19 – Telegraph\nഞാൻ കൂടുതൽ കൂടുതൽ ഒറ്റപ്പെടുകയായിരുന്നു. അമ്മക്കും അമ്മീമ്മക്കും അനിയത്തിമാർക്കും എന്നിലുള്ള വിശ്വാസം കുറഞ്ഞു വന്നു. അവരാഗ്രഹിച്ചതും അദ്ദേഹം അവർക്ക് നല്കുമെന്ന് ഞാൻ പറഞ്ഞു കേൾപ്പിച്ചതും ഒന്നും അവർക്ക് കിട്ടിയില്ല. അതേസമയം സന്തോഷമായി ജീവിക്കുന്നുവെന്ന് ഞാൻ പറയുകയും ഭാവിക്കുകയും അദ്ദേഹത്തിന് അവരെയൊക്കെ വലിയ കാര്യമാണെന്ന് അറിയിക്കുകയും ചെയ്യുന്നു. അവർ ചിന്താക്കുഴപ്പത്തിലായത് സ്വാഭാവികം.\nഅച്ഛൻ വരാതെ എൻറെ വീട്ടിലേക്ക് പോകില്ല എന്ന നിലപാട് ഉണ്ടായിരുന്നു അദ്ദേഹത്തിന്. അമ്മയും അനിയത്തിമാരും ഞങ്ങളുടെ വീട്ടിൽ വന്നതുകൊണ്ട് കാര്യമില്ല. സ്ത്രീവാദിയെന്ന് അറിയപ്പെട്ടിരുന്നെങ്കിലും എൻറെ അമ്മ അത്ര ബഹുമാനിക്കപ്പെടേണ്ട ഒരു സ്ത്രീയായി അദ്ദേഹത്തിന് തോന്നിയതേയില്ല.\nസ്വന്തം അമ്മ കൊടുത്തയക്കുന്ന ഏത് വസ്തുവും അച്ചാറോ വൈനോ എന്തുമാവട്ടെ ഞാൻ ദൈവീകമായ ഒരനുഗ്രഹമായി കാണണമെന്ന് അദ്ദേഹം ശഠിച്ചു. അവർക്ക് ആ സന്മനസ്സ് എന്നോട് കാണിക്കേണ്ട ഒരു കാര്യവുമില്ലെന്ന് ഞാൻ എപ്പോഴും ഓർമിക്കേണ്ടതുണ്ടായിരുന്നു.\nപക്ഷേ,. എത്ര ശ്രമിച്ചിട്ടും പകലെല്ലാം ശരീരത്തെ ജോലിയിലേർപ്പെടുത്തി ക്ഷീണിപ്പിച്ചിട്ടും ചെറുപ്പത്തിൻറെ മോഹങ്ങൾ എന്നെ വിട്ടുപോയില്ല. ശരീരാവയവങ്ങൾക്ക് ചില ധർമങ്ങളൊക്കെ ഉണ്ടല്ലോ. മൂക്ക് ചെയ്യുന്നത് വായക്ക് ചെയ്യാൻ ഒക്കില്ല.\nഎൻറെ നൊമ്പരങ്ങൾ സഹിക്കാൻ പറ്റാതെ വന്ന ഒരു രാത്രി ഞാൻ ബഹളം വെച്ചു. കരയുകയും തലമുടി പിച്ചിപ്പറിക്കുകയും നഗ്നയായി വാതിൽ തുറന്ന് പുറത്തിറങ്ങുമെന്ന് അട്ടഹസിക്കുകയും ചെയ്തു. അപ്രതീക്ഷിതമായ ഈ മാറ്റത്തിൽ അദ്ദേഹം പരിഭ്രാന്തനായി. എന്നെ കെട്ടിപ്പിടിക്കുകയും ഉമ്മവെക്കുകയും എനിക്ക് ചോക്ലേറ്റ് തന്നു സമാധാനിപ്പിക്കുകയും ചെയ്യുമ്പോൾ അദ്ദേഹം ഒരു കഥ പറഞ്ഞു കേൾപ്പിച്ചു.\nതികഞ്ഞ വിഷാദത്തിലായിരുന്നു ആ വാക്കുകൾ..\nസെമിനാരിയിൽ പഠിക്കാൻ പോയ സങ്കടം, അവിടെ അനുഭവിച്ച വിവിധ തരം ലൈംഗിക പീഡനങ്ങൾ, അവിടത്തെ പഠിത്തം നിറുത്തുമ്പോഴേക്കും മനസ്സിലുറച്ച വ്യത്യസ്തമായ ലൈംഗിക താല്പര്യങ്ങൾ, വേദന, സങ്കടം... പ്രശസ്തനായ ഒരു കവി അദ്ദേഹത്തേ ലൈംഗികമായി ഉപയോഗിച്ച വിധം... ആ അനുഭവങ്ങളിലെ ചില വാക്കുകൾ അദ്ദേഹത്തെ ഉത്തേജിതനാക്കുന്ന രീതി....\nഞാൻ തകർന്നു പോയി.. എൻറെ മനസ്സിൽ വേദനയുടെ അഗ്നിയെരിഞ്ഞു.\nഅദ്ദേഹം എന്നെ മനസ്സിലാക്കാൻ ശ്രമിക്കാമെന്ന് പറഞ്ഞപ്പോൾ.... അതു കേട്ടപാടെ ഞാൻ എല്ലാം മറന്നു.\nമൂന്നു വയസ്സിലും പന്ത്രണ്ട് വയസ്സിലുമൊക്കെ എന്നെ ഉപദ്രവിച്ചവരെ ഞാൻ ഓർത്തു. അന്നത്തെ എൻറെ നൊമ്പരം ഞാൻ ഓർത്തു.\nഅദ്ദേഹത്തോടൊരു മകനെപ്പോലെ എനിക്ക് വാൽസല്യം തോന്നി. അദ്ദേഹം എന്നെ മനസ്സിലാക്കുന്നതു വരെ കാത്തിരിക്കാൻ ഞാൻ തയാറായി... നിറഞ്ഞ സ്നേഹത്തോടെ..\nഞാൻ പൂർണമായും അദ്ദേഹത്തിനു കീഴടങ്ങി.. ആ പറഞ്ഞതൊക്കെയും കള്ളമാണെന്ന് എനിക്ക് സങ്കൽപ്പിക്കാൻ പോലും പറ്റുമായിരുന്നില്ല.\nസ്നേഹം എത്ര വിചിത്രമാണ്...


സൗഹൃദവും പ്രണയവുമായി ഷാഫിയുടെ 'ചില്‍ഡ്രന്‍സ് പാര്‍ക്ക്'; ഈദ് റിലീസിന്\nMonday, May 13, 2019 @ 05:37 PM\nയുവതാരങ്ങളെ അണിനിരത്തി ഹിറ്റ് സംവിധായകന് ഷാഫി സംവിധാനം ചെയ്യുന്ന 'ചില്‍ഡ്രന്‍സ് പാര്‍ക്ക്' റിലീസിന് ഒരുങ്ങി. സൗഹൃദവും പ്രണയവും പ്രമേയമാകുന്ന സിനിമയില് വിഷ്ണു ഉണ്ണികൃഷ്ണന്, ഷറഫുദ്ദീന്, ധ്രുവന്, മാനസ രാധാകൃഷ്ണന്, ഗായത്രി സുരേഷ്, സൗമ്യ മേനോന് എന്നിവരാണ് മുഖ്യ വേഷങ്ങളില് എത്തുന്നത്. തിരക്കഥയും സംഭാഷണവും ഒരുക്കുന്നത് റാഫിയാണ്. ചിത്രം ജൂണ് 6-ന് കൊച്ചിന് ഫിലിംസ് പ്രദര്‍ശനത്തിന് എത്തിക്കുന്നു.\nസിനിമയിലെ ആദ്യ വീഡിയോ സോങ് കഴിഞ്ഞ ദിവസം പുറത്തിറങ്ങി. നജീം അര്‍ഷാദ് ആലപിച്ച 'എന്തോരം' എന്നു തുടങ്ങുന്ന ഗാനമാണ് റിലീസ് ചെയ്തത്. ഹരിനാരായണന്റെ വരികള്‍ക്ക് ഈണം പകരുന്നത് അരുണ് രാജ്.\nഅടഞ്ഞു കിടക്കുന്ന ഒരു ചില്‍ഡ്രന്‍സ് പാര്‍ക്ക് തുറക്കുന്നതും അവിടേയ്ക്ക് യുവാക്കളായ മൂന്നു പേര് എത്തുന്നതും തുടര്‍ന്നുണ്ടാകുന്ന സംഭവങ്ങളുമാണ് ചിത്രം പ്രമേയമാക്കുന്നത്. മധു, ഹരീഷ് കണാരന്, റാഫി, ബേസില് ജോസഫ്, നോബി, ജോയ് മാത്യു, ശിവജി ഗുരുവായൂര്, കലാഭവന് ഹനീഫ്, ജെയ്‌സ്, ഫൈസല്, ഷഫീഖ് റഹ്മാന്, പൊന്നമ്മ ബാബു, പൂജിത മേനോന്, ഇന്ദ്രജിത്ത് ജഗന് എന്നിവരാണ് മറ്റു പ്രധ്‌ന വേഷങ്ങളില് എത്തുന്നത്.\nഛായാഹ്രഹണം ഫൈസല് അലി നിര്‍വ്വഹിക്കുന്നു. എഡിറ്റിംഗ് വി. സാജന്. കൊച്ചിന് ഫിലിംസിന്റെ ബാനറില് മിലന് ജലീല്, രൂപേഷ് ഓമന എന്നിവര് ചേര്‍ന്ന് നിര്‍മാണം നിര്‍വ്വഹിക്കുന്നു. ഊട്ടി, മൂന്നാര്, വാഗമണ് എന്നിവിടങ്ങളിലായാണ് ചിത്രീകരണം പൂര്‍ത്തിയായത്.\n'ഒരു പഴയ ബോംബ് കഥ' എന്ന ചിത്രത്തിന്റെ വിജയത്തിനു ശേഷം ഷാഫി ഒരുക്കുന്ന ചിത്രം കൂടിയാണിത്. ബിബിന് ജോര്‍ജ് നായകനായ ചിത്രം ബോക്സ് ഓഫീസില് വിജയം നേടിയിരുന്നു.\nCategories : New Releases |


Emalayalee.com - എയര് ഫ്രഷ്‌നറുകള് കാന്‍സര് സാധ്യത കൂട്ടുമെന്ന്\nഎയര് ഫ്രഷ്‌നറുകള് ഗുരുതരമായ ആരോഗ്യപ്രശ്‌നങ്ങള് ഉണ്ടാക്കുമെന്നു റിപ്പോര്‍ട്ട്. എയര് ഫ്രഷ്‌നറുകളില് ക്യാന്‍സര് വരുത്തി വയ്ക്കുന്ന ചില ഘടകങ്ങളുണ്ട്. ഇവയിലെ ടെര്‍പൈന് അന്തരീക്ഷത്തിലെ ഓസോണുമായി യോജിച്ച് ഫോര്‍മാല്‍ഡിഹൈഡ് ആയിത്തീരുന്നു. ഇത് കാര്‍സിനോജന് എന്ന വസ്തുവാകും. ക്യാന്‍സര് ബാധയ്ക്ക് കാരണമായ ഒരു ഘടകമാണിത്.\nവന്ധ്യതയുണ്ടാക്കാനും എയര് റിഫ്രഷ്‌നറുകള്‍ക്ക് കഴിയും. പ്രത്യുല്‍പാദന കോശങ്ങളെ ബാധിക്കുന്ന ചില കെമിക്കലുകള് ഇവയില് അടങ്ങിയിട്ടുണ്ട്. ഇവ വന്ധ്യതയ്്ക്കു കാരണമാകാം. ആസ്തമയ്ക്കും എയര് ഫ്രഷ്‌നറുകള് ഇട വരുത്തും. ഇവയിലെ ഫാറ്റലൈറ്റുകളും ഫോര്‍മാല്‍ഡിഹൈഡുകളുമാണ് ഇതിന് കാരണമാകുന്നത്. അലര്‍ജി പ്രശ്‌നങ്ങളുള്ളവര് ഇത് യാതൊരു കാരണവശാലും ഉപയോഗിക്കരുത്. കുട്ടികളുടെ ആരോഗ്യത്തെ പല വിധത്തിലും എയര് ഫ്രഷ്‌നറുകള് ബാധിയ്ക്കും. ഇവരുടെ പ്രതിരോധശേഷി മുതിര്‍ന്നവരെ അപേക്ഷിച്ച് കുറവാണെന്നതു തന്നെ കാരണം. കേള്‍വിക്കുറവ്, വയറിളക്കം എന്നിവ എയര് ഫ്രഷ്‌നറുകള് കുട്ടികളില് വരുത്തി വയ്ക്കുന്ന പ്രശ്‌നങ്ങളാണ്. ഛര്‍ദിക്കുവാനുള്ള തോന്നലും എയര് ഫ്രഷ്‌നറുകള് വരുത്തി വയ്ക്കും. ഇത് തലവേദന, ക്ഷീണം തുടങ്ങിയ പ്രശ്‌നങ്ങള്‍ക്കും കാരണമാകുകയും ചെയ്യും.\nഎയര് ഫ്രഷ്‌നറുകള് തുടര്‍ച്ചയായി ഉപയോഗിക്കുന്നത് പ്രതിരോധശേഷി കുറയ്ക്കുമെന്ന് പഠനങ്ങള് തെളിയിച്ചിട്ടുണ്ട്. ഇത് വീട്ടിലായാലും കാറിലായാലും. സുഗന്ധം കൊതിച്ച് അസുഖങ്ങള് വരുത്തി വയ്ക്കാന് എയര് ഫ്രഷ്‌നറുകള് ഇട വരുത്തുമെന്ന് എപ്പോഴും ഓര്‍മിക്കുക.


അസീസ് ഹസന് (Azeez Hassan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Azeez Hassan\nചലച്ചിത്ര സംവിധായകനാണ് അസീസ് ഹസന്. 2018ല് പറുദീസയിലെ വീഞ്ഞ് എന്ന ചിത്രം സംവിധാനം ചെയ്തു. ശ്രീനാഥ് ഭാസി, സുരഭി ലക്ഷമി, അമൃത, ഹിബ എന്നിവര് കേന്ദ്രകഥാപാത്രങ്ങളായി എത്തിയ ചിത്രത്തിന് മോഹന് സിതാരയാണ് സംഗീതം പകര്‍ന്നത്. റഹീം ചേലാവൂര് രചന... ReadMore\nചലച്ചിത്ര സംവിധായകനാണ് അസീസ് ഹസന്. 2018ല് പറുദീസയിലെ വീഞ്ഞ് എന്ന ചിത്രം സംവിധാനം ചെയ്തു. ശ്രീനാഥ് ഭാസി, സുരഭി ലക്ഷമി, അമൃത, ഹിബ എന്നിവര് കേന്ദ്രകഥാപാത്രങ്ങളായി എത്തിയ ചിത്രത്തിന് മോഹന് സിതാരയാണ് സംഗീതം പകര്‍ന്നത്. റഹീം ചേലാവൂര് രചന നിര്‍വ്വഹിച്ച ചിത്രം ഗാര്‍ഡന് ഫിലിംസാണ് നിര്‍മ്മിക്കുന്നത്.\nDirected by അസീസ് ഹസന്\nഅസീസ് ഹസന് അഭിപ്രായം


പുതിയ മലയാള സിനിമയിൽ ജീവിതമില്ലഃ മന്ത്രി ഹസ്സൻ\nഇന്നത്തെ മലയാള സിനിമയിൽ ജീവിതഗന്ധിയായ കഥ ഇല്ലെന്നും, വെറും അടിപൊടി സിനിമയായി അധഃപതിച്ചിരിക്കുകയാണെന്നും മന്ത്രി എം.എം. ഹസ്സൻ പ്രസ്താവിച്ചു. മലയാള സിനിമ ഇന്ന് മുന്നോട്ടല്ല പിന്നോട്ടാണ് പോയികൊണ്ടിരിക്കുന്നത്. ചിരിക്കാൻ വേണ്ടിയുളള സിനിമകളാണ് ഇന്നുളളത്. ചിന്തിക്കാൻ വേണ്ടിയുളള സിനിമകളില്ല. എന്നാൽ മുൻകാല സിനിമകൾ ജീവിതത്തിനു പ്രചോദനം നല്‌കിയവയായിരുന്നു. ഹസ്സൻ പറഞ്ഞു. മലയാള സിനിമയുടെ 75-ാം വാർഷികം പ്രമാണിച്ച് ആക്‌ട് ഡ്രാമ ആൻഡ് ഫിലിം സൊസൈറ്റി നടത്തിയ ‘സുവർണ്ണസ്‌മൃതികൾ’ എന്ന പരിപാടി ഉദ്‌ഘാടനം ചെയ്യുകയായിരുന്നു മന്ത്രി.\nമറുപുറംഃ- എന്തൊരു കറക്‌ടാ മന്ത്രിസാർ പറഞ്ഞത്. മലയാള സിനിമ കേരളഭരണം പോലെതന്നെ. ഒരു ജീവിതമില്ലാത്ത ‘ചത്ത ശവം’ കണക്കെ. പിന്നെ ശങ്കരൻസാറിന്റെ ആരോഗ്യ കോമഡിയും, മുഖ്യന്റെ കഷ്‌ടപ്പാടും, കുഞ്ഞാലിക്കുട്ടിയുടെ ടി.ജി.രവി സ്‌റ്റയ്‌ലും, സുധാകരന്റെ വീരപ്പൻ റോളുമൊക്കെയായി ഒരടിപൊളി സിനിമ.... ഭരണം കൊണ്ട് ജനങ്ങളുടെ ജീവിതം താറുമാറായിരിക്കുകയാ.... അതിനിടയിലാ സിനിമയിൽ ജീവിതമില്ലെന്ന കണ്ടുപിടുത്തം. അപ്പൻ ചത്തുകിടക്കും നേരം അമ്മായി അമ്മയ്‌ക്ക് പായസം വിളമ്പല്ലേ മന്ത്രീ....


കയറ്റിറക്ക് തൊഴിലാളികളെയും വ്യാപാരികളെയും പോലീസ് വഴിയില് തടയുന്നു; കാസര്‍കോട് താലൂക്കില് റേഷന് വിതരണം മുടങ്ങാന് സാധ്യത, അവശ്യസാധനങ്ങള് കിട്ടാക്കനിയാകുമോ? | KasargodVartha: Kasaragod News paper Live, Kannur, Mangalore, Malabar ചുറ്റുവട്ടം കാസർഗോഡ് വാർത്തകൾ\nHome » COVID-19 » kasaragod » Kerala » news » Top-Headlines » Trending » കേരള വാര്‍ത്ത » കയറ്റിറക്ക് തൊഴിലാളികളെയും വ്യാപാരികളെയും പോലീസ് വഴിയില് തടയുന്നു; കാസര്‍കോട് താലൂക്കില് റേഷന് വിതരണം മുടങ്ങാന് സാധ്യത, അവശ്യസാധനങ്ങള് കിട്ടാക്കനിയാകുമോ?\nകയറ്റിറക്ക് തൊഴിലാളികളെയും വ്യാപാരികളെയും പോലീസ് വഴിയില് തടയുന്നു; കാസര്‍കോട് താലൂക്കില് റേഷന് വിതരണം മുടങ്ങാന് സാധ്യത, അവശ്യസാധനങ്ങള് കിട്ടാക്കനിയാകുമോ?\nകാസര്‍കോട്: (www.kasargodvartha.com 26.03.2020) കയറ്റിറക്ക് തൊഴിലാളികളെ പോലീസ് വഴിയില് തടയുന്നതിനാല് കാസര്‍കോട് താലൂക്കില് റേഷന് വിതരണം നിലയ്ക്കാനുള്ള സാഹചര്യമുള്ളതായി പരാതി ഉയരുന്നു. താലൂക്കിലെ റേഷന് കടകളിലേക്ക് ആവശ്യമായ സാധനങ്ങള് നല്‍കുന്നത് വിദ്യാനഗര് നെലക്കള റോഡില് കംപ്‌കോയ്ക്ക് പിറക് വശമുള്ള സപ്ലൈകോയുടെ മൊത്ത വിതരണ കേന്ദ്രത്തില് നിന്നാണ്.\nഇവിടെയുള്ള 15-ഓളം കയറ്റിറക്ക് തൊഴിലാളികളില് ഏറെ പേരും മുളിയാറിലെയും പരിസര പ്രദേശങ്ങളിലുമുള്ളവരാണ്. ഇവര് രണ്ട് ദിവസം മുമ്പ് വരുമ്പോള് പോലീസുകാര് തടഞ്ഞ് തിരിച്ചയച്ചിരുന്നു. അതിനാല് ബുധനാഴ്ചയും അവര് ജോലിക്ക് വന്നില്ല. സപ്ലൈകോ അധികൃതര് നല്‍കിയ പ്രത്യേക തിരിച്ചറിയല് കാര്‍ഡുമായി വ്യാഴാഴ്ച കുറച്ച് പേര് ജീപ്പില് വരുന്ന വഴി ചെര്‍ക്കളയില് വച്ച് പോലീസുകാര് തടഞ്ഞു.\nറേഷന് മൊത്തവിതരണ കേന്ദ്രത്തിലെ തൊഴിലാളികളാണെന്ന് പറഞ്ഞിട്ടും വിട്ടില്ല. പിന്നീട് ബന്ധപ്പെട്ടവരുടെ ശ്രദ്ധയില് റേഷന് വിതരണം മുടങ്ങുന്ന സാഹചര്യമുണ്ടാകുമെന്ന് പറഞ്ഞപ്പോള് വിട്ടു. ഇപ്പോള് വിദ്യാനഗര് ഗോഡൗണില് അവര് ജോലി ചെയ്യുന്നുണ്ട്. അവശ്യമായ സുരക്ഷാ മാനദണ്ഡങ്ങള് പാലിച്ച് വരാനും ജോലി ചെയ്യാനുമുള്ള സാഹചര്യം അവര്‍ക്കുണ്ടാക്കണമെന്നാണ് ആവശ്യം ഉയരുന്നത്. ഇപ്പോള് തന്നെ പല റേഷന് കടകളിലും സാധനങ്ങള് ഒന്നുമില്ല. റേഷന് വാങ്ങാനായി എത്തുന്നവര് വെറും കയ്യാടെ മടങ്ങുന്നു.\nഅവശ്യസാധനങ്ങള് വാങ്ങുവാനെത്തുന്ന പൊതുജനങ്ങളെയും വ്യാപാരികളെയും പോലീസ് തടയുന്നതായി വ്യാപകമായ പരാതിയുയര്‍ന്നിട്ടുണ്ട്. വ്യാഴാഴ്ച രാവിലെ നഗരത്തിലെ കട തുറക്കാനെത്തിയ വ്യാപാരിയെ പുതിയ ബസ് സ്റ്റാന്‍ഡില് വെച്ച് പോലീസ് തടഞ്ഞിരുന്നു. ഇങ്ങനെ പോയാല് അവശ്യ സാധനങ്ങളടക്കം കിട്ടാക്കനിയാകുമോ എന്ന ആശങ്കയാണ് ജനങ്ങള് മുന്നോട്ട് വെക്കുന്നത്. വ്യാപരികള്‍ക്കടക്കം പാസ് സംവിധാനം ഒരുക്കുമെന്ന് പറഞ്ഞിരുന്നുവെങ്കിലും അതും നടപ്പിലായിട്ടില്ല. അവശ്യ സാധനങ്ങള് ലഭ്യമാക്കുമെന്ന് നാള്‍ക്കു നാള് ഉറപ്പ് നല്‍കുന്നുണ്ടെങ്കിലും പോലീസ് കര്‍ശന നടപടി മൂലം അതും കിട്ടാത്ത അവസ്ഥയിലേക്ക് പോകുന്നതായി ജനങ്ങള് പറയുന്നു. കിട്ടുന്ന സാധനങ്ങള് തീവിലയുമാണ്. വില നിയന്ത്രിക്കാന് ലീഗല് മെട്രോളജി വകുപ്പിന്റെയടക്കം കര്‍ശന പരിശോധനയുണ്ടാകുമെന്ന് അറിയിച്ചിരുന്നുവെങ്കിലും അവശ്യ സാധനങ്ങളുടെ വില അനിയന്ത്രിതമായി കൂടുകയാണ് ചെയ്യുന്നത്.\nKeywords: Kasaragod, Kerala, news, Top-Headlines, Trending, COVID-19, Police blocking loading and unloading workers


മുണ്ടേരിമൊട്ടയിൽ ബാങ്ക് ജീവനക്കാരൻ വാഹനമിടിച്ച് മരണപെട്ടു. - കണ്ണൂരാൻ വാർത്ത\nHome obit മുണ്ടേരിമൊട്ടയിൽ ബാങ്ക് ജീവനക്കാരൻ വാഹനമിടിച്ച് മരണപെട്ടു.\nകണ്ണൂരാൻ വാർത്ത February 12, 2021 obit,\nഅഞ്ജാത വാഹനമിടിച്ച് ബാങ്ക് ജീവനക്കാരൻ മരിച്ചു\nമുണ്ടേരി: വാഹനമിടിച്ച് ബാങ്ക് ജീവനക്കാരൻ മരിച്ചു. പടന്നോട്ട് എടക്കണമ്പേത്ത് ഹൗസിൽ എം ഷമൽ (28) ആണ് മരിച്ചത്. മൗവ്വഞ്ചേരി ബേങ്ക് മുണ്ടേരിമട്ട ബ്രാഞ്ചിൽ ബിൽ കലക്ടറാണ്. ഡി വൈ എഫ് ഐ പടന്നോട്ട് യൂനിറ്റ് സെക്രട്ടറി മുണ്ടേരി മേഖലാ കമിറ്റി അംഗം, സി പി ഐ എം പടന്നോട്ട് ബ്രാഞ്ചംഗം എന്നീ നിലകളിൽ പ്രവർത്തിക്കുന്നു. വെള്ളിയാഴ്ച വൈകുന്നേരം 6.30നായിരുന്നു അപകടം. റോഡരികിലൂടെ നടക്കുകയായിരുന്ന ഷമലിൻ്റെ ദേഹത്ത് വാഹനമിടിക്കുകയായിരുന്നു. ഇടിച്ച വാഹനം നിർത്താതെ പോയി. ചക്കരക്കൽ പോലീസ് അന്വേഷണം ആരംഭിച്ചു.\nയു വി രമേശ(സി പി ഐ എം പടന്നോട്ട് നോർത്ത് ബ്രാഞ്ച് സെക്രട്ടറി, മുൻ പഞ്ചായത്തംഗം)ൻ്റെയും ശോഭയുടെയും മകനാണ്. സഹോദരൻ: ശരത്ത് (ഗൾഫ്).\nBy കണ്ണൂരാൻ വാർത്ത on - February 12, 2021


കേരളാപോലീസ് രാജ്യത്തിന് മാതൃക: മുഖ്യമന്ത്രി | Reporter Kerala\nകേരളാപോലീസ് രാജ്യത്തിന് മാതൃക: മുഖ്യമന്ത്രി\nPosted by reporala | Nov 2, 2020 | Kerala | 0\nഇടുക്കി: ജില്ലയില് സൈബര് കുറ്റകൃത്യങ്ങള് വര്‍ധിച്ചു വരുന്ന സാഹചര്യത്തില് ആരംഭിച്ച സൈബര് പോലീസ് സ്റ്റേഷന്റെ ഉദ്ഘാടനം മുഖ്യമന്ത്രി പിണറായി വിജയന് വീഡിയോ കോണ്‍ഫറന്‍സിംഗിലൂടെ നിര്‍വഹിച്ചു. കഴിഞ്ഞ ആറര പതിറ്റാണ്ടിനിടെ പോലീസ് സേനക്കുണ്ടായത് സമാനതകളില്ലാത്ത വളര്‍ച്ചയാണെന്ന് മുഖ്യമന്ത്രി പിണറായി വിജയന് പറഞ്ഞു. കുറ്റാന്വേഷണ മികവിന്റെ കാര്യത്തിലും സാങ്കേതിക വിദ്യയുടെ കാര്യത്തിലും സാമൂഹിക ഉത്തരവാദിത്വത്തോടെ പെരുമാറുന്ന കാര്യത്തിലും കേരളാ പോലീസ് ഇന്ന് ഏറെ മുന്നിലാണ്.\nഇന്ത്യയിലെ മറ്റ് സംസ്ഥാനങ്ങളുമായി താരതമ്യം ചെയ്യുമ്ബോള് കേരള പോലീസ് മികച്ച മാതൃകയാണ് കാഴ്ച്ച വക്കുന്നത്. നാട്ടുകാരുടെ സുരക്ഷയും സമൂഹത്തിന്റെ നന്‍മയും മാത്രമാണ് പോലീസിന്റെ ലക്ഷ്യം. ബ്രിട്ടീഷുകാരുടെ കാലത്ത് പോലീസ് ഒരു മര്‍ദ്ദന ഉപകരണമായിരുന്നുവെന്ന് നമുക്കറിയാം. എന്നാല് കഴിഞ്ഞ 64 വര്‍ഷം കൊണ്ട് പോലീസിന്റെ പെരുമാറ്റത്തിലും സമീപനത്തിലും പ്രവര്‍ത്തനത്തിലും കാതലായ മാറ്റമാണ് ഉണ്ടായിരിക്കുന്നത്. കേരള പോലീസിന്റെ അന്വേഷണ മികവിനെ കടത്തിവെട്ടാന് ഇന്ത്യയിലെ മറ്റ് ഏജന്‍സികള്‍ക്ക് കഴിഞ്ഞിട്ടില്ലെന്നത് ഒരു വസ്തുതയാണ്.\nകേരളത്തിലെ പോലീസ് തന്നെയാണ് രാജ്യത്ത് ഏറ്റവും ഉയര്‍ന്ന അന്വേഷണ മികവ് തെളിയിച്ചിട്ടുള്ളത്. നീതി ബോധം, മനുഷ്യാവകാശ സംരക്ഷണം, സേനാതല്‍പ്പരത, ശാസ്ത്രീയ അന്വേഷണ രീതി, മുന്‍വിധിയില്ലാതെയുള്ള അന്വേഷണം എന്നിവയിലൂടെയാണ് കേരളാ പോലീസ് രാജ്യത്ത് തന്നെ ശ്രദ്ധാ കേന്ദ്രമാകുന്നത്. നമ്മുടെ സമൂഹത്തെ ഏറെ കലുഷമാക്കിയ ഒന്നാണ് കോവിഡ് മഹാമാരിയുടെ വ്യാപനം. പകര്‍ച്ചവ്യാധി പ്രതിരോധിക്കുന്നതിന് യാതൊരു പരിശീലനവും ലഭിക്കാതിരുന്നിട്ടും ഈ മഹാമാരിക്കെതിരെ ആരോഗ്യ പ്രവര്‍ത്തകരോട് ചേര്‍ന്ന് പടപൊരുതിയവരാണ് കേരള പോലീസ്.\nസേനാംഗങ്ങളില് ദീര്‍ഘകാലമായി സര്‍വീസില് ഇരിക്കുന്നവര് മുതല് ട്രെയിനികളായിട്ടുള്ളവര് വരെ മഹാമാരിക്കെതിരെ ഒരേ മനസോടെ പങ്കാളികളായി. നേരിട്ടുള്ള ഇടപെടലുകള്‍ക്ക് പുറമേ സാമൂഹിക പ്രവര്‍ത്തനങ്ങളിലൂടെയും കോവിഡ് പ്രതിരോധ സന്ദേശം ജനങ്ങളിലെത്തിക്കാന് സേനാംഗങ്ങള്‍ക്ക് കഴിഞ്ഞു. കേരളാ പോലീസിന്റെ യശ്ശസ് ലോക രാഷ്ട്രങ്ങള്‍ക്കിടയില് വരെയെത്തിക്കാന് ഇത് സഹായകമായി. ജനമൈത്രിയെന്ന പേര് അന്വര്‍ത്ഥമാക്കുന്ന രീതിയിലാണ് ഈ മഹാമാരിയുമായി ബന്ധപ്പെട്ട ഇടപെടലുകള് നടത്തിയത്.\nകഴിഞ്ഞ നാലര വര്‍ഷം കൊണ്ടു പോലീസ് സേനയില് അടിസ്ഥാനപരമായ നിരവധി മാറ്റങ്ങള് സര്‍ക്കാര് കൊണ്ടുവന്നിട്ടുണ്ട്. പോലീസില് വനിതകളുടെ പ്രാതിനിധ്യം വര്‍ദ്ധിപ്പിച്ചതും സ്റ്റേഷന് ഹൗസ് ഓഫീസര്‍മാരുടെ ചുമതല ഇന്‍സ്പെക്ടര്‍മാര്‍ക്ക് നല്‍കിയതും ഇതിന്റെ ഭാഗമാണ്. പോലീസിന്റെ പുനസംഘടനയെക്കുറിച്ച് പഠിക്കാന് നിയോഗിക്കപ്പെട്ട എം.സി.ചാറ്റര്‍ജി അദ്ധ്യക്ഷനായ കമ്മീഷന്റെ നിര്‍ദ്ദേശങ്ങള് വിവിധ സര്‍ക്കാരുകള് പല ഘട്ടങ്ങളിലായി നടപ്പാക്കിയിട്ടുണ്ട്.\nഅഭ്യസ്തവിദ്യരായ ഒട്ടേറെ യുവതീ യുവാക്കള്‍ക്ക് ഇപ്പോള് പോലീസ് സേനയിലെക്കു കടന്നു വരാനാകുന്നുണ്ട്. കഴിഞ്ഞ നാലര വര്‍ഷത്തിനിടെ ഈ വിഭാഗത്തില്‍പ്പെട്ട നിരവധി ചെറുപ്പക്കാരാണ് സേനയുടെ ഭാഗമായത്. ആധുനിക സാങ്കേതിക വിദ്യ പ്രയോജനപ്പെടുത്തുന്നതില് മുനപന്തിയില് നില്‍ക്കുന്ന കേരള പോലീസിലേക്ക് ഉന്നത വിദ്യാഭ്യാസ യോഗ്യതയുള്ളവര് കൂടുതല് കടന്ന് വരുന്നതിനെ പ്രോത്സാഹിപ്പിക്കേണ്ടതാണ്. ഇവരുടെ സാങ്കേതിക മികവും കഴിവും സേനക്കായി വിനിയോഗിക്കുന്നതിനുള്ള നിരവധി പദ്ധതികള് ആവിഷ്‌കരിച്ചു നടപ്പാക്കേണ്ടതായുണ്ട്. ജാതിമത ചിന്തകള്‍ക്കതീതമായി ഭരണഘടനാ മൂല്യങ്ങള് ഉയര്‍ത്തിപ്പിടിച്ചു കൊണ്ടു പ്രവര്‍ത്തിക്കണമെന്നും മുഖ്യമന്ത്രി സേനാംഗങ്ങളെ ഓര്‍മ്മിപ്പിച്ചു.\nവൈദ്യുതി വകുപ്പ് മന്ത്രി എം എം മണി അധ്യക്ഷനായിരുന്നു. സ്ത്രീകള്‍ക്കും കുട്ടികള്‍ക്കും എതിരേ സൈബര് കുറ്റകൃത്യങ്ങള് വര്‍ധിച്ചുവരുന്ന സാഹചര്യത്തില് ജില്ലയില് സൈബര് പോലീസ് സ്റ്റേഷന് പ്രസക്തി വര്‍ധിച്ചിരിക്കുകയാണെന്ന് അധ്യക്ഷ പ്രസംഗത്തില് മന്ത്രി എം എം മണി പറഞ്ഞു. സംസ്ഥാനത്ത് പുതുതായി ആരംഭിച്ച 14 സൈബര് പോലീസ് സ്റ്റേഷനുകള്‍ക്കൊപ്പമാണ് ഇടുക്കി പോലീസ് സ്റ്റേഷനും മുഖ്യമന്ത്രി ഉദ്ഘാടനം ചെയ്തത്. ഒരു സ്റ്റേഷന് ഓഫീസറുടെ നേതൃത്വത്തിലുള്ള ടീമാണ് സൈബര് കേസുകള് കൈകാര്യം ചെയ്യുന്നത്.\nസംസ്ഥാന പോലീസ് മേധാവി ലോക്‌നാഥ് ബെഹ്‌റ മുഖ്യ പ്രഭാഷണം നടത്തി. ജില്ലാ പോലീസ് മേധാവി കറുപ്പസ്വാമി ആര് സ്വാഗതം പറഞ്ഞു.\nഉദ്ഘാടന ചടങ്ങിനു ശേഷം മുഖ്യമന്ത്രിയുടെ പോലീസ് മെഡലുകള് ജില്ലാ പോലീസ് മേധാവി വിതരണം ചെയ്തു.\nസുരേഷ് ഡി (എ.എസ്.ഐ.),\nPreviousഹിസ്ബുല് മുജാഹിദീന് നേതാവ് സൈഫുല്ല ശ്രീനഗറില് ഏറ്റുമുട്ടലില് കൊല്ലപ്പെട്ടുവെന്ന് റിപ്പോര്‍ട്ട്\nNextകുടുംബ വഴക്ക്; കോട്ടയത്ത് ഭര്‍ത്താവ് ഭാര്യയെ കൊലപ്പെടുത്തി\nപട്ടയഭൂമിയിലെ മരംമുറി കേസ്: സി.ബി.ഐ അന്വേഷണം വേണ്ടെന്ന് ഹൈക്കോടതി


Petrol Price in Kochi Today: സംസ്ഥാനത്ത് പെട്രോൾ, ഡീസൽ വിലയിൽ ഇന്നും മാറ്റമില്ല - diesel-and-petrol-rate-in-kerala-today-on-3rd-june 2020-across-metro-cities | Samayam Malayalam\nLijin K | Samayam Malayalam | Updated: 03 Jun 2020, 07:45:00 AM\nകഴിഞ്ഞ ദിവസങ്ങളിലെ പോലെ തന്നെ പെട്രോള്, ഡീസല് വിലയില് ഇന്നും മാറ്റമില്ല. വരും ദിവസങ്ങളിൽ നിരക്കിൽ മാറ്റം സംഭവിച്ചേക്കുമെന്നാണ് റിപ്പോർട്ടുകൾ നൽകുന്ന സൂചന\nകൊച്ചി: സംസ്ഥാനത്ത് ഇന്നും ഇന്ധനവിലയില് മാറ്റമില്ല. കഴിഞ്ഞ ഏതാനും ദിവസങ്ങളായി സംസ്ഥാനത്ത് പെട്രോള് - ഡീസല് വില ഏറ്റക്കുറച്ചിലുകളില്ലാതെ തുടരുകയാണ്. പെട്രോള് ലിറ്ററിന് 72.99 രൂപയാണ് തിരുവനന്തപുരത്തെ വില. ഡീസല് ലിറ്ററിന് ഇന്ന് 67.19 രൂപയാണ് വില.\nകൊച്ചിയില് ഒരു ലിറ്റര് പെട്രോള് 71.42 രൂപയ്ക്കാണ് വ്യാപാരം നടക്കുന്നത്. ഡീസല് ലിറ്ററിന് 65.70 രൂപയാണ് വില. കോഴിക്കോട്ട് പെട്രോള് ലിറ്ററിന് 71.71 രൂപയ്ക്കും ഡീസല് ലിറ്ററിന് 66.01 രൂപയ്ക്കും വ്യാപാരം നടക്കുന്നു.\nരാജ്യതലസ്ഥാനമായ ഡല്‍ഹിയില് ഇന്ന് പെട്രോള് ലിറ്ററിന് 71.26 രൂപയാണ് വില. ഡല്‍ഹിയില് ഇന്നത്തെ ഡീസല് വില ലിറ്ററിന് 69.39 രൂപയാണ്. മുംബൈ നഗരത്തില് പെട്രോള് 76.31 രൂപയ്ക്കാണ് വില്‍പ്പന നടക്കുന്നത്. ഡീസല് ലിറ്ററിന് 66.21 രൂപയാണ് വില.\nകൊവിഡ്-19 മൂലമുള്ള ലോക്ക്ഡൗണിനു ശേഷം രാജ്യത്ത് പൊതുവില് ഇന്ധനവിലയില് വ്യത്യാസമുണ്ടായിട്ടില്ല. കൊവിഡ്-19 മൂലമുള്ള ആഗോള പ്രതിസന്ധി മൂലം അന്താരാഷ്ട്ര വിപണിയില് ക്രൂഡോയില് വില കുത്തനെ ഇടിഞ്ഞെങ്കിലും എക്‌സൈസ് തീരുവ വര്‍ധനവ് മൂലം രാജ്യത്തെ ഇന്ധനവില കുറഞ്ഞിട്ടില്ല.\nതിരുവനന്തപുരം 72.99 67.19\nകൊച്ചി 71.42 65.70\nകോഴിക്കോട് 71.71 66.01\nഡൽഹി 71.26 66.39\nമുംബൈ 76.31 66.21\nആഗോള വിപണിയിലെ ക്രൂഡ് ഓയിൽ വിലയും ഡോളര് രൂപ വിനിമയവും കണക്കാക്കിയാണ് രാജ്യത്തെ ഇന്ധനവില നിര്‍ണയിക്കുന്നത്. ഇന്ന് ഒരു ബാരൽ അസംസ്കൃത എണ്ണയ്ക്ക് (ക്രൂഡ് ഓയിൽ) 40.18 ഡോളറാണ് വില. അതേസമയം ഇന്ന് ഡോളര് 75.05 രൂപയിലാണ് വിനിമയം നടക്കുന്നത്.\nതുടർച്ചയായ ഏഴാംദിവസവും ഇന്ധന വിലയിൽ മാറ്റമില്ല...\nപെട്രോള്, ഡീസല് വില കുതിച്ചുയരുന്നു; 13-ാം ദിവസവും വര...\nപെട്രോൾ, ഡീസൽ വിലയിൽ മാറ്റമില്ല...\nപെട്രോള്, ഡീസല് വിലയില് ഇന്നും മാറ്റമില്ല; നിരക്കുകള് ഇങ്ങനെആര്‍ട്ടിക്കിള് ഷോ\nപെട്രോൾ വില ഇന്ധനവില Petrol price today Petrol Price in Kochi Today petrol diesel price in kochi today Kerala petrol price Diesel Rate in Kerala\nWeb Title : diesel-and-petrol-rate-in-kerala-today-on-3rd-june 2020-across-metro-cities\nErnakulamസംസ്ഥാനത്ത് വീണ്ടും കൊവിഡ് മരണം; എറണാകുളത്ത് ചികിത്സയിലായിരുന്നയാൾ മരിച്ചു\nThrissurബിറ്റ് കോയിന് ഇടപാട്: തൃശൂരില് യുവാവിനെ ഭീണിപ്പെടുത്തി തട്ടിക്കൊണ്ടുപോയി, ക്രൂര മര്‍ദ്ദനം... പ്രതികള് അറസ്റ്റില്!


IndiGo starts five new services from Kannur Airport-കണ്ണൂരില് നിന്നും അഞ്ചിടത്തേക്ക് പറന്നുയരാന് ഇന്‍ഡിഗോ; കൂടുതല് സര്‍വ്വീസുകള് വരുന്നു\nIndigo Starts Five New Services From Kannur Airport Hyderabad Goa Chennai Bengaluru Hubli\nഇന്‍ഡിഗോയ്ക്ക് പുറമെ മറ്റ് സ്വകാര്യ വിമാന സര്‍വ്വീസുകളും കണ്ണൂരില് നിന്നും ആരംഭിക്കുന്നുണ്ട്\nJanuary 25, 2019 05:00:00 pm\nകണ്ണൂര്: കണ്ണൂര് അന്താരാഷ്ട്ര വിമാനത്താവളത്തില് നിന്നും ഇന്‍ഡിഗോ എയര്‍ലൈന്‍സ് സര്‍വ്വീസ് ആരംഭിച്ചു. ആദ്യ വിമാനം ഇന്ന് പറന്നുയര്‍ന്നു. കണ്ണൂര് മുതല് ഹൈദരാബാദ് വരെ പോകുന്ന 6E7168 വിമാനമാണ് പറന്നത്. കണ്ണൂരില് നിന്നും അഞ്ച് സര്‍വ്വീസുകളാണ് ഇന്‍ഡിഗോ ആരംഭിച്ചിരിക്കുന്നത്. ഹൈദരാബാദിലേക്കുള്ളതിന് പുറമെ ചെന്നൈ, ഹൂബ്ലി, ബാംഗ്ലൂര്, ഗോവ എന്നിവിടങ്ങളിലേക്കും സര്‍വ്വീസ് ആരംഭച്ചിട്ടുണ്ട്. കേന്ദ്ര സര്‍ക്കാരിന്റെ ഉഡാന് പദ്ധതിയുടെ ഭാഗമായാണ് പുതിയ സര്‍വ്വീസുകള്.\nഹൈദരാബാദിലേക്കുള്ള സര്‍വ്വീസ് രാവിലെ 9.15 നാണ് പുറപ്പെടുക. ഉച്ച കഴിഞ്ഞ് 1.25 ഓടെ ഈ വിമാനം തിരികെ എത്തും. ചൈന്നെ സര്‍വ്വീസ് ഉച്ച കഴിഞ്ഞ് 1.45 നാണ് പുറപ്പെടുക. ഇത് വൈകിട്ട് നാല് മണിയോടെ തിരിച്ചെത്തും. ഹൂബ്ലിയിലേക്കുള്ള വിമാനം വൈകിട്ട് 5.50 ന് പറന്നുയരുകയും രാത്രി 7.25 ഓടെ തിരിച്ചെത്തുകയും ചെയ്യും. ബെംഗളൂരു വിമാനം രാത്രി 8 മണിക്ക് പുറപ്പെട്ട് രാത്രി 9.25 ഓടെ തിരികെയെത്തും. ഗോവയിലേക്കുള്ള വിമാനം പുറപ്പെടുക രാത്രി 10.05 നായിരിക്കും. തിരിച്ചെത്തുന്നത് രാത്രി 11.55 മണിക്കാകും.\nഇന്‍ഡിഗോയ്ക്ക് പുറമെ മറ്റ് സ്വകാര്യ വിമാന സര്‍വ്വീസുകളും കണ്ണൂരില് നിന്നും ആരംഭിക്കുന്നുണ്ട്. ഗോ എയര് കണ്ണൂരില് നിന്നും ബെംഗളൂരു, ഹൈദരാബാദ്, മുംബൈ, മസ്‌ക്കറ്റ് എന്നിവിടങ്ങളിലക്കും സ്‌പൈസ് ജെറ്റ് ബെംഗളൂരുവിലേക്കും ചെന്നൈയിലേക്കും സര്‍വ്വീസുകള് ആരംഭിക്കുമെന്ന് മുഖ്യമന്ത്രി പിണറായി വിജയന് ഉറപ്പു നല്‍കിയിട്ടുണ്ട്.\nഫെബ്രുവരി 28 മുതലാണ് ഗോ എയര് കണ്ണൂരില് നിന്നും സര്‍വ്വീസുകള് ആരംഭിക്കുക. മസ്‌ക്കറ്റിലേക്കായിരിക്കും ആദ്യ പറക്കല്. ആഴ്ചയില് മൂന്ന് സര്‍വ്വീസുകളാകും കണ്ണൂരില് നിന്നുമുണ്ടാവുകയെന്ന് ഗോ എയര് കഴിഞ്ഞ ദിവസം അറിയിച്ചിരുന്നു. കണ്ണൂരില് നിന്നും ഗോ എയറിന് ആഭ്യന്തര സര്‍വ്വീസുകളുമുണ്ട്.\nഇതിന് പുറമെ, എയര് ഇന്ത്യ എക്‌സ്പ്രസും കണ്ണൂര് വിമാനത്തവളത്തില് നിന്നും ബഹ്‌റെയ്ന്, കുവൈത്ത്, മസ്‌ക്കറ്റ് എന്നിവിടങ്ങളിലേക്ക് മാര്‍ച്ചോടെ സര്‍വ്വീസുകള് ആരംഭിക്കും. നിലവില് എയര് ഇന്ത്യ എക്‌സ്പ്രസിന് കണ്ണൂരില് നിന്നും ഷാര്‍ജ, അബുദാബി, റിയാദ്, ദോഹ എന്നിവടങ്ങളിലേക്ക് സര്‍വ്വീസുകളുണ്ട്.\nTags: Air India, Airport, Kannur Airport


മേഘാലയ: പ്രളയത്തിൽ അഞ്ച് മരണം - Janayugom Online\nJuly 21, 2020, 2:03 pm\nമേഘാലയ: പ്രളയത്തിൽ അഞ്ച് മരണം\nമേഘാലയിലെ വെസ്റ്റ് ഗാരോ ഹിൽസിൽ പ്രളയത്തിൽ അഞ്ച് പേർ മരിച്ചു. ഒരു ലക്ഷത്തിലധികം പേരെ വെള്ളപ്പൊക്കം ബാധിച്ചതായി ജില്ലാ കളക്ടർ രാം സിംഗ് പറഞ്ഞു. പ്രളയം ബാധിച്ചവരിൽ ഭൂരിഭാഗം പേരും തിക്രിക്കില്ല കമ്മ്യൂണിറ്റിയിൽ നിന്നുള്ളവരാണെന്നും അദ്ദേഹം പറഞ്ഞു.\nകഴിഞ്ഞ ഒരാഴ്ചയായി പ്രദേശത്ത് വെള്ളപ്പൊക്കം അതിരൂക്ഷമാണ്. മിക്ക പ്രദേശങ്ങളും വെള്ളത്തിനടിയിലാണ്. ബ്രഹ്മപുത്ര നദി അപകടകരമായ രീതിയിൽ ഒഴുകുന്നതിനാൽ 175 ഗ്രാമങ്ങളെ പ്രളയം ബാധിച്ചിട്ടുണ്ട്. വെള്ളപ്പൊക്കം ബാധിച്ച 1,70, 00\nആളുകളെ ജില്ലാ ഭരണകൂടം 22 ദുരിതാശ്വാസ ക്യാമ്ബുകളിലേക്ക് മാറ്റി. പ്രതിപക്ഷ നേതാവ് മുകുൾ സാങ്മയുടെ നേതൃത്വത്തിൽ പ്രതിപക്ഷ എംഎൽഎമാർ പ്രദേശങ്ങൾ സന്ദർശിച്ച് സ്ഥിതിഗതികൾ വിശദീകരിച്ചു. ദുരിതബാധിത പ്രദേശങ്ങളെ സഹായിക്കേണ്ടത് ജില്ലാ ഭരണകൂടത്തിന്റെയും സർക്കാരിന്റെയും കടമയാണെന്ന് കോൺഗ്രസ് വക്താവ് സെനിത്ത് സാങ്മ പറഞ്ഞു. വെള്ളപ്പൊക്കത്തിൽ ജീവൻ നഷ്ടപ്പെട്ടവരുടെ കുടുംബാംഗങ്ങൾക്ക് നഷ്ടപരിഹാരം നൽകുമെന്ന് സർക്കാർ അറിയിച്ചു.\nഎറണാകുളം ജില്ലയില് 18 കന്യാസ്ത്രീകള്‍ക്ക് കോവിഡ്\nകോഴിക്കോട് ഡോക്ടര്‍ക്ക് കോവിഡ് സ്ഥിരീകരിച്ചു\nതമിഴ്‌നാട് ഗവർണർക്ക് കോവിഡ് സ്ഥിരീകരിച്ചു: രാജ്ഭവനിലെ 87 ജീവനക്കാര്‍ക്കും കോവിഡ്\nഡൽഹി കലാപം: പൊലീസ് അന്വേഷണം നീതിയുക്തമല്ലെന്ന് പ്രമുഖർ\nവെറുതെ കൊടുത്താലും വേണ്ട; കോവാക്സിന് പ്രചാരം കുറയുന്നു


കോടികള് മുടക്കി ബാലകൃഷ്ണപിള്ള പാര്‍ട്ടിയെ വിലയ്ക്കുവാങ്ങുന്നു; മക്കള്‍ക്ക് കളിപ്പാട്ടം വാങ്ങുന്ന ലാഘവത്തോടെ പാര്‍ട്ടി കച്ചവടം! | Daily Indian Herald\nകോടികള് മുടക്കി ബാലകൃഷ്ണപിള്ള പാര്‍ട്ടിയെ വിലയ്ക്കുവാങ്ങുന്നു; മക്കള്‍ക്ക് കളിപ്പാട്ടം വാങ്ങുന്ന ലാഘവത്തോടെ പാര്‍ട്ടി കച്ചവടം!\nJune 13, 2016 11:34 am By : Indian Herald Staff\nതിരുവനന്തപുരം: പല ആരോപണങ്ങളിലും അഭിപ്രായ പ്രകടനങ്ങളിലൂടെയും വിവാദങ്ങളില്‍പ്പെട്ടിട്ടുള്ള നേതാവ് ആര് ബാലകൃഷ്ണപിള്ള. മന്ത്രിസ്ഥാനത്തിനുവേണ്ടി എന്തും വിളിച്ചു പറയുന്ന നേതാവെന്നുള്ള വിശേഷണവുമുണ്ട്. മക്കള് വാശിപിടിച്ചാല് രക്ഷിതാക്കള് കളിപ്പാട്ടം വാങ്ങി കൊടുക്കും. എന്നാല് അതേ ലാഘവത്തോടെയാണ് പിള്ള പാര്‍ട്ടിയെ വിലയ്ക്ക് വാങ്ങുന്നത്.\nമകനായ എം.എല്.എ കെ.ബി. ഗണേഷ്‌കുമാറിന് മന്ത്രിസ്ഥാനം ഉറപ്പിക്കാന് പാര്‍ട്ടി വിലയ്ക്ക് വാങ്ങാനുള്ള നീക്കമാണ് നടക്കുന്നത്. ഇടതുമുന്നണിയിലുള്ള സ്‌കറിയാതോമസിന്റെ നേതൃത്വത്തിലുള്ള കേരള കോണ്‍ഗ്രസിനെയാണ് ആര്. ബാലകൃഷ്ണപിള്ള ഇതിനായി വിലയ്ക്കെടുക്കുന്നത്. സീറ്റ് വില്‍പ്പന മുമ്പ് പല തെരഞ്ഞെടുപ്പുകളിലും നടന്നിട്ടുണ്ടെങ്കിലും ഒരു പാര്‍ട്ടിയെത്തന്നെ വിലയ്ക്കെടുക്കുന്നത് കേരളത്തിന്റെ ചരിത്രത്തില് ഇത് ആദ്യസംഭവമായിരിക്കും.\nഇക്കുറി ഇടതുമുന്നണിയുടെ പിന്തുണയോടെയാണ് പത്തനാപുരത്ത് നിന്ന് ഗണേഷ്‌കുമാര് വിജയിച്ചത്. അദ്ദേഹം വിജയിക്കുകയും ഇടതുമുന്നണി അധികാരത്തില് വരികയും ചെയ്തെങ്കിലും മന്ത്രിസ്ഥാനത്തിന് പരിഗണിച്ചില്ല. ഇടതുമുന്നണിയില് അംഗമായിട്ടുള്ളവരെ മാത്രമേ ഇതിനായി പരിഗണിക്കുകയുള്ളുവെന്നായിരുന്നു അവരുടെ തീരുമാനം. ആര്. ബാലകൃഷ്ണപിള്ളയുടെ പാര്‍ട്ടിക്ക് ഇടതുമുന്നണി ഇതുവരെ അംഗത്വം നല്‍കിയിട്ടില്ല. മുന്നണിയുടെ സഹയാത്രികര് മാത്രമാണ്. അതുകൊണ്ടുതന്നെ മന്ത്രിസ്ഥാനം പിള്ളയുടെ പാര്‍ട്ടിക്ക് ലഭിച്ചുമില്ല.\nഈ പ്രശ്നം മറികടക്കാനാണ് സ്‌കറിയാതോമസിന്റെ കീഴിലുള്ള കേരള കോണ്‍ഗ്രസ് പാര്‍ട്ടി വിലയ്ക്കെടുക്കാന് തീരുമാനിച്ചത്. സ്‌കറിയാതോമസിന്റെ പാര്‍ട്ടി ഇപ്പോള് ഇടതുമുന്നണിയില് അംഗമാണ്. ആ സാഹചര്യത്തില് പിള്ളയുടെയും സ്‌കറിയാതോമസിന്റെയും പാര്‍ട്ടികള് ഒന്നായാല് അതിലൂടെ ഗണേഷ്‌കുമാറിനെ മന്ത്രിസ്ഥാനത്ത് എത്തിക്കാം. ഇതാണ് നീക്കം. പാര്‍ട്ടി പൂര്‍ണ്ണമായി വിട്ടുനല്‍കാനായി 50 കോടി രൂപയാണ് ആവശ്യപ്പെട്ടതെന്നാണ് സൂചന. അത് 25 കോടിയില് വരെ എത്തിയിട്ടുണ്ടെന്നും വിശ്വസ്തകേന്ദ്രങ്ങള് ചൂണ്ടിക്കാട്ടുന്നു. ഈ തുകയ്ക്ക് പാര്‍ട്ടിയുടെ വില്‍പ്പനയ്ക്ക് ധാരണയായിട്ടുണ്ട്. ഇടതുമുന്നണിയുടെ ഒരുറപ്പുകൂടി ലഭിച്ചുകഴിഞ്ഞാല് ഉടന് തന്നെ കരാറുകള് പൂര്‍ത്തിയായി രണ്ടുപാര്‍ട്ടികളും ഒന്നിക്കും.\nപാര്‍ട്ടിവില്‍ക്കുന്നെങ്കിലും പുതിയ പ്രസ്ഥാനത്തില് നിന്നും സ്‌കറിയാതോമസിനെ പൂര്‍ണ്ണമായും ഒഴിവാക്കില്ല. രണ്ടും കൂടി ലയിച്ചുവരുന്ന പാര്‍ട്ടിയുടെ ചെയര്‍മാന് ബാലകൃഷ്ണപിള്ള തന്നെയായിരിക്കും. വര്‍ക്കിംഗ് ചെയര്‍മാന് സ്ഥാനം സ്‌കറിയാതോമസിന് നല്‍കും. ബാക്കി സ്ഥാനങ്ങളിലെല്ലാം പിള്ളയുടെ ഉപഗ്രഹങ്ങളെ തന്നെ വയ്ക്കുമെന്നാണ് ധാരണ. ഇത് ഇരുപക്ഷവും അംഗീകരിച്ചിട്ടുണ്ട്. ഗണേഷ്‌കുമാറില് പിള്ളയ്ക്ക് അത്ര വിശ്വാസ്യമില്ലെങ്കിലും പാര്‍ട്ടിക്ക് മന്ത്രിവേണമെന്നതില് നിര്‍ബന്ധമുണ്ട്. അതിനാണ് ഈ നീക്കം. ഇതിന് നേരത്തെ ഇടതുമുന്നണിയിലുള്ള കേരള കോണ്‍ഗ്രസുകളെ മുഴുവന് ഒന്നിപ്പിക്കാന് പിള്ള നീക്കം നടത്തിയിരുന്നു. എന്നാല് അത് സി.പി.എം. തടഞ്ഞു. അതേത്തുടര്‍ന്നാണ് ഇപ്പോള് ഈ നീക്കം.\nTags: congress, ganesh kumar, R. Balakrishna Pillai


ഓ, അവനു പെണ്ണിനെ ബലാൽക്കാരം ചെയ്യാൻ കഴിയില്ലല്ലോ.. ശിഖണ്ഡിയ ല്ലേ അവൻ..? Part – 14 | ViralKerala.in\nHome Latest ഓ, അവനു പെണ്ണിനെ ബലാൽക്കാരം ചെയ്യാൻ കഴിയില്ലല്ലോ.. ശിഖണ്ഡിയ ല്ലേ അവൻ..? Part – 14\nസ്വർണ്ണനക്ഷത്രങ്ങൾ part – 14\nമണിക്കുട്ടൻ ദാസിന്റെയും ഷാനവാസിന്റെയും ഡെഡ് ബോഡി സൈനികർക്ക് ലഭിക്കുന്നു. മധുബാല അജ്ഞാതരാൽ കിഡ്നാപ് ചെയ്യപ്പെടുന്നു. ഒരു ദുസ്വപ്നംത്തിലൂടെ ബിനോയ് മധുവിന് ആപത്തു ഉണ്ടായത് മനസിലാക്കുന്നു. ബിനോയിയെയും കൂട്ടുകാരെയും മോചിപ്പിക്കാനുള്ള ദൗത്യം ഏറ്റെടുത്തു ക്യാപ്റ്റൻ രവിചന്ദ്രകുമാറും ടീമും ദേവതാരു വനത്തിലേക്ക് പുറപ്പെടുന്നു.\nകൺപോളകളിലെ ഭാരത്തോടെ മധുബാല മിഴികളുയർത്തി. തുറന്ന മിഴികൾക്കു മുൻപിൽ ഇരുട്ടു മാത്രം. വിജനതയിൽ നിന്ന് വന്നലയ്ക്കുന്നതുപോലെ ചില ശബ്ദങ്ങൾ.\nസ്ത്രീകളുടെ തർക്കങ്ങളും പശുക്കളുടെ അമറലും കുട്ടികളുടെ കരച്ചിലും എല്ലാം അതിലുണ്ട്.\nകിടന്ന കിടപ്പിൽ തന്നെ മധുബാല കൈകൊണ്ട് ചുറ്റും തപ്പി നോക്കി. തണുത്ത പരുക്കൻ പ്രതലം.\nതളർച്ചയോടെ കൈകുത്തി എഴുന്നേറ്റിരുന്നു.\nതണുപ്പിൽ കുളിർന്നു വിറച്ചപ്പോൾ മനസിലായി പുതച്ചിരുന്ന ഷാൾ ഇല്ലെന്ന്. ആ തിരിച്ചറിവിൽ ചില മിന്നൽപിണരുകൾ മനസ്സിലുണ്ടായി.\nകഴിഞ്ഞുപോയ സമയമത്രയും എന്താണ് സംഭവിച്ചത്..?\nഓർമ്മകളുടെ അവസാന നിമിഷങ്ങളിലേക്ക് അവളൊന്നു ചികഞ്ഞു നോക്കി.\nഭക്തിയേക്കാളുപരി പ്രശാന്തത നിറഞ്ഞുനിൽക്കുന്ന സ്വർഗ്ഗാശ്രമത്തിൽ നിന്ന് ഇറങ്ങി നടന്നുവരികയായിരുന്നല്ലോ..\nഅവൾ തിടുക്കത്തിൽ ശരീരം പരിശോധിച്ചു. ചുരിദാറും അതിനുള്ളിലെ അടിയുടുപ്പുകളും സുരക്ഷിതമാണ്.. ശരീരത്തിൽ എന്തെങ്കിലും മാറ്റം സംഭവിച്ചതായി തോന്നുന്നില്ല.\nഅപ്പോളവർ തന്നെ ബലാൽക്കാരം ചെയ്തില്ലേ..??\nഅല്ലങ്കിൽ, തന്നെ പിടിച്ചു കൊണ്ട് വന്നത് കലേഷ് നിയോഗിച്ച വരാണെങ്കിൽ അവൻ…..\nഓ, അവനു പെണ്ണിനെ ബലാൽക്കാരം ചെയ്യാൻ കഴിയില്ലല്ലോ.. ശിഖണ്ഡിയ ല്ലേ അവൻ..?\nതാള ഭ്രംശം വന്ന ചിരിയോടെ മധുബാല കാൽമുട്ടുകളിൽ മുഖം കുനിച്ചിരുന്നു.\nഎവിടെനിന്നോ സ്ത്രീകളുടെ സ്ഫുടം അല്ലാത്ത ഭാഷയിലെ അട്ടഹാസം കാതിൽ വന്നലച്ചു. ആ ശബ്ദങ്ങളെ തിരസ്കരിച്ചവൾ കണ്ണും കാതും തന്നിലേക്കൊതുക്കി.\nസുപരിചിതമായ ഒരു നനുത്ത ഗന്ധം അരികിൽ..\nമനസ്സും ശരീരവും ലയിപ്പിച്ചെടുക്കാൻ തീവ്രമായി മോഹിച്ച ഈ ഗന്ധം…\nഒരു വിഭ്രാന്തിയോടെവൾ എഴുന്നേറ്റു തലങ്ങും വിലങ്ങും നടന്നു. എങ്ങും എത്തുന്നില്ല. ചുവരുകളില്ലാത്ത മുറിയോ?\nകണ്ണുകളെ ഇരുട്ടുമായി പൊരുത്തപ്പെടുത്താനവൾ ശ്രമിച്ചു.\nമെല്ലെമെല്ലെ ഒരവക്ത വെളിച്ചം മിഴികളിൽ നിറഞ്ഞു.\nഒരു വലിയ ഗോഡൗൺ.. ഒരറ്റത്ത് തുണിയോ പാത്രങ്ങളൊ കിടക്കയോ എന്തൊക്കെയോ കിടക്കുന്നു. ഒരു നിമിഷത്തേക്കെങ്കിലും തന്നെ പുളകം കൊള്ളിച്ച ഗന്ധത്തിന് പകരം ക്രീമിന്റെയും പൗഡറിന്റെയും പെർഫ്യൂംമിന്റെയും തല പെരുപ്പിക്കുന്ന വാസനകൾ.\nഇത്.. ഈ മണം…\nലാജ്പത് നഗറിലെ അനിയങ്കിളിന്റെ ഫ്ലാറ്റിലെ ടെറസിൽ വച്ച് സിരകളെ മരവിപ്പിച്ച മണം..\nകലേഷ് മധുബാല എന്ന പാവം പെണ്ണിന് ഒരുക്കിവെച്ചിരിക്കുന്ന നീചമായ ചതിക്കുഴിയുടെ ആഴം ഇപ്പോഴാണവൾ തിരിച്ചറിഞ്ഞത്.\nമധുബാലയെ.. ബിനോയിയുടെ ഭാര്യയാവാൻ കൊതിച്ച, അവന്റെ അരുമക്കുഞ്ഞുങ്ങളുടെ അമ്മയാവാൻ മോഹിച്ച മധുബാലയെ ഒരു നപുംസകമാക്കി എന്നെന്നേക്കുമായി നരകത്തിൽ തളയ്ക്കുവാൻ കലേഷ് ഒരുക്കിയ കെണി..\nഅവൾ ബലം ചോർന്നു പോയ കാലുകൾ വലിച്ചു വെച്ച് സ്വപ്നത്തിലെന്നപോലെ രണ്ടുമൂന്നടി വെച്ചു. നിലത്തെ സിമന്റ് അടർന്ന പ്രതലത്തിൽ കാൽവിരൽ തട്ടി മുന്നോട്ടാഞ്ഞു. അസഹ്യമായ വേദന ഒരു നിമിഷം കൊണ്ട് തള്ള വിരലിൽ നിന്ന് പാദത്തിലേക്ക് പടരുന്നതറിഞ്ഞവൾ നിലത്തേക്കിരുന്നു. ചൂടുള്ള ദ്രാവകത്തിന്റെ നനവിൽ തൊട്ടപ്പോൾ കൈ വിരലുകൾ വിറച്ചു.\nപൊട്ടിയടർന്ന തള്ളവിരലിന്റെ അഗ്രഭാഗത്തു നിന്നും ചോര പ്രവഹിക്കുന്നു. കുറച്ചു മാറി നടുവേ വലിച്ചു കെട്ടിയിരിക്കുന്ന അയയിൽ തൂങ്ങുന്ന തുണികളിൽ കണ്ണുകൾ ഉടക്കിയപ്പോൾ എഴുന്നേറ്റു അരികിലേക്ക് വേച്ചു വേച്ചു നടന്നു.\nപലനിറങ്ങളിൽ തൂങ്ങികിടക്കുന്ന സാരികൾ. നീട്ടിയ കൈ അവൾ പെട്ടന്ന് പിൻവലിച്ചു.\nവേണ്ട.. അർത്ഥ നാരികളുടെ ഉടുചേല കൊണ്ട് മധുബാലയുടെ ചുടുചോര പൊതിയേണ്ടതില്ല..\nചോര ഒഴുകുന്ന, അനുനിമിഷം വേദന ഏറുന്ന പാദങ്ങളോടയവൾ തിരിഞ്ഞു നടന്നു. അടഞ്ഞ ഷട്ടറിനു മുന്നിൽ അതവസാനിച്ചു. നേരത്തെ കേട്ട ഒച്ചകൾ ഇപ്പോൾ വളരെ അടുത്ത് കേൾക്കുന്നു. പശുക്കളുടെ ചിനപ്പും സ്ത്രീപുരുഷന്മാരുടെ തെറിപദങ്ങളും കുട്ടികളുടെ കാറലും മാത്രം.\nവാഹനങ്ങളുടെ ശബ്ദം തീരെ ഇല്ല. അപ്പോളിത് ഏതോ ജൂഹിയിലെ പുറംപ്പോക്ക് ഏരിയ ആണ്.ഷട്ടറിൽ ചാരി നിലത്തേക്കിരുന്നു.\nനിർബന്ധിതമായി പൂട്ടിയ മിഴികൾക്കുള്ളിലേക്കവൾ വീണ്ടും ചുരുണ്ടു കൂടി.\nകാതുകൾക്കരികെ മഞ്ഞിന്റെ നനവുള്ള സ്വരം..\n“മധൂ നിനക്കു റൊമാന്റിക് ആയിട്ടൊന്നു സംസാരിച്ചൂടെ?\nലഡാക്കിലെ ഇരുന്നൂറു വർഷങ്ങൾ പരം പഴക്കമുള്ള ഐസ് ഉരുക്കിയെടുക്കാനിതിലും എളുപ്പമാണല്ലൊ . ”\nകാശ്മീരിലെ മഞ്ഞുമലകളിൽ എവിടെയോ നിന്ന് ഫോൺ അധരത്തോടു ചേർത്ത് തീവ്രമായ അനുകമ്പയോടെ ബിനോയി അതു പറയുമ്പോൾ\nഹൃദയത്തിൽ പൂത്തു വിടർന്ന പ്രണയഭാവം അവിടെത്തന്നെ ബലാത്കാരമായി അടക്കി ഗൗരവത്തോടെ പരിഭവിച്ചു.\n” എപ്പോഴും പ്രണയത്തെക്കുറിച്ചു മാത്രം സംസാരിക്കുന്നത് കള്ളന്മാരുടെ ലക്ഷണമാണ്. വാർധക്യകാലത്തെ ജീവിതത്തെക്കുറിച്ച് പറയൂ.. മകൻ പറയുന്നു, അപ്പൻ മകളുടെ കൂടെ നിൽക്കട്ടെയെന്ന്. അമ്മ അവരുടെ കൂടെയും അതാകുമ്പോ അവന്റെ കുട്ടികളെ നോക്കാനും അടുക്കളപ്പണി ചെയ്യാനും ഒരാളാകുമല്ലോ..\nഎന്ത് പറയുന്നു..? എന്നെ അവന്റെ ഭാര്യയ്ക്ക് വിട്ടുകൊടുത്തു മകളുടെ ഫ്ലാറ്റിലെ ഒറ്റപ്പെടലിലേക്ക് ചേക്കേറുമോ?\nസ്തംഭിച്ചു പോയിരിക്കണം. ആ നിശബ്ദത അങ്ങനെ തോന്നിപ്പിച്ചു. നാലുനിമിഷങ്ങൾക്ക് ശേഷം അരിശത്തോടെ പ്രതിവചിച്ചു.\n” ഇതിന്റെ മറുപടി ഈ ഫോണിലൂടെ അല്ല നേരിട്ട് പറഞ്ഞു തരാം ഞാൻ. ”\n” പോര..ഇപ്പോ ഇപ്പൊ പറയണം…\nമക്കൾ പങ്കുവയ്ക്കാനൊ രുങ്ങിയാൽ, വേർപ്പെടുത്താനൊ രുങ്ങിയാൽ, ഇന്ന് നെഞ്ച് വിരിച്ചു നിൽക്കുന്ന ഈ പട്ടാളക്കാരൻ അന്ന് നെഞ്ചു തടവി മുഖം കുനിച്ചു നിൽക്കുമോയെന്നെനിക്കിപ്പോൾ അറിയണം”\nവീണ്ടും മറുപുറം മൗനനിശ്വാസം..\n” ഇങ്ങനെ ഒരു ഭയം ഇപ്പോഴെ ആ മനസിനെ കുത്തിനോവിക്കുന്നുവെങ്കിൽ… ”\n” എങ്കിൽ വേർപ്പെടുത്താൻ മാത്രമായി നമുക്കെന്തിന് മക്കൾ.. മാതാപിതാക്കളെ പങ്കുവയ്ക്കുന്ന ആ മക്കളെ ജനിപ്പിക്കണോയെന്ന് എനിക്കൊന്നു ആലോചിക്കണം..”\nഉള്ളിൽ അടക്കിപ്പിടിച്ച ചിരി പൊട്ടി പോയി. എല്ലാം മറന്ന് പൊട്ടിച്ചിരിച്ചു. അങ്ങേത്തലയ്ക്കലെ മൗനം ആ ചിരി ഏറ്റുവാങ്ങുന്ന ആനന്ദത്തിൽ ആണെന്നറിഞ്ഞു പിന്നെയും പിന്നെയും ചിരിച്ചു.\nമധുബാല ഹൃദയത്തിൽ നിന്നലച്ചൊരു ഏങ്ങലോടെ നിലത്തേക്ക് ചാഞ്ഞു വീണു. പരുക്കൻ നിലത്തെ പൊടിയിൽ കിടന്നവൾ ഉരുണ്ടു.\nഅവസാനിക്കുകയാണ്.. എല്ലാമെല്ലാം അവസാനിക്കുകയാണ്..\nനിന്റേതു മാത്രമാവാൻ ദഹിച്ച മധുബാലയുടെ ജീവിതം കലേഷിന്റെ കാൽചുവട്ടിൽ എന്നന്നേക്കുമായി അവസാനിക്കുകയാണ്…\nമിത്ര ആശ്വസിപ്പിക്കാൻ പറയുമ്പോലെ ബിനോ ഇനി മടങ്ങി വരില്ല..\nമനസ്സു ഒരായിരം തവണ അത് പറഞ്ഞു കഴിഞ്ഞു. മധുബാലയോട് മനസ്സു പറഞ്ഞതൊന്നും പാഴായി പോയിട്ടില്ല..”\nതണുത്ത പരുക്കൻ പ്രതലത്തിൽ കിടന്നവൾ വാവിട്ടു നിലവിളിച്ചു.\nഹൃദയം തകർന്ന ആ നിലവിളി ആരും കേൾക്കാനില്ലാതെ നാലു ചുവരുകളിൽ തട്ടി അവളിലേക്ക് തന്നെ ആഴ്ന്നിറങ്ങി..\nPrevious articleഒരു കിളുന്ത് പെണ്ണ് വിചാരിച്ചാൽ ഒന്നും നിന്റെ ഭ്രാന്തിനെ തളയ്ക്കാൻ കഴിയില്ല എന്നുറപ്പല്ലേ.. Part – 2\nNext articleഗർഭിണിയായ ഭാര്യയും മണിയറ ഇല്ലാത്ത ആദ്യ രാത്രിയും…


മോഹന്‍ലാൽ ഇന്നും തിളങ്ങി നിൽക്കാൻ കാരണം മമ്മൂട്ടി, സൂപ്പർ താരങ്ങളെ കുറിച്ച് ഫാസിൽ | Metro Journal Online\nമലയാളി പ്രേക്ഷകർക്ക് മികച്ച ചിത്രങ്ങൾ സമ്മാനിച്ച സംവിധായകനാണ് ഫാസിൽ., മോഹൻലാൽ, മമ്മൂട്ടി തുടങ്ങിയവരുടെ വിജയ ചിത്രങ്ങളിൽ ഫാസിൽ സിനിമകൾക്കുള്ള സ്ഥാനവും വലുതാണ്. 1980 ൽ പുറത്തിറങ്ങിയ മഞ്ഞിൽ വിരിഞ്ഞ പൂക്കൾ എന്ന ചിത്രത്തിലൂടെയാണ് ഫാസിൽ സിനിമയിൽ എത്തിയത്. വളരെ പെട്ടെന്ന് തന്നെ മലയാളത്തിലെ വിജയ ചിത്രങ്ങളുടെ സംവിധായകനായി മാറുകയായിരുന്നു.\nമോഹൻലാലും മമ്മൂട്ടിയുമായി വളരെ അടുത്ത ബന്ധമാണ് ഫാസിലിനുള്ളത്. ഇപ്പോഴിത താരരാജാക്കന്മാരെ കുറിച്ചും അവരെ വെച്ചുളള സിനിമകളെക്കുറിച്ചും മനസ്സ് തുറക്കുകയാണ് ഫാസില്.\n← ചുളിവകറ്റാനും മുഖം തിളങ്ങാനും ഗ്രീന് ടീ\nഉണക്കമുന്തിരി വെള്ളം വെറും വയറ്റില് അമൃതാണ് →


ഇത്രയും വഴക്കാളിയായ | Your Creatives | Short Story | Malayalam Literature\nഇത്രയും വഴക്കാളിയായ ഒരു പെണ്ണിനെ കണ്ടിട്ടേയില്ല; അവള‌െക്കുറിച്ച് അന്വേഷിച്ചപ്പോൾ...\nജതേഷ് ജയകുമാർ March 18, 2020 12:09 PM IST\nഒരു യാത്രയ്ക്കിടയിലാണ് ഞാൻ അവളെ ആദ്യമായ് കാണുന്നത്. കുറച്ചു ഏകാന്തത തേടിയുള്ള യാത്ര. കണ്ടക്ടറോട് ആരോ ഉച്ചത്തിൽ സംസാരിക്കുന്നതു കേട്ടാണ് ഞാൻ ഉണർന്നത്. പുറകോട്ടു നോക്കിയപ്പോൾ 25 - 30 വയസു പ്രായം തോന്നിക്കുന്ന ഒരു പെൺകുട്ടി ബാലൻസിനു വേണ്ടി തർക്കിക്കുകയാണ്. കുറച്ചു കഴിഞ്ഞപ്പോൾ കണ്ടക്ടർ എന്തോ പിറുപിറുത്തു കൊണ്ട് ഒന്നോ രണ്ടോ ചില്ലറ തുട്ടുകൾ ആ കൈകളിൽ വച്ച് കൊടുത്തു.\nകോലിയെ ആയിരിക്കും കൂടുതൽ ഇഷ്ടം എന്നു പറഞ്ഞ് പരിഹസിക്കുമ്പോൾ; അല്ല സച്ചിനെന്ന്...\nആൾക്കാരെല്ലാം എന്തൊക്കെയോ പറഞ്ഞു ചിരിക്കുന്നുണ്ടായിരുന്നു എനിക്കാകട്ടെ ദേഷ്യവും എന്റെ ഉറക്കം തടസ്സപ്പെടുത്തിയതിന്. ഞാൻ ആ പെൺകുട്ടിയുടെ മുഖത്തോടു നോക്കി, ആ കുട്ടിയാകട്ടെ ഒന്നും മിണ്ടാതെ പുറത്തേക്കു നോക്കി ഇരിക്കുകയായിരുന്നു.\nഅടുത്ത സ്റ്റോപ്പ് എത്തിയപ്പോൾ അവൾ അവിടെ ഇറങ്ങി, അവിടെ വച്ചിരുന്ന ഒരു സൈക്കിൾ എടുത്തു ആ തേയില തോട്ടത്തിലൂടെ എങ്ങോ മറഞ്ഞു.രണ്ടു സ്റ്റോപ്പുകൾക്കപ്പുറം ഞാനും ഇറങ്ങി. ആദ്യമേ ബുക്ക് ചെയ്തു വച്ചിരുന്ന ആ മുറി എനിക്കാകെ കാത്തു നിൽക്കുന്നതു പോലെയുണ്ടായിരുന്നു. ഒരുപാടു തവണ വന്നിട്ടുണ്ടെങ്കിലും ഈ സ്‌ഥലം എന്നെയെന്നും അതിശയിപ്പിച്ചു കൊണ്ടിരിക്കുന്നു.\nയാത്രയുടെ ക്ഷീണം കൊണ്ട് ഞാൻ നേരത്തെ ഉറങ്ങി പുലർച്ചെ എന്തോ ശബ്ദം കേട്ട് ഞാനുണർന്നു പുറത്തേക്കു നോക്കിയപ്പോൾ ആ പെൺകുട്ടി ഹോട്ടലിലെ ആരോടോ തർക്കിക്കുകയാണ്. കൂടെയുള്ള സൈക്കിളിൽ കുറെ പാൽപാത്രങ്ങൾ തൂക്കിയിട്ടുണ്ടായിരുന്നു. ഇത്രയും വഴക്കാളിയായ ഒരു പെൺകുട്ടിയെ ഞാൻ ഇതുവരെ കണ്ടിട്ടേയില്ല.\nഅവൾ പോയിക്കഴിഞ്ഞപ്പോൾ ഞാൻ അയാളോട് അതേക്കുറിച്ചു ചോദിച്ചു അയാൾ അത് ചിരിച്ചു തള്ളി . പിറ്റേന്നും അത് തന്നെ ആവർത്തിച്ചപ്പോൾ എനിക്ക് വീണ്ടും അത് ചോദിക്കാതിരിക്കാൻ കഴിഞ്ഞില്ല. എന്റെ ആകാംക്ഷ കൊണ്ടായിരിക്കണം അയാൾ എന്നോട് അവളെക്കുറിച്ചു പറയുവാൻ തുടങ്ങി. കുറച്ചു വർഷങ്ങൾക്കു മുൻപ് ആ കാണുന്ന കടയുടെ മുൻപിൽ ആരോ ഉപേക്ഷിച്ചു പോയതാണ് അവളെ. ആന്നൊരു5വയസ്സു കാണും. അവിടെയിരുന്നു കരയുന്നതു കണ്ടപ്പോൾ അവിടെ തേയില നുള്ളിക്കൊണ്ടിരുന്ന സ്ത്രീകളിലൊരാൾ അവളെ സ്വന്തം വീട്ടിലേക്കു കൂട്ടിക്കൊണ്ടു പോയി.\nപഠിക്കാൻ മിടുക്കിയായിരുന്ന അവളെ അവർ ഒരുപാടു പഠിപ്പിച്ചു. ക്യാംപസ് സെലെക്ഷൻ വഴി നല്ലൊരു ജോലി കിട്ടിയ സമയത്താണ് അവളെ വളർത്തിയ ആ സ്ത്രീ മരണപ്പെട്ടത്.അതോടു കൂടി അവൾ വീണ്ടും അനാഥയായി. ആ ഒറ്റപ്പെടലിൽ നിന്നും മുക്‌തയാകുവാൻ വേണ്ടി തെരുവോരങ്ങളിൽ കിടക്കുന്ന അനാഥക്കുട്ടികൾക്കുവേണ്ടി ജീവിക്കാൻ തുടങ്ങി. ഇന്നവിടെ പത്തോളം കുട്ടികളുണ്ട്. അവർക്കു അവൾ നല്ലൊരു അമ്മയും ചേച്ചിയും സുഹൃത്തുമൊക്കെയാണ്. ചെറിയ ചെറിയ ജോലികൾ ചെയ്തു അവൾ ഇന്ന് അവർക്കു വേണ്ടി ജീവിക്കുന്നു, ആരുടെ മുന്നിലും തലകുനിക്കാതെ, തലയുയർത്തി നിന്ന്.\nEnglish Summary : Meenu Story By Jatheesh Jayakumar


കോവിഡ് ദുരിതബാധിതര്‍ക്ക് ആശ്രയമായിരുന്ന സന്നദ്ധപ്രവര്‍ത്തകന് ബൈക്ക് യാത്രയ്ക്കിടെ കുഴഞ്ഞു വീണു; കോവിഡ് ഭീതിയില് അടുക്കാന് തയ്യാറാകാതെ പരിസരവാസികള്; ഒടുവില് ആശുപത്രിയിലേക്കുള്ള വഴിയില് മരിച്ചു |social worker ashraf at passed away\nHome News Kerala കോവിഡ് ദുരിതബാധിതര്‍ക്ക് ആശ്രയമായിരുന്ന സന്നദ്ധപ്രവര്‍ത്തകന് ബൈക്ക് യാത്രയ്ക്കിടെ കുഴഞ്ഞു വീണു; കോവിഡ് ഭീതിയില് അടുക്കാന് തയ്യാറാകാതെ...\nകോവിഡ് ദുരിതബാധിതര്‍ക്ക് ആശ്രയമായിരുന്ന സന്നദ്ധപ്രവര്‍ത്തകന് ബൈക്ക് യാത്രയ്ക്കിടെ കുഴഞ്ഞു വീണു; കോവിഡ് ഭീതിയില് അടുക്കാന് തയ്യാറാകാതെ പരിസരവാസികള്; ഒടുവില് ആശുപത്രിയിലേക്കുള്ള വഴിയില് മരിച്ചു\nകോഴിക്കോട്: സന്നദ്ധപ്രവര്‍ത്തകനും ഹാം റേഡിയോ ഓപ്പറേറ്ററുമായ കാപ്പാട് അറബിത്താഴ എ ടി അഷ്റഫ് (48) ബൈക്ക് യാത്രയ്ക്കിടെ കുഴഞ്ഞുവീണുമരിച്ചു. കോഴിക്കോട് സരോവരത്തിന് സമീപം നടപ്പാതയില് തളര്‍ന്നുകിടന്ന ഇദ്ദേഹത്തെ കോവിഡ് ഭീതികാരണം ആശുപത്രിയിലെത്തിക്കാന് ആദ്യമാരും തയ്യാറായില്ലെന്ന് പരാതിയുണ്ട്. പിന്നീട് പരിചയക്കാരെത്തി സമീപത്തെ സ്വകാര്യ ആശുപത്രിയിലെത്തിച്ചെങ്കിലും രക്ഷിക്കാനായില്ല.\nലോക്ഡൗണ് കാലത്ത് നിരവധിപേര്‍ക്ക് മരുന്നെത്തിക്കാനും പ്രളയ-പ്രകൃതിദുരന്ത സമയത്ത് രക്ഷാപ്രവര്‍ത്തനത്തിലും മുന്‍പന്തിയിലുണ്ടായിരുന്നു.\nഫയര് ആന്റ് റെസ്‌ക്യൂ സിവില് ഡിഫന്‍സ് ഫോഴ്സിന്റെ റീജ്യനല് ചീഫ് വാര്‍ഡനും റെഡ്ക്രോസ് പ്രവര്‍ത്തകനുമായിരുന്നു. ദുരന്തനിവാരണ പ്രവര്‍ത്തനത്തിലും മറ്റ് സേവനപ്രവര്‍ത്തനങ്ങളിലും സജീവ സാന്നിധ്യമായിരുന്നു.\nപിതാവ്: ചെറുവലത്ത് പരേതനായ മൂസ. മാതാവ്: കുട്ടിബി. ഭാര്യ: സുബൈദ. മക്കള്: മുഹമ്മദ് യാസിന് മാലിക്, ഫാത്തിമ നിലൂഫര് മാലിക്.\nsocial worker ashraf\nPrevious articleബഹ്‌റൈനിൽ സ്‌കൂളുകൾ തുറക്കാൻ സമയമെടുക്കും\nNext articleസൗദി അറേബ്യയില് നാളെ മുതല് 70 ശതമാനം സ്വദേശിവല്‍ക്കരിക്കുന്ന ഒമ്പതു മേഖലകള് ഇവയാണ്


പിതാവിനെ മദ്യലഹരിയില് ആക്കി പതിനൊന്നു കാരിയെ പീഡിപ്പിച്ച 70കാരന് അറസ്റ്റില് - മലയാളം ന്യൂസ് പോർട്ടൽ\nപിതാവിനെ മദ്യലഹരിയില് ആക്കി പതിനൊന്നു കാരിയെ പീഡിപ്പിച്ച 70കാരന് അറസ്റ്റില്\nPosted on March 1, 2019, 9:45 AM\nപ്രായപൂര്‍ത്തിയാകാത്ത പെണ്‍കുട്ടികളോടുള്ള അതിക്രമം ഇന്ത്യയില് കൂടിവരുന്ന സാഹചര്യമാണിപ്പോള്. അതിന്റെ അടുത്ത ഉദാഹരണം കൂടിയാണിപ്പോള് മുംബൈയില് സംഭവിച്ചിരിക്കുന്നത്. കുട്ടിയുടെ അമ്മ മറ്റൊരിടത്തായതിനാല് 11കാരി കഴിഞ്ഞിരുന്നത് പിതാവിനും മുത്തശ്ശിക്കും ഒപ്പമാണ്. മദ്യം കഴിച്ച് പിതാവ് ബോധരഹിതനാകുമ്പോഴാണ് ഇയാല് പെണ്‍കുട്ടിയെ ബലാത്സംഗം ചെയ്തതെന്ന് പോലീസ് പറഞ്ഞു.\nപുലര്‍ച്ചെ2മണിയോടെ പെണ്‍കുട്ടി അമ്മയെ വിളിച്ച് താന് വളരെ പേടിച്ചിരിക്കുകയാണെന്നും പെണ്‍കുട്ടി പറഞ്ഞു. ഇവിടെ എത്തി എന്നെ വീട്ടിലേക്ക് തിരികെ കൊണ്ട് പോകാനും പെണ്‍കുട്ടി അമ്മയോട് പറഞ്ഞു. എല്ലാ ദിവസവും പ്രതിയും കുട്ടിയുടെ പിതാവും ഒരുമിച്ചിരുന്നാണ് മദ്യപിച്ചിരുന്നത്.\nകുട്ടിയുടെ പിതാവ് മദ്യ ലഹരിയില് മയങ്ങുമ്പോള് കുട്ടി ഉറങ്ങിയിരുന്ന മുകളിലെ മുറിയില് പ്രതി എത്തുകയും കുട്ടിയെ നഗ്‌നയാക്കി ബലാത്സംഗം ചെയ്യുകയുമായിരുന്നു.പ്രതി പ്രദേശത്തെ റേഷന് കട ഉടമയാ. അന്ന് രാത്രി വിളിച്ചപ്പോള് താന് ബലാത്സംഗത്തിനിരയായ വിവരം അമ്മയോട് പറഞ്ഞിരുന്നില്ല.\nഅടുത്ത ദിവസം രാവിലെ അമ്മ എത്തിയപ്പോള് ലാത്സംഗ വിവരം അമ്മയോട് പറഞ്ഞു. തന്നെ നഗ്‌നയാക്കിയ ശേഷം അച്ഛന്റെ സുഹൃത്ത് ലൈംഗികമായി പീഡിപ്പിച്ചുവെന്ന് കുട്ടി അമ്മയോട് പറഞ്ഞു. തുടര്‍ന്ന് ഇവര് നല്‍കിയ പരാതിയിന്മേല് പോലീസ് പ്രതിയെ അറസ്റ്റ് ചെയ്യുകയായിരുന്നു.\nഅഭിനന്ദിനെ മോചിപ്പിക്കണമെന്ന പാകിസ്ഥാൻ യുവതിയുടെ വാദം വിവാദമാകുന്നു\nഐ.എസിന്റെ ക്രൂരത, കേരളത്തില് നിന്നും ഐഎസ്സില് ചേരാന്‍പോയ കൂട്ടത്തിലെ ഭർത്താക്കൻമാരെ കൊന്ന് ഭാര്യമാരെ ലൈംഗീക അടിമകള് ആക്കുന്നു


"മുന്തിരി മൊഞ്ചന്" സിനിമ വെറും ഒരു പ്രേമ കഥയല്ല...!! നാളെ തിയേറ്ററുകളിൽ .. - M Today Online\nനവാഗത സംവിധായകന് വിജിത് നമ്പ്യാർ ചിത്രം മുന്തിരി മൊഞ്ചന് ഒരു തവള പറഞ്ഞ കഥ റിലീസിനോടടുക്കുകയാണ്. ഡിസംബര് ആറിനാണ് ചിത്രം തിയേറ്ററുകളിലെത്തുന്നത്. ജീവിതത്തിലെ ചില ആകസ്മിക സംഭവങ്ങളെ തമാശയും സംഗീതവും കലര്‍ത്തി രസകരമായി അവതരിപ്പിക്കുകയാണ് മുന്തിരി മൊഞ്ചന്. മനേഷ് കൃഷ്ണയാണ് ചിത്രത്തില് നായകനായി എത്തുന്നത്. ഫ്രൈഡെ, ടൂര്‍ണമെന്റ്, ഒരു മെക്‌സിക്കന് അപാരത എന്നീ ചിത്രങ്ങള്‍ക്ക് ശേഷം മനേഷ് കൃഷ്ണന് നായകനാകുന്ന ചിത്രം കൂടിയാണിത്. ഗോപിക അനിലാണ് ചിത്രത്തിലെ നായിക.\nഒരു റൊമാന്റിക് ഫണ് ജോണറിലുള്ള ഒരു സിനിമ എന്നതിലുപരി ഇടക്കിടെ ഓര്‍ത്തെടുക്കുകയും പരിഹാരമില്ലാതെ എങ്ങുമെത്താതെ മുങ്ങിപോകുകയും മനഃപൂര്‍വം മറന്നു പോവുകയും ചെയ്യുന്ന ചില സാമൂഹിക പ്രശ്‌നങ്ങളെ ഓര്‍മ്മപെടുത്താനായി ചില കാര്യങ്ങള് മുന്തിരി മൊഞ്ചന് സംവദിക്കാന് ശ്രമിക്കുകയാണ്. പ്രണയത്തിന്റെ ചില സയന്റിഫിക് വശങ്ങളിലൂടെ കടന്നു പോകുന്ന സിനിമ എത്തിച്ചേരുന്നത് വ്യത്യസ്തമായ ചില സംഭവങ്ങളിലെക്കാണ്. ആരെയും കുറ്റപ്പെടുത്താനോ അപകീര്‍ത്തി പെടുത്താമോ ശ്രമിക്കുന്നില്ല എങ്കിലും ചില കാര്യങ്ങള് ഓര്മപെടുത്താന് ശ്രമിക്കുന്ന മുന്തിരി മൊഞ്ചന് തീര്‍ത്തും ഒരു ഫാമിലി എന്റെര്‍റ്റൈനെര് ആണ് എന്നാണ് സംവിധയകാന് വിജിത് നമ്പ്യാര് അവകാശപ്പെടുന്നത്. മെഹറലി പോയിലുങ്ങല് ഇസ്മായിലും മനുഗോപാലും ചേര്‍ന്ന് ഒരുക്കിയ തിരക്കഥക്കു ഷാന്‍ഹാഫ്സലി ഛായാഗ്രഹണം നിര്‍വഹിച്ചു അനസ് മുഹമ്മദ് എഡിറ്റ് ചെയ്തു പി കെ അശോകന് നിര്‍മിച്ചു. ഡിസംബര് 6നു തീയേറ്ററുകളില്.\nഇതിനോടകം തന്നെ ചിത്രത്തിന്റെ ട്രെയ്‌ലറും, ഗാനങ്ങളും പ്രേക്ഷക ഹൃദയം കീഴടക്കിയിരുന്നു. സലിംകുമാര്, ഇന്നസെന്റ്, ഇര്‍ഷാദ്, നിയാസ് ബക്കര്, ഇടവേള ബാബു, അഞ്ജലി നായര്, വിഷ്ണു നമ്പ്യാര് തുടങ്ങിയവരാണ് ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിക്കുന്നത്. ബോളിവുഡ് നടി കൈരാവി തക്കറും ചിത്രത്തില് പ്രധാന വേഷത്തിലെത്തുന്നു. വിശ്വാസ് മൂവി പ്രൈവറ്റ് ലിമിറ്റഡിന്റെ ബാനറില് പി.കെ അശോകനാണ് ചിത്രം നിര്‍മ്മിക്കുന്നത്. സംവിധായകന് വിജിത് നമ്പ്യാര് തന്നെ സംഗീതമൊരുക്കുന്ന ചിത്രത്തിന്റെ കഥയും തിരക്കഥയും സംഭാഷണവും എഴുതിയത് മനു ഗോപാലും മൊഹറലി പൊയ്ലുങ്ങല് ഇസ്മായിലുമാണ്. കൊച്ചി, പാലക്കാട്, കോഴിക്കോട് എന്നിവിടങ്ങളിലായി ഒറ്റ ഷെഡ്യൂളായിട്ടാണ് ചിത്രീകരണം പൂര്‍ത്തീകരിച്ചത്.


മൊബൈല്* ഫോണുമായി ജയിലില്* എത്തിയ പൂച്ച പിŏ\nThread: മൊബൈല്* ഫോണുമായി ജയിലില്* എത്തിയ പൂച്ച പിŏ\nതടവുകാരെ രക്ഷപ്പെടാന്* സഹായിക്കുന്ന എസ്കേപ്പ് കിറ്റുമായി ജയിലില്* എത്തിയ പൂച്ചയെ പിടികൂടി. റിയോ ഡി ജെനീറോയിലെ അറപ്റാക ജയിലിലാണ് സംഭവം. പൂച്ചയുടെ പുറത്ത് ടാപ്പ് ഉപയോഗിച്ച് കെട്ടിവച്ചനിലയില്* ആയിരുന്നു കിറ്റ്.\nമൊബൈല്* ഫോണ്*, വാള്* ചാര്*ജ്ജര്*, ബാറ്ററികള്*, ഇയര്*ഫോണ്*, ഹാക്സോബ്ളേഡ് തുടങ്ങിയവയാണ് എസ്കേപ്പ് കിറ്റില്* ഉണ്ടായിരുന്നത്. വീട്ടില്* വളര്*ത്തുന്ന വെളുത്ത പൂച്ചയാണിത്.\nജയിലിന്റെ പ്രധാന ഗേറ്റ് കടക്കുന്നതിനിടെയാണ് പൂച്ച കാവല്*ക്കാരുടെ ശ്രദ്ധയില്*പ്പെട്ടത്. ഉടന്* തന്നെ ഇതിനെ പിടികൂടി. എന്നാല്* പിടികൂടിയത് മൃഗത്തെ ആയതിനാല്* ഇതിന്റെ യഥാര്*ത്ഥ സൂത്രധാരന്മാരെ കണ്ടെത്താന്* പൊലീസ് ബുദ്ധിമുട്ടിയേക്കും.\nMore cat stills\nKeywords:Mobile phone,prisoners,cats,jail,guards,ear phone,wall charger,escape kit\ncats, ear phone, escape kit, guards, jail, mobile phone, prisoners, wall charger


അധ്യാപകര്‍ക്ക് സൗകര്യപ്രദമായ മൂല്യനിര്‍ണയ കേന്ദ്രം തെരഞ്ഞെടുക്കാന് അവസരം നല്‍കി; രണ്ടാം വര്‍ഷ ഹയര് സെക്കന്‍ഡറി, വിഎച്ച്എസ്ഇ പരീക്ഷകളുടെ മൂല്യനിര്‍ണയം നാളെ മുതല് – Media Mangalam\nഅധ്യാപകര്‍ക്ക് സൗകര്യപ്രദമായ മൂല്യനിര്‍ണയ കേന്ദ്രം തെരഞ്ഞെടുക്കാന് അവസരം നല്‍കി; രണ്ടാം വര്‍ഷ ഹയര് സെക്കന്‍ഡറി, വിഎച്ച്എസ്ഇ പരീക്ഷകളുടെ മൂല്യനിര്‍ണയം നാളെ മുതല്\nതിരുവനന്തപുരം: രണ്ടാം വര്‍ഷ ഹയര് സെക്കന്‍ഡറി, വിഎച്ച്എസ്ഇ പരീക്ഷകളുടെ മൂല്യനിര്‍ണയം നാളെ മുതല്. 79 കേന്ദ്രങ്ങളില് നടക്കുന്ന ഹയര് സെക്കന്‍ഡറി മൂല്യനിര്‍ണയത്തില് 26447 അധ്യാപകരാണ് പങ്കെടുക്കുക. 3031 അധ്യാപകരാണ് എട്ട് കേന്ദ്രങ്ങളിലായി നടക്കുന്ന വിഎച്ച്എസ്ഇ മൂല്യനിര്‍ണയത്തില് ഉണ്ടാവുക. ജൂണ് 19ന് മൂല്യനിര്‍ണയം അവസാനിക്കും. ഏപ്രില് 26ന് പൂര്‍ത്തിയായ പരീക്ഷകളുടെ മൂല്യനിര്‍ണയം ലോക്ഡൗണിനെ തുടര്‍ന്ന് മാറ്റിവെച്ചതായിരുന്നു.\nസംസ്ഥാനത്തെ ലോക്ഡൗണ് സാഹചര്യം പരിഗണിച്ച് അധ്യാപകര്‍ക്ക് സൗകര്യപ്രദമായ മൂല്യനിര്‍ണയ കേന്ദ്രം തെരഞ്ഞെടുക്കാന് അവസരം നല്‍കിയിട്ടുണ്ട്. പൊതുഗതാഗതം ആരംഭിക്കാതെ മൂല്യനിര്‍ണയം തുടങ്ങുന്നത് ക്യാമ്പുകളില് എത്താന് പ്രയാസമുണ്ടാക്കുമെന്ന് അധ്യാപകര് നേരത്തെ അറിയിച്ചിരുന്നു. ജൂണ് ഏഴ് മുതല് എസ്എസ്എല്‍സി മൂല്യനിര്‍ണയം ആരംഭിക്കും.\ncovid-19 examination valuation Lockdown plus two exam sslc vhsc\n'2015 ലും 2017ലും കോവിഡ് ഇല്ലായിരുന്നു അന്നും ഗംഗയില് മൃതദേഹങ്ങള് ഒഴുകി നടന്നിരുന്നു; ഗംഗയില് കോവിഡ് രോഗികളുടെ മൃതദേഹങ്ങള് ഒഴുകുന്നുവെന്ന വാര്‍ത്തകള് ചില മാധ്യമങ്ങള് സൃഷ്ടിച്ച അജണ്ടയെന്ന് ആര്.എസ്.എസ്


മൗനം വെടിഞ്ഞു പബ്ജി; ഇന്ത്യയിലുടനുണ്ടാകില്ല\n2021 മാർച്ചിന് മുൻപ് പബ്ജി ഇന്ത്യയില് ലോഞ്ച് ചെയ്യില്ലെന്ന് കമ്പനി വ്യക്തമാക്കിയതായാണ് ഇപ്പോള് പുറത്തുവരുന്ന റിപ്പോർട്ടുകള്.\n18 Dec, 2020 at 04:32 PM\nപബ്ജി ആരാധകരെ വീണ്ടും നിരാശപ്പെടുത്തുന്ന വാര്‍ത്തയാണ് ടെക് ലോകത്തുനിന്ന് പുതിയതായി പുറത്തു വരുന്നത്. പബ്ജിയുടെ ഇന്ത്യയിലേക്കുള്ള രണ്ടാം വരവ് ഇനിയും വൈകുമെന്നാണ് ഇതിലൂടെ കമ്പനി വ്യക്തമാക്കുന്നത്. 2021 മാർച്ചിന് മുൻപ് പബ്ജി മൊബൈൽ ഇന്ത്യ ലോഞ്ച് ചെയ്യില്ലെന്ന് കമ്പനി വ്യക്തമാക്കിയതായാണ് പുറത്തുവരുന്ന റിപ്പോർട്ടുകള്.\nനിലവില് പബ്ജി മൊബൈൽ ഇന്ത്യ എന്ന പേരിലെ ഇന്ത്യൻ പതിപ്പ് സെൻസർ ചെയ്തിട്ടുണ്ട്, തുടർ നടപടികൾക്കായി കമ്പനിക്ക് ഇനിയും കാത്തിരിക്കേണ്ടി വരുമെന്നാണ് ഇപ്പോള് ലഭിക്കുന്ന വിവരം. നിരോധിക്കപ്പെട്ട ഗ്ലോബൽ വേർഷൻ ബാറ്റിൽ റോയൽ തിരികെ കൊണ്ടുവരുന്നതിനായി പബ്ജി കോർപ്പറേഷൻ സർക്കാരിന്‍റെ അനുമതിക്കായി ഇപ്പോഴും കാത്തിരിക്കുകയാണ്.\nവിവരാവകാശ നിയമപ്രകാരമുള്ള അപേക്ഷകൾക്ക് ഇലക്‌ട്രോണിക്‌സ് ആൻഡ് ഇൻഫർമേഷൻ ടെക്‌നോളജി മന്ത്രാലയം നൽകിയ പ്രതികരണങ്ങളെ അടിസ്ഥാനപ്പെടുത്തിയുള്ള റിപ്പോർട്ടാണ് പുറത്ത് വന്നിട്ടുള്ളത്. പബ്ജിയെ തിരിച്ചുകൊണ്ടുവരാന് കമ്പനി കിണഞ്ഞു ശ്രമിച്ചെങ്കിലും സ്ഥിതിഗതികളിൽ ഇതുവരെ മാറ്റം ഉണ്ടായിട്ടില്ല. ഉടനെ പബ്ജിയുടെ തിരിച്ചു വരവ് ഉണ്ടാകില്ലെന്നും കുറഞ്ഞത് മാർച്ച് 31 വരെ കത്തിരിക്കേണ്ടി വരുമെന്നുമാണ് കമ്പനി നിലവില് വ്യക്തമാക്കുന്നത്.\nPUBGPUBG LitePubg ban


രണ്ടാം ദിവസം പിന്നിടുമ്പോള് സ്വന്തമാക്കിയത് 46.4 കോടി രൂപ; മിഷൻ മംഗള് സൂപ്പര് ഹിറ്റിലേക്ക് • ഇ വാർത്ത | evartha\nരാജ്യത്തിന്റെ ചൊവ്വാ ദൗത്യം പ്രമേയമായി ഒരുങ്ങിയ മിഷൻ മംഗളിന് പ്രേക്ഷകരില് നിന്നും മികച്ച പ്രതികരണം. സിനിമ പ്രദര്‍ശനത്തിന് എത്തി രണ്ടാം ദിവസം പിന്നിടുമ്പോഴേക്കും സ്വന്തമാക്കിയത് 46.4 കോടി രൂപയാണ്. ഇതില് ഇന്ത്യയില് ചിത്രം ആദ്യ ദിവസം സ്വന്തമാക്കിയത് 29.16 കോടി രൂപയാണ്.\nഇതുവരെയുള്ളതില് ഒരു അക്ഷയ് കുമാര് ചിത്രത്തിന് ആദ്യ ദിവസം ലഭിക്കുന്ന ഏറ്റവും വലിയ കളക്ഷനാണ് ഇത്. രണ്ടാം ദിനം ലഭിച്ചത് 17.28 കോടി രൂപയാണ്. താര്ച്ചയായും കണ്ടിരിക്കേണ്ട ഒരു ചിത്രമാണ് മിഷൻ മംഗള് എന്നാണ് ചിത്രത്തിന്റെ ആദ്യ ദിവസം തന്നെയുള്ള പ്രതികരണങ്ങള്.\nവിദ്യാ ബാലൻ, തപ്‍സി, സോനാക്ഷി സിൻഹ, നിത്യ മേനോൻ, കിര്‍തി എന്നിവര് വനിതാ ശാസ്‍ത്രജ്ഞരായും ചിത്രത്തിലുണ്ട്. ശരിയായ സംഭവങ്ങളില് നിന്ന് പ്രചോദനം ഉള്‍ക്കൊണ്ട് തയ്യാറാക്കിയ മികച്ച തിരക്കഥയാണ് ഇത്. ചൊവ്വയിലേക്ക് അമേരിക്കയിലെ നാസ ഉപഗ്രഹം അയച്ചപ്പോള് ചെലവായത് 6000 കോടി രൂപയോളമാണ്. എന്നാല് ഐഎസ്ആര്‍ഒയ്‍ക്ക് ചെലവായത് 450 കോടി രൂപമാണ്.\nTopics: akshay kumar box office Mission Mangal


Keys to Success | വിദേശ വിദ്യാഭ്യാസത്തിലൂടെ വിജയത്തിലേയ്ക്ക്; ഇന്ത്യന് വിദ്യാര്‍ത്ഥികള് അറിഞ്ഞിരിക്കേണ്ട കാര്യങ്ങൾ | What Indian students pursuing education in foreign universities shall know – News18 Malayalam\nഒരു യു.എസ്. സര്‍വ്വകലാശാലയിലേക്ക് പഠനത്തിനായി അപേക്ഷിക്കുക, സ്കോളർഷിപ്പ് നേടുക, വിസ പ്രക്രിയകള്, ഒരു പുതിയ ജീവിതത്തിലേക്ക് തിരിയുക എന്നിവ പലര്‍ക്കും വലിയ കടമ്പകളാണ്\nLast Updated : May 21, 2022, 17:33 IST\nഒരു യു.എസ്. സര്‍വ്വകലാശാലയിലേക്ക് പഠനത്തിനായി അപേക്ഷിക്കുക, സ്കോളർഷിപ്പ് നേടുക, വിസ പ്രക്രിയകള്, ഒരു പുതിയ ജീവിതത്തിലേക്ക് തിരിയുക എന്നിവ പലര്‍ക്കും വലിയ കടമ്പകളാണ്. എന്നാല് കൃത്യമായ ആസൂത്രണവും ഗവേഷണവും ഉണ്ടെങ്കില് അത് നേടിയെടുക്കാൻ സാധിക്കുകയും ചെയ്യും. കൂടാതെ, പൂര്‍വ്വ വിദ്യാര്‍ത്ഥികളുമായുള്ള ബന്ധങ്ങളും കമ്മ്യൂണിറ്റി പിന്തുണയും വിദ്യാര്‍ത്ഥികളെ യു.എസ് യൂണിവേഴ്‌സിറ്റി അനുഭവം പരമാവധി പ്രയോജനപ്പെടുത്താന് സഹായിക്കുന്നു.\n"ഞാന് ആദ്യമായി അന്വേഷിച്ചത് എനിയ്ക്ക് സ്‌പെഷ്യലൈസ് ചെയ്യാൻ താത്പര്യമുള്ള വിഷയങ്ങൾ ലഭ്യമായ സര്‍വകലാശാലകള് അന്വേഷിക്കുക എന്നതായിരുന്നു," അരിസോണയിലെ ടെമ്പെ യൂണിവേഴ്‌സിറ്റിയില് നിന്ന് പവര് ആന്‍ഡ് എനര്‍ജി സിസ്റ്റത്തില് സ്‌പെഷ്യലൈസേഷനോടെ ഇലക്ട്രിക്കല് എഞ്ചിനീയറിംഗില് ബിരുദാനന്തര ബിരുദം പൂർത്തിയാക്കിയ ആദിത്യ ശ്രീനിവാസന് പറയുന്നു.\n'പ്രൊഫസര്‍മാര് നിലവില് വര്‍ക്ക് ചെയ്യുന്ന ഗവേഷണ മേഖലകളും പവര് ആന്‍ഡ് എനര്‍ജി ഡൊമെയ്നിനായി വാഗ്ദാനം ചെയ്യുന്ന കോഴ്സുകളും ഞാന് പരിശോധിച്ചു.' പഠന ചെലവ് കാരണം സ്വകാര്യ സര്‍വകലാശാലകള്‍ക്ക് പകരം പൊതു സര്‍വ്വകലാശാലകളെ ഷോര്‍ട്ട്ലിസ്റ്റ് ചെയ്തു. സര്‍വകലാശാലയിലെ പൂര്‍വ്വ വിദ്യാര്‍ത്ഥികള് അവരുടെ ബിരുദാനന്തര ബിരുദം നേടിയത് എങ്ങനെയെന്നും ഞാന് പരിശോധിച്ചു,'. ചെന്നൈയിലെ ആക്സെഞ്ചറില് ജോലി ചെയ്യുന്ന ആദിത്യ ശ്രീനിവാസന് പറഞ്ഞു.\nസര്‍വകലാശാലകള് ഓഫര് ചെയ്യുന്ന കോഴ്സുകളും ഗവേഷണ സൗകര്യങ്ങളും അടിസ്ഥാനമാക്കിയുള്ള തന്റെ പ്രാഥമിക തിരച്ചിലിനെ തുടര്‍ന്നാണ് ഏഥന്‍സിലെ ജോര്‍ജിയ സര്‍വകലാശാലയില് നിന്ന് ആദിത്യ റാം ശങ്കര് ആര്‍ട്ടിഫിഷ്യല് ഇന്റലിജന്‍സില് ബിരുദാനന്തര ബിരുദ പ്രവേശനം നേടിയത്. ''അതിനുശേഷം, തൊഴില് അവസരങ്ങള്, ട്യൂഷന് ഫീസ്, ജീവിതച്ചെലവ്, കാലാവസ്ഥ, വ്യക്തിഗത ഇഷ്ടം, ജീവിത സാഹചര്യങ്ങള് എന്നിവയെ അടിസ്ഥാനമാക്കി കോളേജുകളെ തരംതിരിച്ചു. എല്ലാ ഘടകങ്ങളും കണക്കിലെടുക്കുമ്പോള്, മൊത്തത്തില് എന്താണ് മികച്ചത് എന്ന് എനിക്ക് മനസ്സിലാക്കാന് കഴിഞ്ഞു.' ശങ്കര് ഇപ്പോള് വെര്‍ജീനിയയിലെ ഒറാക്കിളില് ജോലി ചെയ്യുകയാണ്.\nസാമ്പത്തിക സഹായവും സ്റ്റുഡന്റ് വിസകളും\nപ്രോഗ്രാമിനായുള്ള എല്ലാ അപേക്ഷകളും സമര്‍പ്പിച്ചു കഴിഞ്ഞാല്, ഒരു വിദ്യാര്‍ത്ഥിയുടെ പ്രധാന ചുമതല ഫണ്ടിംഗ് കണ്ടെത്തുക എന്നതാണ്. അപേക്ഷകര് ലോണുകള് പോലെയുള്ള ഫണ്ടിംഗ് ഓപ്ഷനുകള് വളരെ നേരത്തെ തന്നെ കണ്ടെത്താന് തുടങ്ങണമെന്ന് ശങ്കറും ആദിത്യ ശ്രീനിവാസനും ശുപാര്‍ശ ചെയ്യുന്നു. "പലിശ നിരക്കുകള് അറിയാന് ഞാന് വിവിധ ബാങ്കുകളെ സമീപിക്കുകയും പേപ്പര്‍വര്‍ക്കുകള് തയ്യാറാക്കുകയും ചെയ്തു. ലോണ് അപ്രൂവലിന് പലപ്പോഴും സമയമെടുക്കാറുണ്ട്. അതിനാല് സമയപരിധിക്കനുസരിച്ച് കാര്യങ്ങള് ഏകീകരിക്കണമെന്നും" അദ്ദേഹം പറയുന്നു.\nകൺഫർമേഷൻ ലെറ്ററുകള് വരുന്നതിന് മുമ്പ് തന്നെ ശങ്കര് ലോണുകളെ കുറിച്ചും സ്‌കോളര്‍ഷിപ്പുകളെ കുറിച്ചും റിസർച്ച് ചെയ്യാന് തുടങ്ങി. എനിക്ക് ആദ്യം വേണ്ടത് വിദ്യാഭ്യാസ വായ്പയായതിനാല് ഞാന് അതിനാണ് മുന്‍ഗണന നല്‍കിയത്. കൂടാതെ, ഞാന് അപേക്ഷിച്ച സര്‍വ്വകലാശാലകളിലെയും മറ്റിടങ്ങളിലെയും സ്‌കോളര്‍ഷിപ്പ് ഓപ്ഷനുകളും നോക്കിയിരുന്നു. ഇത് നോക്കിക്കൊണ്ടിരിക്കുമ്പോഴാണ് റിസള്‍ട്ട് വരാന് തുടങ്ങിയത്.\nശങ്കറിന് അഡ്മിഷന് ലഭിച്ചതായുള്ള ലെറ്ററുകള് വന്നു. അടുത്തത് വിസയ്ക്ക് അപേക്ഷിക്കുന്നതിനെക്കുറിച്ച് ചിന്തിക്കാനുള്ള സമയമാണ്. വിസ പ്രക്രിയയ്ക്കും പേപ്പര്‍വര്‍ക്കുകള്‍ക്കും സമയമെടുക്കും, അത് നമുക്ക് ബുദ്ധിമുട്ടുള്ളതുമായി തോന്നാം, എന്നാല് അവയെ ചെറിയ മൊഡ്യൂളുകളായി തിരിക്കുകയാണെങ്കില്, നമുക്ക് സാവധാനം എല്ലാ പൂര്‍ത്തിയാക്കാന് കഴിയും,' ആദിത്യ ശ്രീനിവാസന് പറയുന്നു. അവസാന നിമിഷം തടസ്സങ്ങളൊന്നും ഇല്ലെന്ന് ഉറപ്പാക്കാന് അദ്ദേഹം തന്റെ അപ്പോയിന്റ്‌മെന്റ് വളരെ നേരത്തെ തന്നെ ഷെഡ്യൂള് ചെയ്തിരുന്നു.\nധനസഹായത്തിനും സ്റ്റുഡന്റ് വിസ നടപടികള്‍ക്കുമൊപ്പം ആദിത്യ തന്റെ പഠനമേഖലയിലെ അടിസ്ഥാനകാര്യങ്ങള് പരിശോധിക്കാന് തുടങ്ങി. 'ഞാന് ഒരു പ്രൈമര് ഡോക്യുമെന്റ് ഉണ്ടാക്കി, അതില് പ്രൊഫസര്‍മാരും നിലവിലെ വിദ്യാര്‍ത്ഥികളും പൂര്‍വ്വ വിദ്യാര്‍ത്ഥികളും നിര്‍ദ്ദേശിച്ച വിവിധ പുസ്തകങ്ങളും മുന്‍വ്യവസ്ഥകളും ഞാന് പട്ടികപ്പെടുത്തി. പൂര്‍ത്തിയാക്കിയ ഘട്ടങ്ങളെല്ലാം ടിക്ക് ചെയ്തു. മാസ്റ്റേഴ്‌സ് പ്രോഗ്രാമുമായി വേഗത്തില് പൊരുത്തപ്പെടാനുള്ള ഒരു സുപ്രധാന ഘടകമാണിത്.\nവിദേശ വിദ്യാര്‍ത്ഥികള് ഒരു യു.എസ്. യൂണിവേഴ്സിറ്റി കാമ്പസില് എത്തുമ്പോള് നിരവധി പുതിയ അനുഭവങ്ങളാണ് അവരെ കാത്തിരിക്കുന്നത്. ഏറ്റവും വലിയ വ്യത്യാസം വിദ്യാഭ്യാസ രീതി തന്നെയാണെന്ന് ശങ്കര് പറയുന്നു. അവസാന സെമസ്റ്ററുകളില് കൂടുതല് പ്രയാസമായി മാറുന്ന ഇന്ത്യന് സമ്പ്രദായത്തില് നിന്ന് വ്യത്യസ്തമായി, യുഎസ് വിദ്യാഭ്യാസ സമ്പ്രദായം വിദ്യാര്‍ത്ഥികളെ തുടര്‍ച്ചയായി വിലയിരുത്തുന്നുണ്ടെന്ന് ആദിത്യ ശ്രീനിവാസന് കൂട്ടിച്ചേര്‍ത്തു. പ്രൊഫസര്‍മാരുടെ ക്ലാസുകള്‍ക്കൊപ്പം ഹോംവര്‍ക്കുകളും പ്രോജക്റ്റുകളും പതിവായി നല്‍കുന്നത് ആദിത്യയ്ക്ക് വളരെ ഇഷ്ടപ്പെട്ടു.\nപ്രൊഫസര്‍മാര്‍ക്കൊപ്പം കൂടിക്കാഴ്ച്ചയ്ക്ക് സമയം നല്‍കുന്നത് യുഎസ് ഉന്നത വിദ്യാഭ്യാസത്തിന്റെ മറ്റൊരു നേട്ടമാണ്. ഈ സമയത്ത് വിദ്യാര്‍ത്ഥികള്‍ക്ക് പ്രൊഫസര്‍മാരെ കാണാനും അവരുടെ സംശയങ്ങൾക്ക് വ്യക്തതത വരുത്താനും കഴിയും. നിങ്ങളുടെ ആശയങ്ങൾ നിങ്ങള്‍ക്ക് അവരുമായി പങ്കുവെയ്ക്കാമെന്നും ആദിത്യ ശ്രീനിവാസന് പറയുന്നു.\n"കാമ്പസിൽ വൈകുന്നേരങ്ങളില് ഞങ്ങള് ടെന്നീസ്, ക്രിക്കറ്റ് എന്നിവ കളിക്കാറുണ്ടായിരുന്നു," അദ്ദേഹം പറയുന്നു. ജീവിതച്ചെലവുകള്‍ക്കായി, ഇന്റര്‍നാഷണല് സ്റ്റുഡന്റ്‌സ് ആന്‍ഡ് സ്‌കോളര് സെന്ററില് പാര്‍ട്ട് ടൈം ജോലി ചെയ്തു, അവിടെ നിന്ന് വിവിധ രാജ്യങ്ങളില് നിന്നുള്ള ധാരാളം സുഹൃത്തുക്കളെ ഉണ്ടാക്കി. ഇപ്പോഴും അവരില് പലരുമായും സൗഹൃദമുണ്ടെന്നും അദ്ദേഹം പറയുന്നു.\n'ഒരു കോളേജ് നഗരമായതുകൊണ്ടുതന്നെ ഏഥന്‍സില് അധികവും വിദ്യാര്‍ത്ഥികളായിരുന്നുവെന്ന് ശങ്കര് പറയുന്നു. സര്‍വകലാശാലയിലെ ഇന്ത്യ അസോസിയേഷനുമായും ശങ്കറിന് ബന്ധമുണ്ടായിരുന്നു.\nആദിത്യ ശ്രീനിവാസന് തന്റെ ഇന്റേണ്‍ഷിപ്പിനായി കാമ്പസില് തുടരാന് തീരുമാനിച്ചപ്പോള്, ഇന്റേണ്‍ഷിപ്പിനും തൊഴില് തേടുന്നതിനുമായി ശങ്കര് യൂണിവേഴ്‌സിറ്റി കരിയര് സെന്റര് നന്നായി ഉപയോഗിച്ചു. ഇന്‍ഡസ്ട്രി ഇന്റേണ്‍ഷിപ്പ് ലഭ്യമല്ലാത്ത വിദ്യാര്‍ത്ഥികള്‍ക്ക് കാമ്പസ് ആ വിടവ് നികത്തുകയും ധാരാളം അവസരങ്ങള് നല്‍കുകയും ചെയ്യുന്നുണ്ട്. ഇന്റേണ്‍ഷിപ്പ് ഒരു മുഴുവന് സമയ ജോലിയിലേയ്ക്ക് അവസരങ്ങള് നല്‍കുന്നുവെന്നും ആദിത്യ ശ്രീനിവാസന് പറയുന്നു. ഓപ്ഷണല് പ്രാക്ടിക്കല് ട്രെയിനിംഗ് (OPT), കരിക്കുലര് പ്രാക്ടിക്കല് ട്രെയിനിംഗ് (CPT) തുടങ്ങിയ നിബന്ധനകളെക്കുറിച്ചും അവയുമായി ബന്ധപ്പെട്ട നിയമങ്ങളെക്കുറിച്ചും നന്നായി അറിഞ്ഞിരിക്കണമെന്നും അദ്ദേഹം നിര്‍ദേശിക്കുന്നു. യു.എസ് ഇമിഗ്രേഷന് വെബ്സൈറ്റ് അല്ലെങ്കില് യൂണിവേഴ്സിറ്റി ഇമിഗ്രേഷന് പേജുകള് പോലുള്ള ആധികാരിക ഉറവിടങ്ങള് ഇതിനായി ഉപയോഗിക്കാമെന്നും അദ്ദേഹം പറഞ്ഞു. ഒന്നാം സെമസ്റ്റര് മുതല് യൂണിവേഴ്‌സിറ്റി കരിയര് സെന്ററുമായി ചേര്‍ന്ന് പ്രവര്‍ത്തിക്കാന് ശങ്കര് നിര്‍ദേശിക്കുന്നു.\n''ഇതുവരെയുള്ള എന്റെ കരിയര് വളരെ മികച്ച രീതിയില് കെട്ടിപ്പടുക്കുന്നതിന് ഇത് എന്നെ കാര്യമായി സഹായിച്ചിട്ടുണ്ട്. സര്‍വ്വകലാശാലയിലെ പ്രൊഫസര്‍മാരുമായും സഹ വിദ്യാര്‍ത്ഥികളുമായും ഞാന് ഇടപഴകിയതും ഇന്ന് സഹപ്രവര്‍ത്തകരുമായി ഞാന് എങ്ങനെ പ്രവര്‍ത്തിക്കുന്നു എന്നതും തമ്മില് ഒരുപാട് സാമ്യങ്ങളുണ്ടെന്നും ശങ്കര് പറയുന്നു. 'കൂടുതല് അനുയോജ്യമായ തീരുമാനങ്ങള് എടുക്കാനും കൂടുതല് ഉത്തരവാദിത്തമുള്ളവരാകാനും സമയം നന്നായി കൈകാര്യം ചെയ്യാനും ഒരു വ്യക്തിയെന്ന നിലയില് വിദേശ വിദ്യാഭ്യാസം എന്നെ സഹായിച്ചു.' ആദിത്യ ശ്രീനിവാസന് അരിസോണ സ്റ്റേറ്റ് യൂണിവേഴ്‌സിറ്റി ടെംപെ കാമ്പസില് നിന്ന് ഒരു ദശാബ്ദത്തിന് മുമ്പാണ് ബിരുദം നേടിയത്. എങ്കിലും തന്റെ പ്രൊഫസര്‍മാര് പഠിപ്പിച്ച ആശയങ്ങള് തന്റെ ദൈനംദിന ജോലികളില് നടപ്പിലാക്കാന് അദ്ദേഹം ശ്രമിക്കുന്നു.\n'യു.എസ്. വിദ്യാഭ്യാസം എന്റെ പ്രൊഫഷണല് ജീവിതത്തില് വലിയ മാറ്റം കൊണ്ടുവന്നു. കോര്‍പ്പറേറ്റ് ലോകത്ത് എന്റെ ക്ലയന്റുകളുടെ ഏത് പ്രശ്‌നത്തിന്റെയും കാരണം കണ്ടെത്താന് ഇത് എന്നെ സഹായിച്ചു,' അദ്ദേഹം പറയുന്നു. നിലവില് എനിക്ക് ഒരു ഐഡന്റിറ്റിയുണ്ട്, എനിക്ക് ലഭിച്ച യുഎസ് വിദ്യാഭ്യാസത്തിനും കോര്‍പ്പറേറ്റ് അനുഭവത്തിനും ഞാന് ഒരുപാട് കടപ്പെട്ടിരിക്കുന്നു.' അദ്ദേഹം പറഞ്ഞു.\n(റെനോയിലെ നെവാഡ സര്‍വകലാശാലയിലെ ഗ്ലോബല് മീഡിയ സ്റ്റഡീസിലെ അസിസ്റ്റന്റ് പ്രൊഫസറാണ് പരോമിത പെയിന്)\nFirst published: May 21, 2022, 17:31 IST


നിങ്ങള് ഒരു ആന്‍ഡ്രോയ്‌ഡ് ഉപയോക്താവാണെങ്കില് ക്വിക് സെറ്റിങ് മെനു വളരെ ഉപയോഗപ്രദമായിരിക്കും. ഓപ്പറേറ്റിങ് സിസ്റ്റത്തില് ഏറ്റവും കൂടുതല് ഉപയോഗിക്കുന്ന ഫീച്ചറുകളില് ഒന്നാണ് ക്വിക് സെറ്റിങ്. നിങ്ങളുടെ ആവശ്യങ്ങള്‍ക്ക് അനുസരിച്ച് ക്രമീകരിക്കാം എന്നതാണ് ക്വിക് സെറ്റിങ് പാനിലിന്റെ സവിശേഷത.\nസ്‌ക്രീനിന്റെ മുകളില് നോട്ടിഫിക്കേഷന് കാണപ്പടുന്ന ഭാഗം താഴേക്ക് വലിക്കുമ്പോള് ക്വിക് സെറ്റിങ് പാനലിന്റെ മുകള് വശം കാണാന് കഴിയും. ഇത് വീണ്ടും താഴേക്ക് വലിച്ചാല് ക്വിക് സെറ്റിങ് മെനു പൂര്‍ണമായി കാണാന് കഴിയും.\nക്വിക് സെറ്റിങ്‌സ് എഡിറ്റ് ചെയ്യണം എന്നുണ്ടെങ്കില് മുകളില് മൂലയ്‌ക്ക് കാണുന്ന പെന്‍സില് ഐക്കണില് സ്‌പര്‍ശിക്കുക.അതിന് ശേഷം ഓരോന്നിലും ദീര്‍ഘമായി അമര്‍ത്തി ക്രമീകരണത്തില് മാറ്റം ഉണ്ടാവുന്നത് വരെ നീക്കുക. ഏറ്റവും കൂടുതല് ഉപയോഗിക്കുന്ന ഫങ്‌ഷനുകള് മുകളില് ആദ്യം വരുന്ന തരത്തില് നിങ്ങള്‍ക്ക് ക്വിക് സെറ്റിങ് മെനും ക്രമീകരിക്കാം.\nഓരോ പേജിലും9ഐക്കണ് വീതം ക്രമീകരിച്ച് ക്വിക് സെറ്റിങ് മെനു രണ്ട് പേജ് വരെ നീട്ടാം. ക്വിക്ക് സെറ്റിങ് പാനലില് ഉപയോഗിക്കുന്ന ചില പ്രധാന ഫങ്‌ഷനുകള്\nസ്‌മാര്‍ട്‌ഫോണുകളില് ഏറ്റവും കൂടുതല് ഉപയോഗിക്കുന്ന ഫങ്‌ഷന് ഇതാണ്. നിലവിലെ നെറ്റ്‌വര്‍ക്കിന്റെ പേര് ഇതില് കാണാന് കഴിയും .ഇതില് സ്‌പര്‍ശിച്ചാല് ലഭ്യമാകുന്ന നെറ്റ്‌വര്‍ക്കുകള് ഏതെല്ലാമാണന്ന് കാണിച്ച് തരും.\nമൊബൈല് നെറ്റ്‌വര്‍ക്കില് നിന്നും ഇന്റര്‍നെറ്റ് ഉപയോഗിക്കാന് കഴിയുന്നത് ഇതിലൂടെയാണ്. ശരിയായ രീതിയില് റീചാര്‍ജ് ചെയ്യാതെ മൊബൈല് ഡേറ്റ ഉപയോഗിച്ചാല് കോള് ചാര്‍ജില് നിന്നും പണം നഷ്ടമാകാന് സാധ്യത ഉണ്ട് . നിങ്ങള് എത്ര ഡേറ്റ ഉപയോഗിച്ചു എന്നും മറ്റും അറിയാനുള്ള ഓപ്‌ഷനുകളും ഇതിനൊപ്പം ഉണ്ടാവും\nബാറ്ററിയുടെ നിലവിലെ സ്ഥിതി എന്താണന്നും എത്ര നേരം ചാര്‍ജ് ചെയ്യാതെ ഉപയോഗിക്കാമെന്നും ഇതില് നിന്നും അറിയാം. പവര് സേവിങ് ഓപ്‌ഷന് ഉള്‍പ്പടെ പലതും ഇതില് നിന്നും എടുക്കാന് കഴിയും.\nഈ ഓപ്‌ഷനില് സ്‌പര്‍ശിച്ചാല് നിങ്ങളുടെ ഫോണിന്റെ പുറകിലുള്ള എല്‍ഇഡി ഫ്‌ളാഷ് ഓണ് ആകും\nഗൂഗിള് ക്രോം, ഗൂഗിള് ഹോം എന്നിവ ഉണ്ടെങ്കില് അതിലെ കണ്ടന്റ് സ്‌മാര്‍ട് ഫോണില് നിന്നും ടിവിയിലേക്ക് കാസ്‌റ്റ് ചെയ്യാന് ഇത് സഹായിക്കും.\nഈ ഓപ്‌ഷന് എനേബിള് ചെയ്‌താല് പോട്രേറ്റ് മോഡിനും ലാന്‍ഡ്‌സ്‌കേപ്പ് മോഡിനും ഇടയില് ഫോണ് ചലിപ്പിച്ചാല് സ്‌ക്രീനും ഇതനുസരിച്ച് തനിയെ കറങ്ങും.\nഈ ഓപ്‌ഷനിലൂടെ വൈ-ഫൈ ഉള്‍പ്പടെ എല്ലാ നെറ്റ്‌വര്‍ക് കണക്ഷനുകളും ഓഫ് ചെയ്യാം. പിന്നീട് വൈ-ഫൈ ഓണ് ചെയ്യാന് കഴിയും . മറ്റുള്ളവര് ശല്യപ്പെടുത്തുന്നത് ഒഴിവാക്കേണ്ടി വരുമ്പോള് ഇത് ഓണ് ചെയ്‌താല് മതി.\nനിങ്ങളുടെ ജിപിഎസിന്റെ കാര്യം നോക്കുന്നത് ഈ ഓപ്‌ഷനാണ്.\nബാന്‍ഡ് വിഡിത് പരിമിതമാണെങ്കില് ഡേറ്റ കണക്ഷന് ഉപയോഗിച്ച് ബാക് ഗ്രൗണ്ടില് പ്രവര്‍ത്തിക്കുന്ന ആവശ്യമില്ലാത്ത ആപ്പുകള് ക്ലോസ് ചെയ്‌ത് നിങ്ങളുടെ മൊബൈല് ഡേറ്റ സേവ് ചെയ്യാന് ഈ ഓപ്‌ഷന് സഹായിക്കും


ക്രൂഡ് ഓയിൽ ചികിത്സയാവാം... - LIFESTYLE - KAUTHUKAM | Kerala Kaumudi Online\nWednesday 24 April, 2019 | 2:04 PM\nഒരു പ്രായമെത്തിയാൽ പിന്നെ ശരീരമാസകലം വേദനയാണ്. സന്ധി വേദന, കൈ വേദന, കാലു വേദന അങ്ങനെ വേദനകൾ പലവിധം. ഇതിനായി മരുന്നുകൾ പലതും പരീക്ഷിക്കുകയും ചെയ്യും. എന്നാൽ സന്ധിവേദനയ്ക്ക് വ്യത്യസ്തമായ ഒരു ചികിത്സയുണ്ട് അസർബൈജാനിലെ നഫ്റ്റലൻ എന്ന നഗരത്തിൽ. സന്ധിവേദന മാറണമെങ്കിൽ ക്രൂഡ് ഓയിലിൽ കുളിക്കണം! മറ്റ് മരുന്നുകളോ പഥ്യമോ ഒന്നും ഇതിനാവശ്യമില്ല. ക്രൂ‌ഡ് ഓയിൽ നിറച്ച തൊട്ടിയിൽ 10 മിനിറ്റ് നഗ്നമായി കിടക്കുക. ശരീരത്തിന്റെ ചൂടിനേക്കാൾ കുറച്ചു കൂടി ഉയർന്ന ഊഷ്മാവിലായിരിക്കും ക്രൂഡ് ഓയിലിന്റെ ചൂട്. ഇത് കഴിഞ്ഞാൽ എണ്ണ തുടച്ചുകളഞ്ഞ് പച്ച വെള്ളത്തിൽ ഒരു കുളി. അതോടെ സന്ധി വേദനയ്ക്ക് ഗുഡ് ബൈ പറയാം എന്നാണ് ഇവിടത്തുകാർ പറയുന്നത്. അസർബൈജാനിൽ ഇത് പുതുമയല്ല. ഇവിടത്തെ പ്രാദേശിക ആരോഗ്യ കേന്ദ്രങ്ങളിലെ ചികിത്സയാണിത്. ഈ ചികിത്സയ്ക്കായി വിദേശങ്ങളിൽ നിന്നും ഇവിടേയ്ക്ക് ആൾക്കാർ എത്താറുണ്ട്. കിണർ കുഴിച്ച് നമ്മൾ വെള്ളം എടുക്കുന്നത് പോലെയാണ് ഇവിടത്തുകാർക്ക് ക്രൂഡ് ഓയിൽ. അതേസമയം, ഈ കുളി ഹാനികരമാണെന്നും കാൻസറിന് കാരണമായേയ്ക്കാമെന്നും ഡോക്ടർമാർ പറയുന്നുണ്ട്.


മുല്ലപ്പള്ളിയുടെ കെപിസിസി ഓഫീസ് എടുക്കാതെ സുധാകരന്; തെരഞ്ഞെടുത്തത് ചെന്നിത്തലയുടേത്\nനിയുക്ത കെപിസിസി അധ്യക്ഷന് കെ സുധാകരന് തെരഞ്ഞെടുത്തത് നേരത്തെ രമേശ് ചെന്നിത്തലയും വിഎം സുധീരനും കെപിസിസി പ്രസിഡണ്ടായി ഉപയോഗിച്ച ഓഫീസ്.3വര്‍ഷമായി ഈ മുറി ഒഴിഞ്ഞുകിടക്കുകയായിരുന്നു. പഴയമന്ദിരത്തിന്റെ ഭാഗമായുള്ള പ്രസിഡണ്ടുമാരുടെ ഓഫീസാണ് മുല്ലപ്പള്ളി തെരഞ്ഞെടുത്തത്. കെ മുരളീധരന് പ്രസിഡണ്ടായപ്പോള് നിര്‍മ്മിച്ച പുതിയ കെട്ടിടത്തിലാണ് പിന്നീടു വന്ന പ്രസിഡണ്ടുമാരുടെ ഓഫീസ് എങ്കിലും മുല്ലപ്പള്ളി അവിടേക്ക് പോയിരുന്നില്ല. ‘കടത്തിയത് 1000 ലിറ്ററിലധികം മദ്യം’; ലോക്ക്ഡൗണിനിടെ ബവ്‌റിജസ് ഔട്ട്‌ലറ്റില് ജീവക്കാരുടെ തിരിമറി കെ സുധാകരന് ഇന്നാണ് കെപിസിസി അധ്യക്ഷനായി ചുമതലയേല്‍ക്കുന്നത്. […]\n15 Jun 2021 11:22 PM GMT\nനിയുക്ത കെപിസിസി അധ്യക്ഷന് കെ സുധാകരന് തെരഞ്ഞെടുത്തത് നേരത്തെ രമേശ് ചെന്നിത്തലയും വിഎം സുധീരനും കെപിസിസി പ്രസിഡണ്ടായി ഉപയോഗിച്ച ഓഫീസ്.3വര്‍ഷമായി ഈ മുറി ഒഴിഞ്ഞുകിടക്കുകയായിരുന്നു.\n‘കടത്തിയത് 1000 ലിറ്ററിലധികം മദ്യം’; ലോക്ക്ഡൗണിനിടെ ബവ്‌റിജസ് ഔട്ട്‌ലറ്റില് ജീവക്കാരുടെ തിരിമറി\nകെ സുധാകരന് ഇന്നാണ് കെപിസിസി അധ്യക്ഷനായി ചുമതലയേല്‍ക്കുന്നത്. രാവിലെ 11 മണിക്കും 11.30 നും ഇടയിലാണ് സുധാകരന്റെ ചുമതലയേല്‍ക്കല് ചടങ്ങ്. ഇന്ന് രാവിലെ 10 മണിക്ക് തിരുവനന്തപുരം കിഴക്കേക്കോട്ടയിലെ ഗാന്ധി പ്രതിമയിലും ശേഷം പാളയം രക്തസാക്ഷി മണ്ഡപത്തിലെത്തിയും സുധാകരന് ഹാരാര്‍പ്പണം നടത്തും.


കീനു റീവ്സ് - വിക്കിപീഡിയ\n2015-ലെ അമേരിക്കൻ ഫിലിം ഫെസ്റ്റിവൽലിൽ റീവ്സ്\nകിയ്നു ചാൾസ് റീവ്സ്\n(1964-09-02) സെപ്റ്റംബർ 2, 1964 (57 വയസ്സ്)\nനടൻ, സംവിധായകൻ, നിർമ്മാതാവ്, സംഗീതജ്ഞൻ\nജെന്നിഫർ സൈം 1998–2000)\nകനേഡിയൻ നടനും സംഗീതജ്ഞനുമാണ് കീയാനു ചാൾസ് റീവ്സ് (/ kiˈɑːnuː). നിരവധി ബ്ലോക്ക്ബസ്റ്റർ ചിത്രങ്ങളിലെ അഭിനയത്തിലൂടെ പ്രശസ്തി നേടി. കോമഡികൾ ഉൾപ്പെടുന്ന ബിൽ ആൻഡ് ടെഡ് ഫ്രാഞ്ചൈസികൽ (1989–2020); ആക്ഷൻ ത്രില്ലറുകൾ: പോയിന്റ് ബ്രേക്ക് (1991), സ്പീഡ് (1994), ജോൺ വിക്ക് ഫ്രാഞ്ചൈസി (2014–2021); സൈക്കോളജിക്കൽ ത്രില്ലർ: ദി ഡെവിൾസ് അഡ്വക്കേറ്റ് (1997); അമാനുഷിക ത്രില്ലർ: കോൺസ്റ്റന്റൈൻ (2005); സയൻസ് ഫിക്ഷൻ / ആക്ഷൻ സീരീസ്: ദി മാട്രിക്സ് (1999-2003). ഡേഞ്ചറസ് ലൈസൻസ് (1988), മൈ ഓൺ പ്രൈവറ്റ് ഐഡഹോ (1991), ലിറ്റിൽ ബുദ്ധ (1993), റൊമാന്റിക് ഹൊറർ: ബ്രാം സ്റ്റോക്കർസ് ഡ്രാക്കുള (1992) തുടങ്ങിയ അദ്ദേഹം അഭിനയിച്ച പ്രധാന സിനിമകളാണ്.\nകോസ്റ്റ്യൂം ഡിസൈനറും അവതാരകനുമായ പട്രീഷ്യ, ജൂനിയർ സാമുവൽ നൗലിൻ റീവ്സ് എന്നിവരുടെ മകനായി 1964 സെപ്റ്റംബർ2ന് ബെയ്റൂട്ടിൽ കിയാനു ചാൾസ് റീവ്സ് ജനിച്ചു.  അദ്ദേഹത്തിന്റെ അമ്മ ഇംഗ്ലീഷുകരിയും  അദ്ദേഹത്തിന്റെ പിതാവ് ഹവായിൽ നിന്നുള്ള അമേരിക്കക്കാരനായ ചൈനീസ് - ഹവായിയൻ, ഇംഗ്ലീഷ്, ഐറിഷ്, പോർച്ചുഗീസ് വംശജനാണ്. റീവ്സിന്റെ അമ്മ പിതാവിനെ കാണുമ്പോൾ ബെയ്റൂട്ടിൽ കോസ്റ്റ്യൂം ഡിസൈനറായി ജോലി ചെയ്യുകയായിരുന്നു. \n1999 ഡിസംബർ 24 ന് റീവ്സിന്റെ കാമുകി ജെന്നിഫർ സൈം, അവാ ആർച്ചർ സൈം-റീവ്സ് എന്ന മരിച്ച കുഞ്ഞിന് ജന്മം നൽകി. അക്കാരണത്താൽ, അവരുടെ ബന്ധത്തിൽ ഉണ്ടായ പ്രശ്നങ്ങൾ മൂലം ആഴ്ചകൾക്കുശേഷം അവർ വേർപിരിഞ്ഞു. 2001 ഏപ്രിൽ 2-ന് ലോസ് ഏഞ്ചൽസിലെ കഹുവെങ്ക ബൊളിവാർഡിൽ സൈം വാഹന അപകടത്തിൽ മരിച്ചു. മരണസമയം അവർ വിഷാദരോഗത്തിന് ചികിത്സയിലാണെന്നും മരുന്നുകൾ കഴിച്ചിരുന്നതായും പോലീസ്പറഞ്ഞിരുന്നു.  \n↑ "Keanu Reeves Almost Changed His Name to Chuck Spadina" യൂട്യൂബിൽ\n↑ "Keanu Reeves biography". മൂലതാളിൽ നിന്നും 2015-03-22-ന് ആർക്കൈവ് ചെയ്തത്.\n↑ "Keanu Reeves Film Reference biography". Film Reference. ശേഖരിച്ചത് May 10, 2008.\n↑ "In January 2011 on the BBC Program The One Show Keanu Reeves Spoke". keanureeves.tv. April 18, 2012. മൂലതാളിൽ നിന്നും 2014-10-23-ന് ആർക്കൈവ് ചെയ്തത്. ശേഖരിച്ചത് October 22, 2014.\n↑ "Everything You Didn't Know About Keanu Reeves". ശേഖരിച്ചത്2July 2019.\nഇന്റർനെറ്റ് മൂവി ഡാറ്റാബേസിൽ നിന്ന് കീനു റീവ്സ്\nSide by Side : Q & A with Keanu Reeves, Le Royal Monceau, പാരീസ്, ഏപ്രിൽ 11-12, 2016.\nThe SBN id RAVV088872 is not valid.\n"https://ml.wikipedia.org/w/index.php?title=കീനു_റീവ്സ്&oldid=3628461" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:23, 12 ഓഗസ്റ്റ് 2021.


സംസ്ഥാനത്ത് 73.58 ശതമാനം പോളിങ് ; കൂട്ടിക്കിഴിച്ച് മുന്നണികൾ - India Vision Media\nതിരുവനന്തപുരം : ആദ്യഘട്ടത്തിലെ ആവേശം നിലനിർത്താനാകാതെ നിയമസഭാ തെരഞ്ഞെടുപ്പ് വോട്ടിങ് അവസാനിച്ചു. ഏഴു മണിയോടെ 73.58 ശതമാനം പോളിങ്ങാണ് രേഖപ്പെടുത്തിയത്. 2016ലെ തെരഞ്ഞെടുപ്പുമായി താരതമ്യം ചെയ്യുമ്പോൾ നാലു ശതമാനം വോട്ടിന്റെ കുറവാണ് ഇത്തവണ രേഖപ്പെടുത്തിയത്. പത്തു മണിയോടെ വോട്ടിങ്ങിന്റെ അന്തിമ കണക്കുകൾ പുറത്തുവരും. ഇതിന് ശേഷം മാത്രമേ യഥാർത്ഥ ചിത്രം വ്യക്തമാകൂ.\nകോട്ടയത്ത് കടുത്തുരുത്തിയിൽ മാത്രമാണ് പോളിങ് 70 ശതമാനത്തിന് താഴെ പോയത്, 68.01%. പിസി ജോർജിന്റെ മണ്ഡലമായ പൂഞ്ഞാറിൽ 72.38 ശതമാനമാണ് പോളിങ്. ഇടുക്കിയിൽ ഉടുമ്പൻചോലയിലും (73.21%), പീരുമേട്ടിലും (72.05%) പോളിങ് മികച്ച നിലയിലായിരുന്നു.എറണാകുളം ജില്ലയിൽ ട്വന്റി 20യുടെ സാന്നിധ്യം കൊണ്ട് ശ്രദ്ധേയമായ കുന്നത്തുനാട്ടിലാണ് ഏറ്റവും കൂടുതൽ പോളിങ്-80.79%. കൊച്ചി, എറണാകുളം, തൃക്കാക്കര മണ്ഡലങ്ങളിൽ 70 ശതമാനത്തിൽ താഴെയാണ് പോളിങ്. തൃശൂർ ജില്ലയിൽ ഗുരുവായൂർ, തൃശൂർ മണ്ഡലങ്ങളിൽ പോളിങ് എഴുപത് ശതമാനത്തിലെത്തിയില്ല. 68.35 ശതമാനം പോളിങ് രേഖപ്പടുത്തിയ ഗുരുവായൂരിൽ ബിജെപിക്ക് സ്ഥാനാർത്ഥിയുണ്ടായിരുന്നില്ല.\nവി.ടി ബൽറാമും എംബി രാജേഷും തമ്മിൽ കടുത്ത മത്സരം നടന്ന പാലക്കാട് ജില്ലയിലെ തൃത്താലയിൽ 76.95 ശതമാനമാണ് പോളിങ്. പട്ടാമ്പി, ഷൊർണൂർ, തരൂർ, ആലത്തൂർ, മണ്ണാർക്കാട് തുടങ്ങി ജില്ലയിലെ എല്ലാ മണ്ഡലത്തിലും പോളിങ് എഴുപത് ശതമാനം കടന്നു.മലപ്പുറത്ത് മുസ്‌ലിംലീഗ് ദേശീയ ജനറൽ സെക്രട്ടറി പി.കെ കുഞ്ഞാലിക്കുട്ടി മത്സരിച്ച വേങ്ങരയിലും (69.51%) സിപിഎമ്മിനുള്ളിൽ ആഭ്യന്തര പ്രശ്‌നങ്ങൾ ഉടലെടുത്ത പൊന്നാനിയിലും (69.34) പോളിങ് കുറഞ്ഞു. എംപി സ്ഥാനം രാജിവച്ച് അങ്കത്തിനിറങ്ങിയ കുഞ്ഞാലിക്കുട്ടിയുടെ തീരുമാനത്തിൽ നേരത്തെ ലീഗ് അണികൾക്കിടയിൽ അസംതൃപ്തിയുണ്ടായിരുന്നു. ഇതാണ് വോട്ടെടുപ്പിൽ പ്രതിഫലിച്ചത് എന്ന് കരുതപ്പെടുന്നു. സ്ഥാനാർത്ഥിയെ ചൊല്ലിയുള്ള തർക്കമാണ് പൊന്നാനിയിൽ പ്രതിഫലിച്ചത്.\nലാവ്‌ലിൻ കേസ് പരിഗണിക്കുന്നത് സുപ്രിം കോടതി വേണ്ടതും മാറ്റി


അങ്ങനെ അനു സിത്താര ആനപ്പുറത്തു കയറി-Anu Sithara talks about her new movie Aana Alaralodalaral\nAnu Sithara Talks About Her New Movie Aana Alaralodalaral\nDecember 22, 2017 10:28:43 am\nഏറെ നാളുകള്‍ക്ക് ശേഷം മലയാളത്തിനു കിട്ടിയ മലയാളിത്തമുള്ള നായിക എന്നാണ് ആരാധകര് അനു സിത്താരയെക്കുറിച്ചു പറയുന്നത്. പ്രേക്ഷകരുടെ ഹൃദയം തൊട്ടറിഞ്ഞ ഒരുപിടി കഥാപാത്രങ്ങളിലൂടെ മലയാളത്തിന്റെ പ്രിയങ്കരിയായി മാറിയ നടി. രാമന്റെ ഏദന്‍തോട്ടം എന്ന ചിത്രത്തിലെ മാലിനി എന്ന കഥാപാത്രം അടുത്തകാലത്ത് മലയാള സിനിമയില് ഇറങ്ങിയ ഏറ്റവും മികച്ച സ്ത്രീകഥാപാത്രം തന്നെയായിരുന്നു. തന്റെ പുതിയ ചിത്രം ‘ആന അലറലോടലറൽ’ റിലീസിനൊരുങ്ങുന്നതിന്റെ ആകാംക്ഷയിലാണ് അനു ഇപ്പോള്.\nനവാഗതനായ ദിലീപ് മേനോന് സംവിധാനം ചെയ്യുന്ന ചിത്രത്തില് വിനീത് ശ്രീനിവാസനാണ് നായകന്. വിനീതിന്റെ നായികയാകുന്നു എന്നതും തന്നെ ത്രില്ലടിപ്പിക്കുന്നുണ്ടെന്ന് അനു സിതാര ഇന്ത്യന് എക്‌സ്പ്രസ്സ് മലയാളത്തോടു പറഞ്ഞു.\n‘ആദ്യമായാണ് ഞാന് വിനീത് ശ്രീനിവാസനൊപ്പം അഭിനയിക്കുന്നത്. സംഗീതം, സംവിധാനം, അഭിനയം എന്നീ മേഖലകളിലൊക്കെ കഴിവു തെളിയിച്ച ആളാണ് വിനീതേട്ടന്. നമുക്ക് ഒരുപാട് കാര്യങ്ങള് അദ്ദേഹത്തില് നിന്നും പഠിക്കാന് സാധിക്കും. ഞാനും വിനീതേട്ടനും വലിയ ഭക്ഷണപ്രിയരാണ്. അതുകൊണ്ടു തന്നെ സെറ്റില് വെറുതേയിരിക്കുമ്പോഴൊക്കെ ഞങ്ങളുടെ പ്രധാന സംസാര വിഷയം ഭക്ഷണത്തെക്കുറിച്ചു തന്നെയായിരുന്നു. ഭയങ്കര പാവം മനുഷ്യനാണ് വിനീതേട്ടന്. പിന്നെ ഇന്നസെന്റ്, മാമുക്കോയ എന്നീ താരങ്ങളും ചിത്രത്തിലുണ്ട്. എത്രയോ സീനിയര് ആയ കലാകാരന്മാരല്ലേ. എന്നെ സംബന്ധിച്ചിടത്തോളം ‘ആന അലറലോടലറല്’ എന്ന സിനിമ ഒരുപാട് കാര്യങ്ങള് പഠിക്കാനുള്ള ഒരു അവസരം കൂടിയായിരുന്നു.’\nആന അലറലോടലറൽ എന്ന ചിത്രത്തിൽ വിനീത് ശ്രീനിവാസനും അനു സിത്താരയും\nപാര്‍വതി എന്ന നാടന് കഥാപാത്രമായാണ് അനു എത്തുന്നത്.\n‘ഒരു നാട്ടിന്‍പുറത്തുകാരി, നാടന് പെണ്‍കുട്ടിയാണ് പാര്‍വതി. പാവമാണെങ്കിലും പാര്‍വതി ബോള്‍ഡ് ആണ്. നാട്ടില് ആര്‍ക്കെങ്കിലും എന്തെങ്കിലും പ്രശ്‌നം ഉണ്ടായാല് അതില് ഇടപെടാനും അവരെ സഹായിക്കാനും പ്രശ്‌നം പരിഹരിക്കാനുമൊക്കെ പാര്‍വതി മുന്നില് തന്നെയാണ്ടാകും. പാലക്കാടായിരുന്നു ചിത്രത്തിന്റെ ഷൂട്ടിങ്. ഗാനരംഗം മധുരയിലും ചിത്രീകരിച്ചിട്ടുണ്ട്.’\nതനിക്ക് സിനിമയെക്കുറിച്ച് ഒരുപാട് പ്രതീക്ഷയുണ്ടെന്ന് അനു സിതാര പറയുന്നു.\n‘നല്ലൊരു ഫാമിലി എന്റര്‍ടെയ്‌നറാണ് ചിത്രം. കുറേ ചിരിക്കാനുണ്ടാകും. എല്ലാവര്‍ക്കും ഇഷ്ടപ്പെടുമെന്നു തന്നെയാണ് പ്രതീക്ഷിക്കുന്നത്.’ മാമുക്കോയ, ഹരീഷ് കണാരന്, ധര്‍മജന് തുടങ്ങിയവരും ചിത്രത്തില് അണിനിരക്കുന്നു. ശേഖരന്‍കുട്ടി എന്ന് വിളിക്കുന്ന ഒരു ആനയാണ് ചിത്രത്തിലെ കേന്ദ്ര കഥാപാത്രം. ഏറെ നാളുകള്‍ക്ക് ശേഷമാണ് മലയാളത്തില് ആനയെ കേന്ദ്രകഥാപാത്രമാക്കി ഒരു സിനിമ ഇറങ്ങുന്നത്. ആദ്യമായി ആനപ്പുറത്തു കയറിയ അനുഭവവും രസകരമായിരുന്നുവെന്ന് അനു. ഇന്ന് ചിത്രം റിലീസാവുകയാണ്. മുഴുന് ടീമിനുമൊപ്പമാണ് താന് സിനിമ കാണാന് പോകുന്നതെന്നും അനു സിതാര പറഞ്ഞു.\nവയനാട്ടുകാരിയായ അനു സിത്താര കലാമണ്ഡലത്തില് പഠിച്ച്, കലോത്സവ വേദികളിലൂടെയാണ് മലയാള സിനിമയില് എത്തിയത്. ‘പൊട്ടാസ് ബോംബ്’ ആയിരുന്നു അനുവിന്റെ ആദ്യ സിനിമ. പിന്നീട് ഇന്ത്യന് പ്രണയകഥയില് ലക്ഷ്മി ഗോപാലസ്വാമിയുടെ കുട്ടിക്കാലം ചെയ്തു. പിന്നീട് ഹാപ്പി വെഡ്ഡിങ്, ഫുക്രി, രാമന്റെ ഏദന്‍തോട്ടം, അച്ചായന്‍സ്, സര്‍വ്വോപരി പാലാക്കാരന്…\nരാമന്റെ ഏദൻതോട്ടം എന്ന ചിത്രത്തിൽ\nരാമന്റെ ഏദന്‍തോട്ടം എന്ന ചിത്രത്തിലെ മാലിനി എന്ന കഥാപാത്രത്തിലൂടെയാണ് അനു പ്രേക്ഷകരുടെ പ്രിയങ്കരിയാകുന്നത്. ചിത്രത്തിലെ നായികയെ പോലെ ജീവിതത്തിലും അനു ഒരു നൃത്താധ്യാപികയാണ്.\nപുത്തൻപണത്തിനു ശേഷം രഞ്ജിത് സംവിധാനം ചെയ്യുന്ന ബിലാത്തിക്കഥയിലും അനു സിത്താര നായികയായി എത്തുന്നുണ്ട്. മണിയൻപിള്ള രാജുവിന്റെ മകൻ നിരഞ്ജാണ് ചിത്രത്തിലെ നായക കഥാപാത്രത്തെ അവതരിപ്പിക്കുന്നത്. ഉണ്ണി ആര് എഴുതിയ ‘ലീല’ യ്ക്ക് ശേഷം മറ്റൊരാളുടെ തിരക്കഥയില് രഞ്ജിത് സംവിധാനം ചെയ്യുന്ന ചിത്രമാണിത്. സേതുവാണ് ‘ബിലാത്തിക്കഥ’ രചിക്കുന്നത്. പ്രശാന്ത് നായര് ആണ് ഛായാഗ്രഹണം. ‘ലീല’ യുടെ ഛായാഗ്രഹകനും പ്രശാന്ത് തന്നെയായിരുന്നു.\nTags: Anu Sithara, Vineeth Sreenivasan\nമോഹിനിയായി തൃഷ; ട്രെയിലർ


മഴ - പാർട്ട്3- Aksharathalukal\nHome » Novel » മഴ – പാർട്ട് 3\nമഴ – പാർട്ട് 3\nഋഷിയുടെ ക്യാബിനിൽ നിന്ന് പുറത്തേക്കോടിയ ശ്രീ വരാന്തയിലെ ഒരു തൂണിൽ ചാരി നിന്നു.\nകുറച്ചു നേരം വേണ്ടി വന്നു അവളുടെ ഏറി വരുന്ന ഹൃദയമിടിപ്പ് നേരെയാക്കാൻ.\nതനിക്കെന്താണ് സംഭവിച്ചതെന്ന് അവൾ ആലോചിച്ചു.\nഋഷി ചേർത്ത് നിർത്തുമ്പോൾ എന്തുകൊണ്ട് താൻ എതിർക്കുന്നില്ല????\nതന്റെ കയ്യിൽ കയറി പിടിച്ചവരുടെ പോലും കരണത്തടിക്കുന്ന തന്റേടി ആയ ശ്രീ എവിടെ പോയി????\nഋഷിയെ കണ്ടപ്പോൾ തൊട്ട് തന്റേതാണെന്ന് തോന്നാൻ കാരണം എന്ത്???\nഅവന്റെ അടുത്ത് നിൽക്കിമ്പോൾ ക്രമം തെറ്റുന്ന ഹൃദയമിടിപ്പിനെയും ചാലിട്ടൊഴുകുന്ന വിയർപ്പ് തുള്ളുകളെയും അത്ഭുതത്തോടെ അവൾ ഓർത്തു. അതിന്റെ ഒന്നും അർത്ഥം മനസ്സിലാവാതെ അവൾ ഉഴറി.\nഇനി ഇതാണോ പ്രണയം??????\nപാടില്ല ശ്രീ ഇപ്പോഴുള്ള തന്റെ പ്രശ്ങ്ങളിൽ ഋഷിയെ കൂടി വലിച്ചിടാൻ പാടില്ല. അത് ഋഷിയുടെ തന്നെ ജീവന് ആപത്താണ്.\nതാൻ കാരണം ഋഷിക്കും കുടുംബത്തിനും ഒന്നും സംഭവിക്കരുതെന്ന് മനസ്സിനെ പറഞ്ഞു പഠിപ്പിച്ചിട്ടവൾ ഒരു ദീർഘ നിശ്വാസമെടുത്തു ഐഷുവിന്റെ ക്യാബിൻ ലക്ഷ്യമാക്കി നടന്നു.\nതന്റെ ക്യാബിനിൽ വിയർത്തു കുളിച്ചു പരിഭ്രമത്തോട് കൂടിയ മുഖത്തോടെ വന്ന ശ്രീയെ കണ്ടു ഐഷുവിന് ചിരിപൊട്ടി. കഷ്ടപ്പെട്ട് അതടക്കി വെച്ചു കൊണ്ടവൾ ശ്രീക്കു എല്ലാം പരിചയപ്പെടുത്തി കൊടുത്തു. ശേഷം ശ്രീയെ അവൾക്കായി ഒരുക്കിയ ക്യാബിൻ കാണിച്ചു കൊടുത്തിട്ട് തിരികെ പോയി.\nഫസ്റ്റ് ഡേ ആയതുകൊണ്ട് തന്നെ ഓ പി ഒന്നും ഇല്ലായിരുന്നു. ക്യാബിനിൽ ഇരുന്നവൾ അമ്മയെ വിളിച്ചു സംസാരിച്ചു.\nസ്റ്റാഫുകൾ എല്ലാം തിരക്കിൽ ആയത് കൊണ്ട് തന്നെ ആരെയും പരിചയപ്പെടാൻ പറ്റിയില്ല.\nശ്രീകുട്ടി വൈകിട്ട് സ്റ്റാഫ് മീറ്റിംഗ് ഉണ്ട്.\nഉച്ചക്ക് ഫുഡ് കഴിക്കുമ്പോൾ ആയിരുന്നു ഐഷു അത് പറഞ്ഞത്.\nഅതെ നീ ഇവിടെ ന്യൂ അപ്പോയ്ന്റ്മെന്റ് അല്ലെ നിന്നെ ഇൻട്രൊഡ്യൂസ് ചെയ്യണ്ടേ അതാ പെട്ടന്ന് ഒരു സ്റ്റാഫ് മീറ്റിംഗ്.\nഅതിനവൾ ഒന്ന് ചിരിച്ചു.\nഇല്ല ഞാൻ ആദ്യം ആയിട്ടല്ലല്ലോ വർക്ക് ചെയ്യുന്നത്.\nമറുപടി ആയി ഐഷു ഒന്ന് ചിരിച്ചു .\nഐഷു എന്റെ പ്രശ്നങ്ങളെ പറ്റി നീ എന്താ ഒന്നും ചോദിക്കാത്തത്???\nഅവളുടെ ചോദ്യം ഐഷുവിൽ ഒരു നടുക്കം ഉണ്ടാക്കി. എങ്കിലും അവളത് വിദക്തമായി മറച്ചു വെച്ചു.\nനിനക്ക് ഒരുപാട് പ്രശ്നങ്ങൾ ഉണ്ടെന്ന് ജാനുമ്മ അച്ഛനോട് പറഞ്ഞിരുന്നു. പക്ഷെ എന്താണെന്ന് പറഞ്ഞില്ല. അച്ഛൻ ഒട്ട് ചോദിക്കാനും നിന്നില്ല. രാവിലെ നീ അമ്പലത്തിൽ കണ്ണീർ ഒഴുക്കി പ്രാർത്ഥിക്കുന്നത് കണ്ടപ്പോൾ തന്നെ കാര്യം സീരിയസ് ആണെന്ന് എനിക്ക് മനസ്സിലായി. കേവലം ഒരു ഹോസ്പിറ്റലിൽ വർക്ക് ചെയ്യാൻ വരുന്നതിനു വേണ്ടി അങ്ങനെ പ്രാർത്ഥിക്കേണ്ട ആവശ്യം ഇല്ലല്ലോ. എന്തായാലും നിനക്ക് എന്ന് പറയാൻ തോന്നുന്നോ അന്ന് പറഞ്ഞാൽ മതി. ഇപ്പൊ നിന്റെ മൈൻഡ് ഒന്ന് റിലാക്‌സ് ആവുകയാ വേണ്ടത്. അതിനിടയിൽ പഴയത് ഒന്നും ആലോചിക്കണ്ട.\nഅവളുടെ മറുപടി കേട്ട ശ്രീയുടെ മനസ്സ് നിറഞ്ഞു.\nനീ എന്നെ ഒരുപാട് മനസ്സിലാക്കിയിട്ടുണ്ട് ഐഷു താങ്ക്സ് താങ്ക്യൂ സൊ മച്ച്.\nഏയ് എന്താ ഇത് ശ്രീകുട്ടി നീ എനിക്ക് എന്റെ സ്വന്തം കൂടപ്പിറപ്പിനെ പോലെ തന്നെയാ അതുകൊണ്ട് തന്നെ താങ്ക്സ് ഒന്നും പറയണ്ട ആവശ്യമില്ല. ചെല്ല് ചെന്ന് ഈ മുഖം ഒക്കെ ഒന്ന് കഴുക് വെറുതെ കണ്ണീർ ഒഴുക്കിക്കോണം.\nശ്രീ പതിയെ വാഷ്റൂമിലേക്ക് നടന്നു.\nഅഭിയേട്ടന്റെ ശ്രീകുട്ടിയെ വേറെ ആര് മനസ്സിലാക്കിയില്ലെങ്കിലും ഈ ഐഷുവിന് മനസ്സിലാക്കാൻ പറ്റും. നിന്റെ പ്രശ്നങ്ങൾ എല്ലാം പെട്ടന്ന് തന്നെ തീരും മോളെ. ഈ വിഷമങ്ങൾ ഒക്കെ തീർത്തു സ്നേഹം കൊണ്ട് നിന്നെ മൂടുന്ന നിന്റെ പാതിയുടെ അടുത്ത് തന്നെ നീ എത്തിച്ചേരും.\nഅവൾ പോകുന്നതും നോക്കി ഐഷു മനസ്സിൽ മന്ത്രിച്ചു.\nശേഷം പതിയെ എഴുന്നേറ്റു കൈ കഴുകാനായി പോയി.\nഉച്ചക്ക് ശേഷം ക്യാബിനിൽ ഇരുന്നു ഫോണിലെ ഒരു ഫോട്ടോയിൽ കണ്ണും നട്ടവളിരുന്നു. അവളെ നെഞ്ചോടു ചേർത്തു പിടിച്ചു ചിരിയോടെ നിൽക്കുന്ന ഒരു യുവാവ്.\nഎന്തിനായിരുന്നു അഭിയേട്ടാ എന്നെ ഒറ്റക്കാക്കിയത്???\nഎന്നോട് കാണിച്ച സ്നേഹം എല്ലാം കള്ളമായിരുന്നോ???\nഒന്നും ചെയ്യാൻ കഴിയാതെ നിസ്സഹായായി നിന്നപ്പോൾ എന്തെ ചേർത്ത് നിർത്താതെ ഒരു വാക്ക് പോലും മിണ്ടാതെ എന്തിനെന്നെ നിലയില്ലാ കയത്തിലേക്ക് തള്ളിയിടാൻ കൂട്ട് നിന്നു???\nഎല്ലാം അറിഞ്ഞിട്ടും എന്തിനെന്നെ ചതിക്കാൻ കൂട്ടുനിന്നു???\nകാശിനു വേണ്ടി ആയിരുന്നെങ്കിൽ ഒരു വാക്കെന്നോട് പറയാൻ പാടില്ലായിരുന്നോ എന്റെ പേരിൽ ഉള്ളതെല്ലാം സന്തോഷത്തോടെ തരില്ലായിരുന്നോ??? എന്നെ ചതിക്കണമായിരുന്നോ?????\nഅവളുടെ കണ്ണുകൾ പെയ്യാൻ തുടങ്ങി. മനസ്സിൽ ഒരു കടലിരമ്പുന്നുണ്ടായിരുന്നു.\nകണ്ണുനീർ തുള്ളികളെ സ്വതന്ത്രമായി വിട്ടുകൊണ്ട് അവളിരുന്നു.\nകുറച്ചു കഴിഞ്ഞു അവൾ കണ്ണീരിനെ ശാസനയോടെ പിടിച്ചു നിർത്തി. വാഷ്‌റൂമിൽ പോയി മുഖത്തേക്ക് വെള്ളം ഒഴിച്ച് കഴുകി തിരികെ സീറ്റിൽ വന്നിരുന്നു.\nഫോൺ അടിക്കുന്ന ശബ്ദം കേട്ട് അവൾ ടേബിളിൽ ഇരുന്ന മൊബൈൽ എടുത്തു. പരിചയമില്ലാത്ത നമ്പർ കണ്ടവൾ ഒന്ന് സംശയിച്ചു. എടുക്കണോ വേണ്ടയോ എന്നവൾ ശങ്കിച്ചു. പിന്നെ എന്തും വരട്ടെ എന്ന് കരുതി കാൾ അറ്റൻഡ് ചെയ്തു.\nആർദ്രമായ ഒരു പുരുഷ ശബ്ദം അവളുടെ ചെവിയിൽ വന്നു പതിച്ചു.\nഹോ രക്ഷപെട്ടു എന്നെ മനസ്സിലായല്ലോ.\nനിരഞ്ജന് എന്റെ നമ്പർ എങ്ങനെ കിട്ടി????\nഞാൻ ജാനു ആന്റിയെ കണ്ടിരുന്നു. ആന്റി തന്നതാ. എല്ലാ കാര്യങ്ങളും ഞാൻ അറിഞ്ഞു.\nഏയ് താനെന്താ എന്നോട് ഒന്നും മിണ്ടാത്തത്???? ഞാൻ അന്നെന്റെ ഇഷ്ടം പറഞ്ഞത് കൊണ്ടാണോ???\nഏയ് അങ്ങനെ ഒന്നുല്ല നിരഞ്ജൻ ഞാൻ വെറുതെ എന്തൊക്കെയോ ആലോചിച്ചിരിക്കുവായിരുന്നു.\nതാൻ ഇപ്പൊ ഒന്നും ആലോചിച്ചു വറീഡ് ആവണ്ട എല്ലാം ശരിയാവുമെടോ. പിന്നെ ഞാൻ അന്ന് പറഞ്ഞ കാര്യം അതൊന്നും ഇപ്പൊ താൻ ഓർക്കണ്ട. എല്ലാ പ്രശ്നങ്ങളും സോൾവ് ആയി കഴിഞ്ഞു താൻ അതിനെ പറ്റി ആലോചിച്ചാൽ മതി. അത് വരെ തനിക്ക് എന്തും തുറന്നു പറയാൻ കഴിയുന്ന തന്റെ ആ പഴയ രഞ്ജു ആയി ഞാൻ കാണും.\nഅവന്റെ വാക്കുകൾ കേട്ട് മനസ്സിൽ വലിയൊരു ആശ്വാസം തോന്നി.\nഏയ് ഫ്രണ്ട്സിനിടയിൽ നോ താങ്ക്സ്.\nപിന്നെ ഇപ്പൊ എവിടാ താൻ???\nഞാൻ ഇപ്പൊ ഹോസ്പിറ്റലിൽ ആണ്. ഇന്ന് ജോയിൻ ചെയ്തു.\nആഹ് അപ്പൊ ശരി നടക്കട്ടെ ഞാനും ഹോസ്പിറ്റലിൽ ആണ്. വൈകിട്ട് വിളിക്കാം. ബൈ ടേക്ക് കെയർ.\nകാൾ കട്ട് ചെയ്തു കഴിഞ്ഞപ്പോൾ നിഷ്കളങ്കനായ നിരഞ്ജനെ അവൾക്ക് ഓർമ്മ വന്നു. മെഡിക്കൽ കോളേജിൽ സീനിയർ ആയിരുന്ന നിരഞ്ജനെ ഒരു റാഗിങ്ങിലൂടെ പരിചയപ്പെട്ടതും. പിന്നീട് എന്തും തുറന്നു ഷെയർ ചെയ്യാൻ പറ്റുന്ന രീതിയിൽ അവരുടെ ഫ്രണ്ട്ഷിപ്പ് വളർന്നതും അവസാനം തന്റെ പ്രശ്നങ്ങൾ എല്ലാം അറിഞ്ഞു കൊണ്ട് തന്നെ അവന്റെ ജീവിതത്തിലേക്ക് ക്ഷണിച്ചതും ഒരു തിരശീലയിൽ എന്നത് പോലെ മനസ്സിൽ തെളിഞ്ഞു.\nഒരിക്കലും നിരഞ്ജനെ തന്റെ ലൈഫ് പാർട്ണർ ആയി അവൾക്ക് സങ്കൽപ്പിക്കാൻ കഴിയുമായിരുന്നില്ല. ഒരു മറുപടി കൊടുക്കുന്നതിനു മുന്നേ തന്നെ തന്റെ ജീവിതം മാറി മറിഞ്ഞിരുന്നു.\nശ്രീകുട്ടി വാ മീറ്റിംഗിന് പോവണ്ടേ.\nഐഷുവിന്റെ വിളി ആണ് അവളെ ഓർമ്മകളിൽ നിന്ന് വെളിയിൽ കൊണ്ടുവന്നത്.\nഐഷുവുമായി അവൾ മീറ്റിംഗ് ഹാളിൽ ചെന്നു.\nഋഷി അവളെ എല്ലാവർക്കും ഇൻട്രൊഡ്യൂസ് ചെയ്തു.\nഎല്ലാവരും പാവങ്ങൾ ആണെന്ന് അവൾക്ക് മനസ്സിലായി. എല്ലാവരും അവളെ പരിചയപ്പെടാൻ തുടങ്ങി. ആദ്യത്തെ അപരിചിതത്വം എല്ലാം പോയി അവൾ എല്ലാവരോടും സംസാരിക്കാൻ തുടങ്ങി.\nഎല്ലാം കഴിഞ്ഞു അവൾ ഐഷുവിന്റെ ഒപ്പം തിരിച്ചു വീട്ടിൽ എത്തി.\nരാത്രി കിടക്കുമ്പോൾ അവളുടെ മനസ്സിൽ നിരഞ്ജന്റെ കാര്യം ഓർമ്മ വന്നു.\nപക്ഷെ എന്തുകൊണ്ടോ അവളുടെ മനസ്സിൽ നിറഞ്ഞു നിന്നത് കുസൃതി ചിരിയോടെ തന്നെ നോക്കി നിൽക്കുന്ന ഋഷിയെ ആയിരുന്നു. അവൻ ചേർത്ത് നിർത്തിയ നിമിഷം മനസ്സിൽ തെളിഞ്ഞപ്പോൾ പതിയെ ഒരു ചിരി അവളുടെ ചുണ്ടിൽ വിടർന്നു.\nശ്ശെ ഞാൻ എന്തൊക്കെയാ ഈ ആലോചിച്ചു കൂട്ടുന്നത്. വേണ്ട ശ്രീ നിന്റെ പ്രശ്നങ്ങളിൽ മറ്റൊരാളെ കൂടി വലിച്ചിഴക്കണ്ട. അതുമാത്രമല്ല ഋഷിയേട്ടന്റെ മനസ്സിൽ അങ്ങനെ ഒന്നും ഇല്ലെങ്കിലോ??? വെറുതെ ഓരോന്ന് ചിന്തിച്ചു കൂട്ടി നഷ്ട്ടങ്ങൾ വരുത്തി വയ്ക്കരുത്.\nമനസ്സിനെ അത് പറഞ്ഞു പഠിപ്പിച്ചുകൊണ്ടവൾ നിദ്രയെ പുൽകി.\nഇതേ സമയം ഋഷി തന്റെ ഫോണിലൂടെ ഒഴുകുന്ന അവന്റെ നന്ദുവിന്റെ സ്വരമാധുരിയിൽ ലയിച്ചു കിടക്കുകയായിരുന്നു. മനസ്സിൽ ഒരു മഴ പോലെ തന്നിലേക്ക് വന്നു ചേർന്ന അവന്റെ മാത്രം നന്ദു തെളിമയോടെ നിറഞ്ഞു നിന്നു.\nഎന്നാൽ മറ്റൊരിടത്തു ശ്രീയെ നഷ്ട്ടമായതിന്റെ ദേഷ്യത്തിൽ അവളുടെ മുറിയിലെ സകലതും അടിച്ചു പൊട്ടിക്കുകയാണ് വിവേക്.\nനീ എന്റെ കയ്യിൽ നിന്ന് രക്ഷപെട്ടു എന്ന് കരുതണ്ടടി എന്റെ കയ്യിൽ തന്നെ നീ വന്നു ചേരും അന്ന് നിന്നെ ഞാൻ എന്റെ കാൽച്ചുവട്ടിൽ ഇട്ട് അനുഭവിപ്പിക്കും……..\nഅവളുടെ ഫോട്ടോ നോക്കി അവൻ അലറി.\nഅവന്റെ കാട്ടിക്കൂട്ടലുകൾ കണ്ടു നിന്ന അവന്റെ അമ്മ പാർവതിയുടെ കണ്ണുകൾ നിറഞ്ഞു തുളുമ്പി. അവന്റെ കയ്യിൽ ശ്രീകുട്ടിയെ കിട്ടരുതേ എന്നവർ ആത്മാർത്ഥമായി പ്രാർത്ഥിച്ചു പോയി.\nപിറ്റേന്ന് രാവിലെ പതിവ് പോലെ എണീറ്റ് ദേവിയെ അടുക്കളയിൽ സഹായിച്ച് കൃത്യ സമയത്തു തന്നെ അവൾ ഹോസ്പിറ്റലിൽ എത്തി.\nഅന്ന് അവൾക്ക് ഓപിയിൽ പേഷ്യന്റ്സ് ഉണ്ടായിരുന്നു. തിരക്ക് കാരണം ഉച്ച വരെ ഋഷിയെ കാണാൻ സാധിച്ചില്ല.\nഹായ് ഞാൻ ശരൺ ഇവിടെ കാർഡിയോളജിസ്റ്റ് ആണ് ഇന്നലെ ലീവ് ആയത് കൊണ്ട് പരിചയപ്പെടാൻ പറ്റിയില്ല.\nശ്രീയും ഐഷുവും ഫുഡ് കഴിക്കാൻ ഇരുന്നപ്പോൾ ആണ് ഹോസ്പിറ്റലിലെ പ്രധാന കോഴി ആയ ശരണിന്റെ എൻട്രി.\nശ്രീ ഇതിപ്പോ എവിടുന്ന് പൊട്ടിമുളച്ചു എന്നുള്ള രീതിയിൽ അവനെ നോക്കി ഇരുന്നു പോയി.\nഇതെന്താടോ ഒന്നും മിണ്ടാത്തത് ഒരാൾ പരിചയപ്പെടാൻ വരുമ്പോൾ ഇങ്ങനെ ആണോ ഇരിക്കാറ്?????\nഓഹ് സോറി ഡോക്ടർ ഐ ആം ശ്രീനന്ദ ഹരിനന്ദൻ.\nഅവൾ സ്വയം പരിചയപ്പെടുത്തി.\nനൈസ് നെയിം. പിന്നെ ഈ ഡോക്ടർ വിളി വേണ്ടാട്ടോ അതിൽ ഒരകൽച്ചയുണ്ട് ഒന്നുമില്ലേലും നമ്മൾ ഒരു ഹോസ്പിറ്റലിൽ വർക്ക് ചെയ്യുന്നവർ അല്ലെ. കുട്ടി എന്നെ പേര് വിളിച്ചോളൂ.\nഅവളൊന്ന് ചിരിച്ചെന്ന് വരുത്തി.\nപേരറിഞ്ഞു കഴിഞ്ഞു ശരണിന് പിന്നെ അവളെ പറ്റി മുഴുവൻ അറിയണം എന്നായി. നാളും ജാതകവും വരെ അന്വേഷിക്കലായി.\nഇവനിതെന്തിന്റെ കേടാണെന്നർത്ഥത്തിൽ ഐഷു അവനെ നോക്കി.\nശ്രീ ആണെങ്കിൽ ഇവനൊന്ന് എഴുന്നേറ്റു പൊക്കൂടെ എന്നുള്ള ചിന്തയാണ്.\nഇതൊന്നും അറിയാതെ മുടിഞ്ഞ സംസാരത്തിൽ ആണ് ശരൺ.\nപെട്ടെന്നാണ് കുറച്ചു മാറി അവരെ തന്നെ നോക്കി നിൽക്കുന്ന ഋഷിയെ ശ്രീയും ഐഷുവും കാണുന്നത്. മുഖം വലിഞ്ഞു മുറുകിയിരുന്നു.\nകയ്യിൽ ഇരുന്ന പേനയിൽ ദേഷ്യം തീർക്കുവാണ് ഋഷി.\nഅവന്റെ മുഖത്തെ ദേഷ്യം കണ്ട് ശ്രീ പെട്ടന്ന് തന്നെ നോട്ടം മാറ്റി.\nഇതേസമയം സർജിക്കൽ ട്രേയുമായി അതിലെ വന്ന നേഴ്സ് അറിയാതെ ഋഷിയുടെ മേൽ ഒന്ന് തട്ടി. ട്രേയും മറ്റും താഴെ വീണ് ചിതറി.\nഎവിടെ നോക്കിയാടി നീയൊക്കെ നടക്കുന്നത്??? മുഖത്തെന്താ കണ്ണില്ലേ മനുഷ്യനെ മെനക്കെടുത്താനായിട്ട്…..\nഅവിടെ നിന്നവർ എല്ലാം ഞെട്ടി ഋഷിയെ തന്നെ നോക്കി.\nസോറി സർ ഞാൻ കണ്ടില്ല.\nഅവൾ കരച്ചിലിന്റെ വക്കത്തു എത്തിയിരുന്നു.\nഅവന്റെ അടുത്ത അലർച്ചയിൽ താഴെ വീണ സകലതും വാരി എടുത്തു ജീവനും കൊണ്ടൊരോട്ടം ആയിരുന്നു അവൾ.\nഇതുപോലെ ഉള്ളതൊക്കെ അവിടെ സ്ഥിരം കാഴ്ച ആയത് കൊണ്ട് തന്നെ മറ്റുള്ളവർ പെട്ടന്ന് തന്നെ അവരവരുടെ ജോലിയിലേക്ക് തിരിഞ്ഞു.\nശ്രീക്ക് അവനെ നോക്കാൻ തന്നെ പേടി ആയിരുന്നു.\nഐഷു ആണേൽ ഇതൊക്കെ എത്ര കണ്ടിരിക്കുന്നു എന്ന മട്ടിൽ ആണ് നിൽപ്പ്.\nഡോക്ടർ ശരൺ ലഞ്ച് ബ്രേക്ക് കഴിഞ്ഞെന്റെ ക്യാബിനിലേക്ക് വരണം. കുറച്ചു കാര്യങ്ങൾ അറിയാനുണ്ട്.\nഅവൻ ശ്രീയിൽ നോട്ടം ഉറപ്പിച്ചു കൊണ്ട് പറഞ്ഞു.\nഅവൻ വേഗം തന്നെ ക്യാബിനിലേക്ക് നടന്നു.\nശ്രീനന്ദയ്ക്കൊരു കാര്യം അറിയോ ഈ ഹോസ്പിറ്റലിന്റെ എന്ത് കാര്യവും ഋഷി സർ എന്നോടാണ് ആദ്യം ഡിസ്കസ് ചെയ്യാറ്. എന്തോ കാര്യം തീരുമാനിക്കാനാണ് സർ ഇപ്പൊ ക്യാബിനിലേക്ക് ചെല്ലാൻ പറഞ്ഞത്. ഞാൻ ഇപ്പോൾ പോയിട്ട് വരാമേ. നമുക്ക് വീണ്ടും കാണാം. ശരി എന്നാൽ.\nശ്രീയോട് തള്ളി മറിച്ചിട്ട് അവൻ ഋഷിയുടെ ക്യാബിനിലേക്ക് നടന്നു.\nനിന്റെ കാര്യം ഇന്നത്തോടെ തീർന്ന് മോനെ ഋഷിയേട്ടൻ നിന്നെ ബാക്കി വെച്ചാൽ ആയി.\nഅവന്റെ പോക്കും നോക്കി ഒരു നെടുവീർപ്പോടെ ഐഷു ഓർത്തു.\nശ്രീ ആണെങ്കിൽ ഋഷിയുടെ മുഖത്ത് കണ്ട ദേഷ്യത്തിന്റെ അർത്ഥം തിരയുന്ന തിരക്കിലാണ്.\nകഴിച്ചു കഴിഞ്ഞ് ശ്രീ അവളുടെ ക്യാബിനിലേക്ക് പോയി. എന്നാൽ ഐഷു പോയത് ഋഷിയുടെ ക്യാബിനിന്റെ അടുത്തേക്കാണ്.\nഅകത്തു നിന്ന് ഉച്ചത്തിൽ ഉള്ള ഋഷിയുടെ ഷൗട്ടിങ് കേട്ടപ്പോഴേ ഐഷുവിന് ചിരിപൊട്ടി.\nഗെറ്റ് ഔട്ട് എന്ന അവന്റെ അലർച്ചയിൽ ശരൺ പെട്ടന്ന് തന്നെ ഡോർ തുറന്നു പുറത്തേക്കിറങ്ങി.\nമുന്നിൽ ഐഷുവിനെ കണ്ട അവന്റെ മുഖം ഇഞ്ചി കടിച്ച കുരങ്ങന്റേത് പോലെ ആയി.\nഅത്…. പിന്നെ….. സാറിന്ന് നല്ല ദേഷ്യത്തിൽ ആയിരുന്നു…. അല്ലാതെ …….\nതപ്പി തടഞ്ഞുള്ള അവന്റെ സംസാരത്തിൽ അവൾക്ക് ചിരി കൺട്രോൾ ചെയ്യാൻ കഴിഞ്ഞില്ല.\nഅവൾ പൊട്ടിച്ചിരിക്കാൻ തുടങ്ങി.\nശരൺ ആണെങ്കിൽ വിളറി വെളുത്തു നിൽക്കുവാണ്.\nഎന്നാലും എന്തൊക്കെ ആയിരുന്നു മലപ്പുറം കത്തി അമ്പും വില്ലും……\nഐശ്വര്യ പ്ലീസ് ഇതാരോടും പറഞ്ഞു നാറ്റിക്കരുത്.\nഞാൻ ഒന്ന് ആലോചിക്കട്ടെ.\nചിരിയടക്കി അവൾ പറഞ്ഞു.\nആ എന്നാൽ ശരൺ വിട്ടോ.\nഅവൻ പോകുന്നത് നോക്കി അവൾ നിന്നു. പിന്നെ ഋഷിയുടെ ക്യാബിനിലേക്ക് നോക്കി കയറണോ വേണ്ടയോ എന്നാലോചിച്ചു.\nവേണ്ട ആളിന്ന് ഫുൾ കലിപ്പിലാ വെറുതെ അങ്ങോട്ട് കയറി ചെന്ന് ഒന്നും മേടിച്ചു വെക്കേണ്ട തിരിച്ചു പോയേക്കാം.\nസ്വയം പറഞ്ഞു കൊണ്ടവൾ തിരിഞ്ഞു അവളുടെ ക്യാബിനിലേക്ക് പോയി.\nഅറ്റൻഡർ വന്നു പറഞ്ഞിട്ട് ഋഷിയെ കാണാൻ പോകുവായിരുന്നു ശ്രീ. ഇന്നത്തെ സംഭവം ഓർത്തവൾക്ക് നല്ല ടെൻഷൻ ഉണ്ടായിരുന്നു.\nഒന്ന് ദീർഘനിശ്വാസം എടുത്തവൾ ഡോറിൽ നോക്ക് ചെയ്തു.\nമേ ഐ കം ഇൻ സർ……\nഅകത്തു നിന്ന് മറുപടി ഒന്നും കാണാഞ്ഞിട്ട് പതിയെ അവൾ തല അകത്തേക്കിട്ടു.\nപെട്ടന്ന് തന്നെ ബലിഷ്ടമായ രണ്ടു കരങ്ങൾ അവളെ അകത്തേക്ക് വലിച്ച് ഭിത്തിയോട് ചേർത്തു.\nഞെട്ടി പിടഞ്ഞവൾ തലയുയർത്തി നോക്കുമ്പോൾ മുന്നിൽ കത്തുന്ന കണ്ണുകളോടെ നിൽക്കുന്ന ഋഷി.\nഅവളിൽ മുറുകിയ കൈകളിൽ നിന്ന് തന്നെ അവന്റെ ദേഷ്യം മനസ്സിലാക്കാം.\nഉയർത്തിയ സ്പീഡിൽ തന്നെ അവൾ തല താഴ്ത്തി.\nശ്രീ എന്റെ മുഖത്തോട്ട് നോക്ക്.\nശ്രീ നിന്നോടാ പറഞ്ഞത് എന്നെ നോക്കാൻ…….\nപക്ഷെ അവൾ നിലത്ത് തന്നെ നോക്കി നിന്നു.\nനോക്കടി പുല്ലേ എന്റെ മുഖത്തേക്ക്…..\nഅവന്റെ അലർച്ചയിൽ പേടിച്ചവൾ പെട്ടന്ന് തലയുയർത്തി അവനെ നോക്കി. അവന്റെ കണ്ണുകളിൽ തിളച്ചു മറിയുന്നത് അഗ്നി ആണോ എന്നോരുവേള അവൾ ചിന്തിച്ചു പോയി.\nനിന്നോട് ഞാൻ എന്നെ ഋഷിയെട്ടാ എന്ന് വിളിക്കാൻ പറഞ്ഞപ്പോൾ ഭയങ്കര ബുദ്ധിമുട്ടായിരുന്നല്ലോ. എന്നിട്ടാ ശരണിനെ പേരെടുത്തു വിളിക്കാൻ പറഞ്ഞപ്പോൾ ഈ പ്രശ്നം ഒന്നും കണ്ടില്ലല്ലോ ഹേ……. അതെന്താ നിനക്കെന്നെക്കാളും വലുതാണോ അവൻ ഏ?????????\nഅവൻ അവളിൽ പിടിമുറുക്കി കൊണ്ട് ചോദിച്ചു.\nഅവളുടെ മൗനം അവനെ വീണ്ടും കലി കയറ്റി.\nശ്രീ ഞാൻ നിന്നോടാ ചോദിച്ചത് ഇന്ന് കണ്ട അവൻ നിനക്കെന്നാക്കാൾ വലുതാണോ??????? അത്ര പോലും അടുപ്പം നീയെന്നോട് കാണിക്കുന്നില്ലല്ലോ????? അതെന്താ??????\nആൻസർ മി ശ്രീനന്ദ.\nഅവന്റെ കൈകളിൽ അവളുടെ കൈ ഞെരിഞ്ഞമർന്നു.\nകൈ ഒടിഞ്ഞു പോവുകയാണോ എന്നവൾക്ക് തോന്നിപ്പോയി.\nഋഷിയേട്ടാ പ്ലീസ് എന്റെ കൈ വേദനിക്കുന്നു.\nഅവൾ കരച്ചിലിന്റെ വക്കിൽ എത്തിയിരുന്നു.\nഅത് കെട്ടവന്റെ കൈകൾ പതിയെ അയഞ്ഞു.\nകണ്ണടച്ച് ദേഷ്യം കണ്ട്രോൾ ചെയ്തവൻ അവളെ നോക്കി.\nഞാൻ മനസ്സിൽ പോലും കരുതാത്ത കാര്യങ്ങളാ ഋഷിയേട്ടൻ ഇപ്പൊ പറഞ്ഞത്.\nഒരുപാട് പ്രശ്നങ്ങൾക്ക് നടുവിൽ നിൽക്കുമ്പോൾ പോലും അതിൽ നിന്ന് കരകയറ്റാൻ വേണ്ടി സഹായിക്കുന്ന നിങ്ങളെക്കാൾ ഒക്കെ വലുതല്ല എനിക്കിന്ന് കണ്ട ആരും തന്നെ.\nഞാൻ ആ ഡോക്ടറെ പേരെടുത്തു വിളിക്കുന്നത് ഋഷിയേട്ടൻ കേട്ടോ ഇല്ലല്ലോ?????\nഒരാൾ സംസാരിക്കാൻ വരുമ്പോൾ എഴുന്നേറ്റു പോകാൻ പറയാൻ പറ്റില്ലല്ലോ????\nഅവൻ ഒരു നിമിഷം ആലോചിച്ചു.\nശരിയാണ് അവൾ പറഞ്ഞത്. അവനെ ശരൺ എന്നവൾ പേരെടുത്തു വിളിച്ചില്ല. അവനുമായി സംസാരിച്ചിരിക്കുന്നത് കണ്ടപ്പോൾ തന്റെ ദേഷ്യത്തിൽ പെട്ടന്ന് പറഞ്ഞത് പോയതാണ്.\nഅവൻ അവളെ തന്നെ നോക്കി.\nപതിയെ അവളുടെ കൈകൾ അവൻ പിടിച്ചു നോക്കി.\nചുവന്നു കിടക്കുന്ന അവളുടെ കയ്യിലെ അവന്റെ വിരലടയാളം കണ്ടപ്പോൾ തന്നെ അവന്റെ ചങ്കൊന്ന് പിടഞ്ഞു.\nഅവളെ പോലും ഞെട്ടിച്ചു കൊണ്ടവൻ ആ പാടിൽ ചുണ്ടുകൾ ചേർത്തു.\nഷോക്കടിച്ചതുപോലെ അവൾ അവനെ നോക്കി.\nഅവൻ തന്റെ കൈകളാൽ അവളുടെ മുഖം കോരിയെടുത്തു. കണ്ണുകൾ തുടച്ചുകൊടുത്തു ചെവിയ്ക്കരികിലായി പറഞ്ഞു.\nഇവിടെ വന്നത് മുതൽ നീയെന്നോട് ഒരു വാക്ക് പോലും മിണ്ടിയിട്ടില്ല. ആ നീ അവനോട് സംസാരിക്കുന്നത് കണ്ടപ്പോൾ ദേഷ്യം കണ്ട്രോൾ ചെയ്യാൻ പറ്റിയില്ല. സോറി…….\nനിന്നെ വേദനിപ്പിക്കണം എന്ന് വിചാരിച്ചിട്ടല്ല. പക്ഷെ നീ എന്നേക്കാൾ ഇമ്പോർട്ടൻസ് മറ്റാർക്കും കൊടുക്കുന്നതെനിക്കിഷ്ടമല്ലഡി.\nഅവന്റെ സംസാരം കേട്ട് അവളുടെ മനസ്സിൽ അപ്പോൾ വിവേചിച്ചറിയാൻ പറ്റാത്ത ഭാവം ആയിരുന്നു.\nകുറച്ചു നേരം അവന്റെ കണ്ണിൽ അലയടിക്കുന്ന പ്രണയത്തിൽ മുങ്ങി അവൾ നിന്നുപോയി.\nഅവനും നോക്കി കാണുകയായിരുന്നു നെഞ്ചോടു ചേർന്ന് നിൽക്കുന്ന തന്റെ മാത്രം പ്രണയത്തെ.\nഅവളുടെ വിടർന്ന കണ്ണുകളിലും കുഞ്ഞു മൂക്കും അതിൽ തിളങ്ങി നിൽക്കുന്ന വെള്ളക്കൽ മൂക്കുത്തിയും വിറയ്ക്കുന്ന അധരങ്ങളും എല്ലാം.\nഏതോ മായിക ലോകത്തിൽ എന്ന പോലെ അവൻ അവളിലേക്കടുത്തു.\nഋഷിയുടെ ഫോണിലേക്ക് വന്ന കാൾ ആണ് അവരെ സ്വബോധത്തിലേക്കെത്തിച്ചത്.\nഅവൾ വേഗം അവനെ തള്ളി മാറ്റി. രണ്ടുപേർക്കും പരസ്പരം നോക്കാൻ മടി തോന്നി.\nഅവന്റെ മറുപടി കേട്ടതും അവൾ വേഗം പുറത്തേക്കിറങ്ങി.\nഋഷി അപ്പോഴും കഴിഞ്ഞ നിമിഷങ്ങളുടെ ഹാങ്ങോവറിൽ ആയിരുന്നു. ഒരു ചെറു ചിരി അവന്റെ ചുണ്ടിൽ സ്ഥാനം പിടിച്ചു.\nവീണ്ടും ഫോൺ റിങ് ചെയ്യുന്നത് കേട്ട് അവൻ വേഗം ഫോൺ എടുത്തു.\nഫോണിൽ സേവ് ചെയ്ത പേര് കണ്ടതും അവന്റെ മുഖത്ത് ഗൗരവം നിറഞ്ഞു.\nകാൾ എടുത്തു അപ്പുറത്ത് നിന്ന് പറയുന്ന കാര്യങ്ങൾ കേട്ടതും അവന്റെ രക്തം തിളച്ചു മറിഞ്ഞു.\nഗൗരവമായി ഒന്ന് മൂളിയിട്ട് അവൻ കാൾ കട്ട് ചെയ്തു.\nമനസ്സിൽ പല കണക്കുക്കൂട്ടലുകളുമായി അവൻ ചെയറിൽ ഇരുന്നു.\nശ്രീ അപ്പോൾ വല്ലാത്തൊരവസ്ഥയിൽ ആയിരുന്നു. ഋഷിയുടെ മുന്നിൽ ഒന്നെതിർക്കുക കൂടി ചെയ്യാതെ നിന്നതോർത്ത് അവളുടെ തല പെരുത്തു. ആ ഫോൺ കാൾ വന്നില്ലായിരുന്നെങ്കിൽ ആലോചിക്കും തോറും മനസ്സ് കൈവിട്ടു പോവുന്നത് പോലെ തോന്നി.\nഋഷിയിൽ നിന്ന് അകലം പാലിക്കണം എന്ന് മനസ്സിൽ ഉറപ്പിച്ചവൾ ക്യാബിനിലേക്ക് നടന്നു.\nEn jeevan vazhudhe\nUn kaikal korkkum oor nodi\nEn kankal ooram neerthuli\nUn maarvil saaindhu saaga\nബാൽക്കണിയിൽ മഴക്കോളുള്ള മാനത്തേക്ക് നോക്കി ഫോണിലൂടെ ഒഴുകുന്ന അവന്റെ പ്രിയപ്പെട്ട നന്ദുവിന്റെ സ്വരമാധുരിയിൽ സ്വയം മറന്ന് അവൻ കിടന്നു.\nമനസ്സിൽ മുഴുവൻ ശ്രീയുമായി ക്യാബിനിൽ നടന്ന സംഭവങ്ങളിൽ തങ്ങി നിന്നു. അവനെ അപ്പോൾ തഴുകി പോയ കുളിർ തെന്നലിൽ മുല്ല പൂക്കളുടെ മാസ്മരിക സുഗന്ധം നിറഞ്ഞു.\nശ്രീയും ഇന്നത്തെ സംഭവത്തിന്റെ ഓർമ്മകിളിൽ ആയിരുന്നു. ഉറങ്ങാൻ കണ്ണടക്കുമ്പോളെല്ലാം ഋഷിയുടെ മുഖം മനസ്സിൽ തെളിഞ്ഞു നിൽക്കും. അവൻ തന്റെ അടുത്ത് തന്നെ നോക്കിയിരിക്കുന്നത് പോലെയുള്ള തോന്നൽ.\nചേർന്ന് നിന്നപ്പോഴുള്ള പെർഫ്യൂമും വിയർപ്പും കലർന്ന അവനിലെ വശ്യമായ സുഗന്ധം ഇപ്പോഴും ശരീരത്തിൽ തങ്ങി നിൽക്കും പോലെ തോന്നി.\nഒരുവിധം അവൾ കണ്ണുകൾ അടച്ചു കിടന്നു എന്നിട്ടും നിദ്ര അവൾക്കകലെ ആയിരുന്നു.\nഅതിന് ശേഷം അവനിൽ നിന്ന് അവൾ ഒരകലം സൂക്ഷിച്ചു. ദിവസങ്ങൾ ഓടി മറഞ്ഞു.\nഅന്നൊരു ശനിയാഴ്ച ദിവസം ആയിരുന്നു.\nശനി ആയത് കൊണ്ടുതന്നെ അവൾക്ക് ഹോസ്പിറ്റലിൽ പോവണ്ടായിരുന്നു.\nഎമർജൻസി കേസ് വല്ലതും ഉണ്ടെങ്കിൽ ചെന്നാൽ മതി.\nമുറ്റത്തെ റോസയ്ക്ക് വെള്ളം നനച്ചോണ്ടിരുന്നപ്പോൾ ആണ് ഐഷു അവളുടെ അടുത്തേക്ക് വന്നത്.\nഅതേ ഋതു എന്നെ വിളിച്ചിരുന്നു. അങ്ങോട്ട് ചെല്ലാൻ പറഞ്ഞു.\nഅങ്ങോട്ടോ??? എന്തിന്??? വല്ല വിശേഷവുമുണ്ടോ????\nഏയ് അവൾക്ക് ഒറ്റക്കിരുന്നു ബോറടിക്കുന്നുണ്ടായിരിക്കും. നീ വരുന്നതിന് മുന്നേ വരെ എല്ലാ ശനിയും ഞായറും ഞാനവിടെ ആയിരിക്കും. ഇതിപ്പോ നീ ഉള്ളത് കൊണ്ട് ഞാൻ ചെന്നില്ലെങ്കിലോ എന്ന് കരുതിക്കാണും.\nഅതിനെന്താ നീ പോയിട്ട് വാ.\nഅയ്യടാ ഞാൻ ഒറ്റക്കോ നല്ല കഥയായി. ഒറ്റക്കങ്ങോട്ട് ചെന്നേച്ചാലും മതി. നിന്നെയും കൂട്ടി ചെന്നില്ലെന്നു പറഞ്ഞു ലക്ഷ്മി ആന്റിയും ഋതുവും കൂടി എന്നെ ഇട്ട് പൊരിക്കും.\nമോള് വന്നേ.. വാ വാ..\nഅവളുടെ നിർബന്ധത്തിന് വഴങ്ങി ശ്രീ അവളുടെ കൂടെ മംഗലത്തേക്ക് പുറപ്പെട്ടു.


ഷാരൂഖ് എനിക്ക് സ്‌പെഷലാണ്, വിഷമഘട്ടത്തിൽ പലപ്പോഴും കൂടെനിന്നു: ജൂഹി ചൗള- Shah Rukh Khan helped me get through difficult times: Juhi Chawla\nഷാരൂഖ് എനിക്ക് സ്‌പെഷലാണ്, വിഷമഘട്ടത്തിൽ പലപ്പോഴും കൂടെനിന്നു: ജൂഹി ചൗള\nഎന്റെ വേദനകൾ ഞാൻ മറക്കാൻവേണ്ടി ഷാരൂഖ് എപ്പോഴും എന്നെ ചിരിപ്പിക്കാൻ ശ്രമിക്കുമായിരുന്നു\nUpdated: May 9, 2017 10:56:25 am\nഷാരൂഖ് ഖാൻ-ജൂഹി ചൗള ജോഡികളായി എത്തിയ നിരവധി ബോളിവുഡ് ചിത്രങ്ങളുണ്ട്. ഡ്യൂപ്ലിക്കേറ്റ്, യെസ് ബോസ്, ദർ, റാം ജാനേ തുടങ്ങിയവ അവയിൽ ചിലതു മാത്രം. ഇരുവരും തമ്മിൽ അടുത്ത സുഹൃദ് ബന്ധമാണുളളത്. ഡ്യൂപ്ലിക്കേറ്റ് ചിത്രത്തിന്റെ ഷൂട്ടിങ് സമയത്താണ് ഇരുവരുടെയും സുഹൃദ് ബന്ധം കൂടുതൽ ദൃഢമായത്. ചിത്രം പുറത്തിറങ്ങി 19 വർഷം പിന്നിട്ടുമ്പോൾ ആ സമയത്തെ ചില ഓർമകൾ പങ്കെടുക്കുകയാണ് ജൂഹി ചൗള. ഹിന്ദുസ്ഥാൻ ടൈംസിനു നൽകിയ അഭിമുഖത്തിലാണ് ജൂഹി ഷാരൂഖിനെക്കുറിച്ചും ഇരുവരുടെയും സൗഹൃദത്തെക്കുറിച്ചും പങ്കുവച്ചത്.\n”ഡ്യൂപ്ലിക്കേറ്റിന്റെ ഷൂട്ടിങ് സമയത്താണ് എനിക്ക് എന്റെ അമ്മയെ നഷ്ടമാകുന്നത്. പ്രാഗിലായിരുന്നു ഷൂട്ടിങ്. അമ്മയും കൂടെ ഉണ്ടായിരുന്നു. പിറ്റേ ദിവസം കരണിന്റെ (കരൺ ജോഹർ) പിറന്നാളായിരുന്നു. ഞാനും അമ്മയും കൂടി ചേർന്ന് കരണിന് നൽകാനായി സമ്മാനം വാങ്ങി. അടുത്ത ദിവസം രാവിലെ ഞാൻ ഷൂട്ടിങ്ങിനു പോകുന്നതിനു മുൻപായി അമ്മ നടക്കാൻ പോയി. പിന്നെ തിരിച്ചുവന്നില്ല. ഒരു ദിവസം മുൻപാണ് ഞാനും അമ്മയും ഇവിടെ എത്തിയത്. മൂന്നാമത്തെ ദിവസം അമ്മയ്ക്ക് അപകടമുണ്ടായി. അമ്മയുടെ മൃതശരീരം ശവപ്പെട്ടിയിലാക്കി കൊണ്ടുപോകേണ്ടി വന്നു. ഇതെന്നെ ശരിക്കും തകർത്തു”.\n”ഈ സമയത്ത് എന്നെ ആശ്വസിപ്പിച്ചത് ഷാരൂഖ് ഖാനാണ്. മാതാപിതാക്കൾ നഷ്ടപ്പെടുമ്പോഴുളള വേദന ഷാരൂഖിന് നന്നായി അറിയാം. കാരണം ഷാരൂഖിന്റെ മാതാപിതാക്കൾ നേരത്തെ അദ്ദേഹത്തെ വിട്ടുപോയിരുന്നു. എന്റെ വേദനകൾ ഞാൻ മറക്കാൻവേണ്ടി ഷാരൂഖ് എപ്പോഴും എന്നെ ചിരിപ്പിക്കാൻ ശ്രമിക്കുമായിരുന്നു”.\n”ജീവിതത്തിലേക്ക് തിരികെ വരാനുളള ഒരേയൊരു മാർഗം നമ്മുടെ ജോലിയിൽ ശ്രദ്ധിക്കുക എന്നതാണെന്ന് ഞാൻ മനസ്സിലാക്കി. അങ്ങനെ വീണ്ടും ഞാൻ സിനിമയിലേക്ക് മടങ്ങി. ഷാരൂഖിനൊപ്പം ഡ്യൂപ്ലിക്കേറ്റ്, യെസ് ബോസ് എന്നീ ചിത്രങ്ങൾ ചെയ്തു. എന്റെ വിഷമങ്ങൾ മറന്നത് ഷാരൂഖ് ഉളളതുകൊണ്ട് മാത്രമാണ്. അതൊക്കെ വെറും ദുഃസ്വപ്നങ്ങൾ മാത്രമാണെന്ന് കരുതാൻ ഷാരൂഖ് എന്നോട് പറഞ്ഞു. അതിനാൽതന്നെ ഷാരൂഖ് എനിക്ക് വളരെ സ്പെഷലാണ്. എന്റെ ജീവിതത്തിലെ ഏറ്റവും ദുർഘടമായ സമയത്ത് എന്നെ സഹായിച്ചത് ഷാരൂഖാണ്”.- ജൂഹി അഭിമുഖത്തിൽ പറഞ്ഞു.\nWeb Title: I lost my mother during duplicate shah rukh khan helped me get through difficult times juhi chawla


ചില സംഘടനകളെക്കുറിച്ചും അവയുടെ സ്ഥാപകരെക്കുറിച്ചും പഠിച്ചാലോ PART-42 - PSC QUESTIONS AND ANSWERS\nHome അടിസ്ഥാന പൊതുവിജ്ഞാനം കേരള പി എസ് സി ചോദ്യോത്തരങ്ങൾ ചില സംഘടനകളെക്കുറിച്ചും അവയുടെ സ്ഥാപകരെക്കുറിച്ചും പഠിച്ചാലോ PART-42\nചില സംഘടനകളെക്കുറിച്ചും അവയുടെ സ്ഥാപകരെക്കുറിച്ചും പഠിച്ചാലോ PART-42\nkerala psc February 21, 2021 ,അടിസ്ഥാന പൊതുവിജ്ഞാനം ,കേരള പി എസ് സി ചോദ്യോത്തരങ്ങൾ\n1. ആത്മീയ സഭ രൂപീകരിച്ചത് ആരാണെന്നറിയാമോ ?\nANS:രാജാറാം മോഹന് റോയ്\n2. ആര്യസമാജം രൂപീകരിച്ചത് ആരാണെന്നറിയാമോ ?\nANS:സ്വാമി ദയാനന്ദ സരസ്വതി\n3. രാമകൃഷ്ണമിഷന് രൂപീകരിച്ചത് ആരാണെന്നറിയാമോ ?\nANS: സ്വാമി വിവേകാനന്ദന്\n4. ബ്രഹ്മസമാജം രൂപീകരിച്ചത് ആരാണെന്നറിയാമോ ?\n5. പ്രാര്‍ത്ഥനാ സമാജം രൂപീകരിച്ചത് ആരാണെന്നറിയാമോ ?\nമഹാദേവ് ഗോവിന്ദ് റാനഡേ\n6. ഹോം റൂള് പ്രസ്ഥാനം രൂപീകരിച്ചത് ആരാണെന്നറിയാമോ ?\n7. ഭൂദാന പ്രസ്ഥാനം രൂപീകരിച്ചത് ആരാണെന്നറിയാമോ ?\nANS:ആചാര്യ വിനോബാ ഭാവെ\n8. ചിപ്കോ പ്രസ്ഥാനം രൂപീകരിച്ചത് ആരാണെന്നറിയാമോ ?\n9. സര്‍വ്വോദയ പ്രസ്ഥാനം രൂപീകരിച്ചത് ആരാണെന്നറിയാമോ ?\n10. തിയോസഫിക്കല് സൊസൈറ്റി രൂപീകരിച്ചത് ആരാണെന്നറിയാമോ ?\n11. സത്യശോധക് സമാജം രൂപീകരിച്ചത് ആരാണെന്നറിയാമോ ?\nANS: ജ്യോതി ബാഫുലെ\n12. സെര്‍വന്റ്സ് ഓഫ് ഇന്ത്യാ സൊസൈറ്റി രൂപീകരിച്ചത് ആരാണെന്നറിയാമോ ?\n13. അലിഗഢ് പ്രസ്ഥാനം രൂപീകരിച്ചത് ആരാണെന്നറിയാമോ ?\nANS:സര് സയ്യിദ് അഹമ്മദ് ഖാന്\n14. സ്കൌട്ട് പ്രസ്ഥാനം രൂപീകരിച്ചത് ആരാണെന്നറിയാമോ ?\n15. എസ്.എന് .ഡി. പി രൂപീകരിച്ചത് ആരാണെന്നറിയാമോ ?\n16. എന് .എസ് .എസ് രൂപീകരിച്ചത് ആരാണെന്നറിയാമോ ?\nANS: മന്നത്ത് പത്മനാഭന്\n17. യോഗക്ഷേമസഭ രൂപീകരിച്ചത് ആരാണെന്നറിയാമോ ?\n18. പ്രത്യക്ഷ രക്ഷാ ദൈവസഭ രൂപീകരിച്ചത് ആരാണെന്നറിയാമോ ?\n19. മുസ്ലീം ഐക്യസംഘം രൂപീകരിച്ചത് ആരാണെന്നറിയാമോ ?\nANS: വക്കം മൌലവി\n20. സാധുജന പരിപാലന സംഘം രൂപീകരിച്ചത് ആരാണെന്നറിയാമോ ?\nTags അടിസ്ഥാന പൊതുവിജ്ഞാനം# കേരള പി എസ് സി ചോദ്യോത്തരങ്ങൾ#\nBy kerala psc at February 21, 2021\nLabels: അടിസ്ഥാന പൊതുവിജ്ഞാനം, കേരള പി എസ് സി ചോദ്യോത്തരങ്ങൾ


'നേതൃത്വത്തിന്റെ മൗനം ദുരൂഹം', ആലപ്പുഴയിലെ സിപിഎം നേതാവ് സജീവന്റെ തിരോധാനത്തിൽ പാ‍ർട്ടിക്കെതിരെ ഭാര്യ | wife against the party in the disappearance of CPM leader Sajeevan in Alappuzha\n'നേതൃത്വത്തിന്റെ മൗനം ദുരൂഹം', ആലപ്പുഴയിലെ സിപിഎം നേതാവ് സജീവന്റെ തിരോധാനത്തിൽ പാ‍ർട്ടിക്കെതിരെ ഭാര്യ\nസമ്മേളനകാലത്ത് ഔദ്യോഗിക വിഭാഗത്തിനെതിരെ നീങ്ങാതിരിക്കാൻ സജീവനെ മാറ്റിയതെന്ന ആക്ഷേപം ശക്തമാണ്. പാർട്ടി നേതൃത്വം മൗനം പാലിക്കുമ്പോൾ അന്വേഷണം വേഗത്തിൽ ആക്കണം എന്നാവശ്യപ്പെട്ട് ജി. സുധാകരൻ ജില്ലാ പൊലീസ് മേധാവിയെ കണ്ടു.\nAlappuzha, First Published Oct 27, 2021, 10:03 AM IST\nആലപ്പുഴ: തോട്ടപ്പള്ളിയിൽ സിപിഎം (CPM) പ്രാദേശിക നേതാവിന്‍റെ തിരോധാനത്തിൽ പാർട്ടിക്കെതിരെ ഗുരുതര ആരോപണവുമായി ഭാര്യ. സജീവനെ കാണാതായി ഒരുമാസം പിന്നിട്ടിട്ടും നേതൃത്വത്തിന്‍റെ മൗനം ദുരൂഹമാണെന്ന് ഭാര്യ സവിത ആരോപിച്ചു. അതിനിടെ, സജീവനെ വേഗത്തിൽ കണ്ടെത്തണം എന്നാവശ്യപ്പെട്ട് മുൻ മന്ത്രി ജി സുധാകരൻ (G Sudhakaran) രംഗത്തെത്തിയത് പാർട്ടി കേന്ദ്രങ്ങളിൽ ചർച്ചയായി.\nസിപിഎം പൂത്തോപ്പ് ബ്രാഞ്ച് സമ്മേളനം നടക്കാനിരിക്കെയായിരുന്നു ബ്രാഞ്ച് അംഗവും മത്സ്യ തൊഴിലാളിയുമായ സജീവനെ കാണാതായത്. ഒരു മാസമാകുമ്പോഴും പാർട്ടി നേതാക്കൾ ആരും തിരക്കിയെത്തിയില്ല. സിപിഎമ്മിലെ വിഭാഗീയതയാണ് സജീവന്റെ തിരോധാനത്തിന് പിന്നിലെന്ന്, തുടക്കം മുതൽ ബന്ധുക്കൾ സംശയം പ്രകടിപ്പിച്ചിരുന്നു.\nRead More: ബ്രാഞ്ച് സമ്മേളനം നടക്കാനിരിക്കെ സിപിഎം ലോക്കൽ കമ്മിറ്റി അംഗത്തെ കാണാനില്ല; ദുരൂഹതയെന്ന് ബന്ധുക്കള്\nസമ്മേളനകാലത്ത് ഔദ്യോഗിക വിഭാഗത്തിനെതിരെ നീങ്ങാതിരിക്കാൻ സജീവനെ മാറ്റിയതെന്ന ആക്ഷേപം ശക്തമാണ്. പാർട്ടി നേതൃത്വം മൗനം പാലിക്കുമ്പോൾ അന്വേഷണം വേഗത്തിൽ ആക്കണം എന്നാവശ്യപ്പെട്ട് ജി. സുധാകരൻ ജില്ലാ പൊലീസ് മേധാവിയെ കണ്ടു. പാർട്ടിയിൽ ഒറ്റപ്പെട്ട് നിൽക്കുന്ന ജി. സുധാകരൻ വിഷയത്തിൽ ഇടപെട്ടത് ശ്രദ്ധേയമായി. ഇത് ഔദ്യോഗിക പക്ഷത്തിനെതിരായുള്ള നീക്കാമെന്നാണ് സൂചന.\nഅതേസമയം മറ്റൊരു ആക്ഷേപം കരിമണൽ കമ്പനിക്കെതിരെയുള്ള സംയുക്ത സമരസമിതിയുടേതാണ്. തോട്ടപ്പള്ളിയിലെ കരിമണൽ ഖനന വിരുദ്ധ സമരത്തി‌ന്‍റെ സജീവ സാനിധ്യമായിരുന്നു സജീവൻ. തിരോധാനത്തി‌ൽ കരിമണൽ കമ്പനിക്കെതിരെയാണ് സംയുക്ത സമരസമിതി ആക്ഷേപം ഉന്നയിക്കുന്നത്. വിഷയത്തില് സമരസമിതി പ്രതിഷേധം ശക്തമാക്കി.\nLast Updated Oct 27, 2021, 10:04 AM IST\nAttappadi : അട്ടപ്പാടിയിലെ ഗർഭിണികളുടെ സ്ഥിതി ഗുരുതരം; 58% ഹൈറിസ്ക്ക് വിഭാഗത്തിൽ, ആരോഗ്യ വകുപ്പ് റിപ്പോർട്ട്\nShot Dead : വയനാട് കമ്പളക്കാട് വയലിൽ കാവലിരുന്ന യുവാവ് വെടിയേറ്റ് മരിച്ച സംഭവം;പ്രതികളെ പിടികൂടി\nWaqf : വഖഫ് വിവാദം: സമസ്തയുടെ പിന്മാറ്റം; മുസ്ലിം ലീഗ് അടിയന്തിര നേതൃയോഗം ഇന്ന്\nWaqf : വഖഫ് വിവാദം: പള്ളികളില് ബോധവത്കരണം നടത്തുമെന്ന് മറ്റ് സംഘടനകള്\nWorld disability day : ഇന്ന് ലോക ഭിന്നശേഷി ദിനം; കുരുന്നുകള്‍ക്കായി പ്രത്യേക പദ്ധതിയുമായി സംസ്ഥാനം\nNigerian priest : ക്രിസ്തുമതത്തിന് മുമ്പുള്ള മതപരമായ പുരാവസ്തുക്കൾ ശേഖരിച്ച് സംരക്ഷിച്ച് ക്രിസ്തീയ പുരോഹിതൻ\nBhima Koregaon : ഭീമാ കൊറേഗാവ് കേസ്; സുധാ ഭരദ്വാജിൻ്റെ ജാമ്യം റദ്ദാക്കണമെന്ന് എൻഐഎ, സുപ്രീംകോടതിയെ സമീപിക്കും


വേദന മറച്ച് ചന്ദന പറഞ്ഞു: ശസ്ത്രക്രിയ വേണ്ട, എനിക്കു പറയണം ആ കഥ | State School Youth Festival| School Kalolsavam| MonoAct\nവേദന മറച്ച് ചന്ദന പറഞ്ഞു: ശസ്ത്രക്രിയ വേണ്ട, എനിക്കു പറയണം ആ കഥ\nവീണു പരിക്കേറ്റ ചന്ദനയ്ക്ക് ശനിയാഴ്ച ഡോക്ടര് ശസ്ത്രക്രിയ വിധിച്ചിരുന്നതാണ്\nPublished: Jan 6, 2018, 10:10 PM IST\nതൃശ്ശൂര്: പൊട്ടല് വീണ കാല്‍മുട്ടിനും വേദനയ്ക്കും ചന്ദനയുടെ നിശ്ചയദാര്‍ഢ്യത്തെ മറികടക്കാനായില്ല. ഹൈസ്‌കൂള് പെണ്‍കുട്ടികളുടെ മോണോ ആക്ടില് കാലില് പ്ലാസ്റ്ററുമായെത്തി മികച്ച പ്രകടനം കാഴ്ചവെച്ച് വിധികര്‍ത്താക്കളെയും കാണികളെയും ഒരുപോലെ ഞെട്ടിച്ചു ഈ പത്താം ക്ലാസുകാരി. വീണു പരിക്കേറ്റ ചന്ദനയ്ക്ക് ശനിയാഴ്ച ഡോക്ടര് ശസ്ത്രക്രിയ വിധിച്ചിരുന്നതാണെന്ന് കൂടി അറിഞ്ഞാലേ ആ ഞെട്ടല് പൂര്‍ണമാകൂ.\nഒരാഴ്ചമുമ്പ് നാടകത്തിന്റെ റിഹേഴ്‌സലിനിടെയാണ് ചന്ദനയുടെ മുട്ടിന് പരിക്കേല്‍ക്കുന്നത്. മുട്ടിന്റെ ലിഗ്‌മെന്റിന് പൊട്ടല് വീണതിനെ തുടര്‍ന്ന് ഡോക്ടര് ശനിയാഴ്ച ശസ്ത്രക്രിയ നടത്താന് നിര്‍ദേശിച്ചിരിക്കുകയായിരുന്നു. എന്നാല് ചന്ദനയുടെ നിര്‍ബന്ധത്തിന് വഴങ്ങി മാതാപിതാക്കളും അധ്യാപകരും ചേര്‍ന്ന് കുട്ടിയെ കലോത്സവ വേദിയില് എത്തിക്കുകയായിരുന്നു.\nകാലിന് പരിക്കേറ്റതിനാല് നടക്കാന് പോലും ബുദ്ധിമുട്ടിയാണ് ചന്ദന കലോത്സവത്തിനെത്തിയത്. വേദി മുഴുവന് ഉപയോഗിച്ച് ഒറ്റയ്ക്ക് ചെയ്യേണ്ടതിനാല് പരിക്ക് പരിപാടിയെയും ബാധിച്ചു. 'ഇതൊക്കെ അപൂര്‍വമായി ലഭിക്കുന്ന അവസരമാണ്. അത് നഷ്ടപ്പെടുത്താന് തോന്നിയില്ല. അതാണ് വേദന സഹിച്ചും വേദിയിലെത്തിയത്' ചന്ദന മാതൃഭൂമി ഡോട്ട് കോമിനോട് പറഞ്ഞു.\nലൗ ജിഹാദ് ആയിരുന്നു ചന്ദനയുടെ വിഷയം. ഇതിന്റെ പേരിലുയരുന്ന വിവാദങ്ങള് വളര്‍ത്തുന്ന മതസ്പര്‍ദ്ധയും കേരളത്തില് നിലനില്‍ക്കുന്ന മതസൗഹാര്‍ദവുമെല്ലാം ചന്ദനയുടെ ലളിതസുന്ദരമായ പ്രകടനത്തിലൂടെ അനായാസം പ്രേക്ഷകരിലേക്കെത്തി.\nപരിക്ക് പറ്റിയ സാഹചര്യത്തില് സ്‌ക്രിപ്റ്റില് കാര്യമായ മാറ്റങ്ങള് വരുത്തി ചലനങ്ങള് പരമാവധി കുറച്ചാണ് മോണോ ആക്ട് വേദിയില് അവതരിപ്പിച്ചതെന്ന് ചന്ദനയുടെ ഗുരു കലാഭാവന് നൗഷാദ് പറഞ്ഞു. ഇന്ന് രാവിലെ എത്തിയാണ് സ്‌ക്രിപ്റ്റില് മാറ്റങ്ങള് വരുത്തിയത്. അതെല്ലാം കുറഞ്ഞ സമയം കൊണ്ട് പഠിച്ച് നന്നായിതന്നെ ചന്ദന വേദിയില് അവതരിപ്പിച്ചു. അതിനവള്‍ക്ക് പ്രത്യേക അഭിനന്ദനം പറഞ്ഞാലേ മതിയാകൂ കലാഭവന് നൗഷാദ് പറഞ്ഞു.\nപരിക്ക് പറ്റിയതിനാല് കലോത്സവത്തിന് വരേണ്ടെന്നാണ് തീരുമാനിച്ചിരുന്നത്. എന്നാല് രണ്ടു ദിവസമായി ചന്ദന വളരെ ദു:ഖിതയായിരുന്നു. അതിനാല് വരാന് തീരുമാനിക്കുകയായിരുന്നെന്ന് ചന്ദനയുടെ അച്ഛന് സജിത്ത് പറയുന്നു.\nകരുനാഗപ്പള്ളി ജോണ് എഫ് കെന്നഡി മെമോറിയല് വിഎച്ച്എസ്എസിലെ പത്താംക്ലാസ് വിദ്യാര്‍ഥിനിയാണ് ചന്ദന. കഴിഞ്ഞ വര്‍ഷം സംസ്ഥാന തലത്തില് മോണോ ആക്ടിന് എ ഗ്രേഡ് ഉണ്ടായിരുന്നു ചന്ദനയ്ക്ക്. ശാസ്ത്രനാടകത്തില് ദേശീയതലത്തില് മികച്ച നടിയായും തിരഞ്ഞെടുക്കപ്പെട്ടിട്ടുണ്ട് ഈ കൊച്ചുമിടുക്കി.\nContent Highlights: School Kalolsavam School Youth Festival Mono Act


Ration Card | ഇനി ഇതര സംസ്ഥാന തൊഴിലാളികള്‍ക്കും കേരളത്തിലെ റേഷന് കടകളില് നിന്നും ഭക്ഷ്യധാന്യങ്ങള് വാങ്ങാം - Malayalivartha.com Widgets Magazine\n25 JUNE 2019 01:43 PM IST\nരാജ്യത്തെ റേഷന് കാര്‍ഡ് ഉടമകള്‍ക്ക് ഏത് റേഷന് കടയില് നിന്നും ഭക്ഷ്യധാന്യങ്ങള് വാങ്ങാനാകുന്ന പദ്ധതി കേരളത്തിലും നടപ്പാക്കുന്നു. റേഷന് കടയുടമകള്‍ക്ക് കടിഞ്ഞാണിടുന്നതിന്റെ ഭാഗമാണ് കേന്ദ്രസര്‍ക്കാരിന്റെ പുതിയ നീക്കം. പദ്ധതി ഈ വര്‍ഷം ആരംഭിക്കാനാണ് കേന്ദ്ര തീരുമാനം. സംസ്ഥാനത്ത് ഏതു റേഷന് കടയില് നിന്നും ഭക്ഷ്യധാന്യങ്ങള് വാങ്ങാനാകുന്ന പോര്‍ട്ടബിലിറ്റി സംവിധാനം ഇപ്പോഴുണ്ട്. ഇതു രാജ്യമാകെ വ്യാപിപ്പിക്കും. ഇതിനായി കേന്ദ്രത്തിന്റെ ഇന്റഗ്രേറ്റഡ് മാനേജ്‌മെന്റ് ഓഫ് പബ്ലിക് ഡിസ്ട്രിബ്യൂഷന് സിസ്റ്റം (ഐ എം പി ഡി എസ്) നടപ്പാക്കാന് സംസ്ഥാനത്ത് ഒരുക്കം തുടങ്ങി.\nപോര്‍ട്ടബിലിറ്റി സംവിധാനം വ്യാപകമാകുന്നതോടെ കേരളം പോലെയുള്ള സംസ്ഥാനങ്ങളിലെ ഇതരസംസ്ഥാന തൊഴിലാളികള്‍ക്ക് റേഷന് കടകളില്‍നിന്നും ധാന്യങ്ങള് ലഭിച്ചുതുടങ്ങുന്നതോടെ, റേഷന് കടകളും കൂടുതല് സജീവമാകും. സംസ്ഥാനാതിര്‍ത്തികളില് താമസിക്കുന്നവര്‍ക്ക് രണ്ട് സംസ്ഥാനത്തും റേഷന് കാര്‍ഡ് ഉള്ളവരുണ്ട്. ഐ എം പി ഡി എസ് നടപ്പാകുന്നതോടെ ഒരു റേഷന് കടയില് നിന്ന് ധാന്യങ്ങള് വാങ്ങുന്നവര്‍ക്ക് രാജ്യത്തെ മറ്റൊരിടത്ത് നിന്നും റേഷന് സാധനം ലഭിക്കില്ല. ഇതോടെ രണ്ടാമത്തെ കാര്‍ഡ് സ്വാഭാവികമായും ഇല്ലാതാകും.\nതൊഴില് തേടി ഇതര സംസ്ഥാനങ്ങളിലേക്ക് പോകുന്നവരുടെ ഭക്ഷ്യധാന്യങ്ങള് റേഷന് കട ഉടമകള് കൈക്കലാക്കുന്നത് പതിവാണ്. തൊഴില് ചെയ്യുന്ന സംസ്ഥാനത്ത് ഇവര്‍ക്ക് റേഷന് ലഭ്യമാകുന്നതോടെ ഈ പ്രശ്‌നത്തിന് പുതിയ സംവിധാനം പരിഹാരമാകും.\nആരോഗ്യമുള്ളവരും മാസ്‌ക് ധരിക്കണം; നിലപാട് മാറ്റി ലോകാരോഗ്യ സംഘടന (3 minutes ago)\nകോവിഡ് നിരീക്ഷണത്തിലും ചികിത്സയിലുമായിരുന്ന 56 ദിവസം മാത്രം പ്രായമുള്ള കുഞ്ഞ് മലപ്പുറത്ത് മരിച്ചു; സ്രവം പരിശോധയ്ക്ക് അയച്ചു (9 minutes ago)\nഈ തെരുവിനി 'ബ്ലാക്ക് ലൈവ്‌സ് മാറ്റര് പ്ലാസ'; അമേരിക്കൻ തെരുവിന് പുതിയ പേര് നല്‍കിക്കൊണ്ട് പ്രതിഷേധങ്ങള്‍ക്കുള്ള തന്റെ പിന്തുണ വ്യക്തമാക്കി ഡി.സി മേയര് മ്യൂറിയല് ബൗസര് (10 minutes ago)\nകേരളത്തിലെ ഡാമുകളുടെ ജല നിരപ്പില് ആശങ്ക; കഴിഞ്ഞ വര്‍ഷത്തേക്കാള് ഇരട്ടിയോടടുത്ത് വെള്ളം സംഭരണികളിലുണ്ടെന്ന് റിപ്പോര്‍ട്ട്; ഭയക്കേണ്ടതില്ലെന്ന് സംസ്ഥാന സര്‍ക്കാരും (16 minutes ago)\nമലപ്പുറത്ത് കൊവിഡ് ബാധിച്ച് മരിച്ച ഹംസക്കോയ പഴയകാല ഫുട്‌ബോള് താരം (21 minutes ago)\nകേരളത്തില് ദിവസം നൂറാളുകള്‍ക്ക് വീതം രോഗം സ്ഥിരീകരിക്കുമ്പോള് അതില് ഒരു ശതമാനം ആളുകള് ഉത്തരവാദിത്തം ഇല്ലാതെ പെരുമാറിയാല്; എല്ലാം കൈവിട്ടുപോകും മുന്നറിയിപ്പുമായി മുരളി തുമ്മാരുകുടി (30 minutes ago)\nസൂരജിന് ഒളിവില് താമസിക്കാന് അവസരം ഒരുക്കി; സൂര്യയുടെ ആൺസൃഹൃത്തിനെയും ചോദ്യം ചെയ്യാൻ അന്വേഷണ സംഘം (31 minutes ago)\nവിദേശത്തേക്ക് പോയ പയ്യോളി സ്വദേശിക്ക് കൊവിഡ്; ബഹ്റൈനിലെ വിമാനത്താവളത്തിൽ നടത്തിയ പരിശോധനയിലാണ് കോവിഡ് സ്ഥിരീകരിച്ചത് ; ഇതോടെ പ്രദേശത്ത് ജാഗ്രത ശക്തമാക്കാൻ നിർദേശം (39 minutes ago)\nഭർത്താവും സുഹൃത്തുക്കളും ചേർന്ന് പീഡിപ്പിച്ച യുവതിക്കും കുഞ്ഞിനും രക്ഷകരായി മൂന്ന് യുവാക്കൾ; കൈകാണിച്ച് കാർ നിർത്തി, തന്നെ കുറച്ച് പേർ ചേർന്ന് പീഡിപ്പിച്ചു എന്ന് പകുതി അബോധാവസ്ഥയിൽ വിളിച്ചുപറഞ്ഞ യുവതി (53 minutes ago)


എയിംസ് സിബിക്ക് സുശാന്ത് കേസ് റിപ്പോർട്ട് സമർപ്പിച്ചു: സുശാന്ത് കേസ്: എയിംസ് സിബിഐക്ക് റിപ്പോർട്ട് സമർപ്പിച്ചു, സത്യം വരും- കൊലപാതകം അല്ലെങ്കിൽ ആത്മഹത്യ | Puthen Vartha\nHome » Top News » എയിംസ് സിബിക്ക് സുശാന്ത് കേസ് റിപ്പോർട്ട് സമർപ്പിച്ചു: സുശാന്ത് കേസ്: എയിംസ് സിബിഐക്ക് റിപ്പോർട്ട് സമർപ്പിച്ചു, സത്യം വരും- കൊലപാതകം അല്ലെങ്കിൽ ആത്മഹത്യ\nബോളിവുഡ് നടൻ സുശാന്ത് സിംഗ് രജ്പുത് മരണക്കേസിൽ എയിംസ് സിബിഐക്ക് റിപ്പോർട്ട് സമർപ്പിച്ചു. എയിംസ് റിപ്പോർട്ട് സിബിഐ ടീം വിശകലനം ചെയ്യാൻ ആരംഭിച്ചു, സിബിഐ എടുക്കുന്ന ഏത് തീരുമാനവും അന്തിമമായിരിക്കും. അതേസമയം, സിബിഐയിൽ ഇതിനകം തന്നെ ലഭ്യമായ തെളിവുകൾക്കൊപ്പം, സുശാന്ത് ആത്മഹത്യ ചെയ്യുകയോ കൊലചെയ്യപ്പെടുകയോ ചെയ്തുവെന്ന നിഗമനത്തിലാണ്.\nഎയിംസ് സുശാന്ത് കേസ് അന്വേഷിക്കുന്ന സിബിഐക്ക് റിപ്പോർട്ട് നൽകി, അതിനാൽ ഇപ്പോൾ ഏജൻസി വീണ്ടും സജീവമാകും. ഇതിനുശേഷം സുശാന്ത് സിംഗ് രജ്പുത്തിന്റെ മരണവുമായി ബന്ധപ്പെട്ട നിരവധി കാര്യങ്ങൾ വെളിപ്പെടുത്തും. എല്ലാവരുടേയും കണ്ണുകൾ ഈ വിഷയത്തിൽ ഉറപ്പിച്ചിരിക്കുന്നു, എല്ലാവരും സത്യം അറിയാൻ ആഗ്രഹിക്കുന്നു.\nഎയിംസ് ഫോറൻസിക് മെഡിക്കൽ ബോർഡ് ചെയർമാൻ സുധീർ ഗുപ്ത എന്നാൽ എയിംസ് സി.ബി.ഐ സുശാന്ത് സിംഗ് രാജ്പുത് മരണം കേസിൽ കല്പനയായിട്ടല്ല ഉണ്ടെന്ന് പറഞ്ഞു കൂടുതൽ ചർച്ചകൾക്ക് ആവശ്യമാണ് ചെയ്തു. യുക്തിസഹമായ നിയമപരമായ നിഗമനത്തിനായി ചില നിയമപരമായ വശങ്ങൾ പരിഗണിക്കേണ്ടതുണ്ട്.\nഅന്വേഷണത്തിൽ സുശാന്ത് കേസ് സന്തുഷ്ടനല്ലെന്ന് അടുത്തിടെ സുശാന്ത് സിംഗ് രജ്പുത് കുടുംബത്തിന്റെ അഭിഭാഷകൻ വികാസ് സിംഗ് പറഞ്ഞു. ഏത് കാര്യത്തിലാണ് ഈ വിഷയം പോകുന്നതെന്നും മയക്കുമരുന്ന് കേസിൽ പൂർണ ശ്രദ്ധ ചെലുത്തുന്നുണ്ടെന്നും അദ്ദേഹം പറഞ്ഞു. മുംബൈ പോലീസിനെപ്പോലെ എൻ‌സി‌ബിയും താരങ്ങളുടെ ഫാഷൻ പരേഡ് നടത്തുന്നു.\nഇതിനുപുറമെ, സുശാന്ത് കൊല്ലപ്പെട്ടതായും ആത്മഹത്യ ചെയ്ത ഡോക്ടർമാരെ എയിംസ് ഡോക്ടർമാർ നിരസിച്ചതായും അഭിഭാഷകൻ വികാസ് സിംഗ് അവകാശപ്പെട്ടിരുന്നു. എയിംസ് ഡോക്ടർ തന്നെയാണ് ഇക്കാര്യം തന്നോട് പറഞ്ഞതെന്നും വികാസ് സിംഗ് പറഞ്ഞു. എന്നാൽ പ്രസ്താവനയ്ക്ക് ശേഷം എയിംസ് ഡോക്ടർ സുധീർ ഗുപ്ത ഈ വാദങ്ങൾ തള്ളിക്കളഞ്ഞു.\nസുശാന്ത് സിംഗ് രജ്പുത് മരണം സംബന്ധിച്ച അന്വേഷണം ഇപ്പോഴും തുടരുകയാണെന്ന് സിബിഐയിൽ നിന്ന് തിങ്കളാഴ്ച പ്രസ്താവന ഇറങ്ങി. ഏജൻസി ഒരു പ്രൊഫഷണൽ അന്വേഷണം നടത്തുന്നു, അതിൽ എല്ലാ വശങ്ങളും അന്വേഷണത്തിലാണ്. കൊലപാതകത്തിനോ ആത്മഹത്യയ്‌ക്കോ പ്രേരിപ്പിച്ചതിന് സിബിഐ തെളിവുകൾ കണ്ടെത്തിയിട്ടില്ലെന്ന് നിരവധി റിപ്പോർട്ടുകൾ വന്നിട്ടുണ്ട്. ഇന്നുവരെ എല്ലാ കാര്യങ്ങളും അന്വേഷിച്ചുകൊണ്ടിരിക്കുകയാണെന്ന് സിബിഐ പറയുന്നു. ഒരു വശവും നിരസിച്ചിട്ടില്ല.\nസിബിഐ ഉടൻ തന്നെ സുശാന്തിന്റെ സഹോദരിമാരെ ചോദ്യം ചെയ്യാനായി വിളിച്ചതായും റിപ്പോർട്ടുണ്ട്. എന്നാൽ, സുശാന്തിന്റെ സഹോദരി മിതു സിങ്ങിനെ സിബിഐ നേരത്തെ ചോദ്യം ചെയ്തിരുന്നു. കോടതി ഉത്തരവ് മുതൽ സുശാന്ത് കേസ് സിബിഐയ്ക്കൊപ്പമാണ്. കേസിലെ മയക്കുമരുന്ന് കോണിനുശേഷം, അന്വേഷണത്തിന്റെ ദിശ തീർച്ചയായും മാറ്റപ്പെടും, എന്നാൽ എല്ലാ അറ്റങ്ങളും ബന്ധിപ്പിച്ച് മരണത്തിന്റെ സത്യം വെളിപ്പെടുമെന്നാണ് പ്രതീക്ഷ.\nSiehe auch തപ്‌സി പന്നു ഈ ട്രെൻഡ് പരീക്ഷിക്കാൻ ആഗ്രഹിച്ചു, ഇപ്പോൾ അവൾ എന്തുകൊണ്ടാണെന്ന് ചിന്തിക്കുന്നു


Rupinder Pal Singh: പത്തുവര്‍ഷം ഇന്ത്യയ്ക്കായി കളിച്ചു, എന്നിട്ടും അര്‍ജുന ഇല്ല; മനസു തുറന്ന് ഹോക്കി താരം രൂപീന്ദര് പാൽ - indian hockey player rupinder pal singh disappointment after missing arjuna awards | Samayam Malayalam\nindian hockey player rupinder pal singh disappointment after missing arjuna awards\nപത്തുവര്‍ഷം ഇന്ത്യയ്ക്കായി കളിച്ചു, എന്നിട്ടും അര്‍ജുന ഇല്ല; മനസു തുറന്ന് ഹോക്കി താരം രൂപീന്ദര് പാൽ\nSreejith T | Lipi | Updated: 09 Sep 2020, 05:39:00 PM\nപത്തുവര്‍ഷത്തോളമായി ഇന്ത്യയ്ക്കുവേണ്ടി കളിച്ചിട്ടും അര്‍ജുന അവാര്‍ഡ് ലഭിക്കാത്തതില് നിരാശ പ്രകടിപ്പിച്ച് ഇന്ത്യന് ഹോക്കി താരം രൂപീന്ദര് പാല് സിങ്.\nരൂപീന്ദര് പാല് സിങ്\nഅര്‍ജുന അവാര്‍ഡ് ലഭിക്കാത്തതില് നിരാശയുണ്ടെന്ന് രൂപീന്ദര് പാല് സിങ്\nപത്തു വര്‍ഷത്തോളമായി ഇന്ത്യയുടെ ഹോക്കി ടീമില് അംഗമാണ് രൂപീന്ദര്\nഹോക്കി പ്രോ ലീഗില് അര്‍ജന്റീനയുമായി ഇന്ത്യ ഏപ്രിലില് ഏറ്റുമുട്ടും\nന്യൂഡല്‍ഹി: ഇന്ത്യന് ഹോക്കി ടീമിന്റെ ചാലകശക്തികളിലൊരാളാണ് രൂപീന്ദര് പാല് സിങ്. സമീപകാലത്ത് ഇന്ത്യന് ഹോക്കി നടത്തിയ കുതിപ്പില് ഈ ഡ്രാഗ് ഫ്‌ളിക്കറുടെ കൈയ്യൊപ്പുണ്ട്. തോല്‍വിയില് പഴികേട്ട് ഒരിക്കല് ഹോക്കി മതിയാക്കാന് ഒരുങ്ങിയ താരം പിന്നീട് ടീമിന്റെ നെടുംതൂണായി മാറി. 2018ലെ ഏഷ്യന് ഗെയിംസിലെ പരാജയമാണ് ഹോക്കി ഉപേക്ഷിക്കാന് രൂപീന്ദറിനെ പ്രേരിപ്പിച്ചത്.\nപത്തുവര്‍ഷത്തോളമായി ഇന്ത്യയ്ക്കുവേണ്ടി കളിക്കുന്ന രൂപീന്ദറിന് ഇത്തവണയും അര്‍ജുന അവാര്‍ഡ് ലഭിക്കാത്തതില് കടുത്ത നിരാശയുണ്ട്. ഒരിക്കലും തന്റെ നിരാശ ഹോക്കി ടര്‍ഫിന് പുറത്ത് പ്രകടിപ്പിക്കാത്ത താരം ഇത്തവണ സോഷ്യല് മീഡിയയിലൂടെ പ്രതികരിക്കുകതന്നെ ചെയ്തു. ഇത്രയും വര്‍ഷം ഇന്ത്യയ്ക്കായി കളിച്ചിട്ടും അര്‍ജുന അവാര്‍ഡ് ലഭിച്ചില്ലെന്നത് നിരാശാജനകമാണെന്ന് താരം ട്വിറ്ററില് കുറിച്ചു.\nഅര്‍ജുന അവാര്‍ഡിന് പരിഗണിക്കാതെ അവഗണിക്കുന്നത് നിരാശ പകരുന്നതാണെങ്കിലും താനതേക്കുറിച്ച് അധികം ആലോചിക്കാറില്ലെന്ന് രൂപീന്ദര് പറഞ്ഞു. അവാര്‍ഡ് ലഭിക്കാത്തത് കൂടുതല് നന്നായി കളിക്കാന് തന്നെ പ്രേരിപ്പിക്കുന്നു. മറ്റു കാര്യങ്ങളിലൊന്നും തലയിടാതെ കളിയില് മാത്രമാണ് ശ്രദ്ധ. കഠിനമായി പരിശ്രമിക്കുന്നു. ടീമിന്റെ വിജയത്തില് തനിക്കാകുന്ന സംഭാവന നല്‍കാനാണ് പരിശ്രമിക്കുന്നതെന്നും രൂപീന്ദര് വ്യക്തമാക്കി.\nഒളിമ്പിക്‌സ് യോഗ്യതാ മത്സരത്തില് റഷ്യയ്‌ക്കെതിരെ ഹാട്രിക് നേടിയിരുന്നു രൂപീന്ദര്. 6-1ന് റഷ്യയോട് ജയിച്ചത് ഇന്ത്യയ്ക്ക് ഒളിമ്പിക്‌സിന് യോഗ്യത നേടിക്കൊടുക്കുകയും ചെയ്തു. നിലവില് ബെംഗളുരുവില് ഇന്ത്യന് ടീമിനൊപ്പം പരിശീലനത്തിലാണ് താരം. കൊവിഡിനെ തുടര്‍ന്ന് ദീര്‍ഘകാലം വിശ്രമത്തിലായിരുന്നു കളിക്കാരെല്ലാം.\nഓഗസ്ത് മധ്യത്തോടെ ബെംഗളുരുവില് എത്തുകയും ദേശീയ ക്യാമ്പിന്റെ ഭാഗമാവുകയുമായിരുന്നു. ഇതിനിടെ ആറ് കളിക്കാര്‍ക്ക് കൊവിഡ് ബാധിച്ചെങ്കിലും ഇവര് പിന്നീട് രോഗമുക്തരായി. ഹോക്കി പ്രോ ലീഗില് മികച്ച പ്രകടനം നടത്തുന്ന ഇന്ത്യ അടുത്തവര്‍ഷം ഏപ്രലില് അര്‍ജന്റീനയുമായാണ് അടുത്ത മത്സരം.\nഒളിമ്പിക്‌സിന് ഒരുങ്ങുന്നതിനിടെ ഇന്ത്യന് ഹോക്കി ടീം ഫിസിയോ രാജിവെച്ചു ആര്‍ട്ടിക്കിള് ഷോ\nഹോക്കി രൂപീന്ദര് പാല് സിങ് അര്‍ജുന Rupinder Pal Singh indian hockey hockey Arjuna Awards\nWeb Title : indian hockey player rupinder pal singh disappointment after missing arjuna awards


Sslc, plus two exam: only 40 percentage of lessons included in question paper | എസ്എസ്എല്‍സി, പ്ലസ് ടു പരീക്ഷകള്‍ക്ക് 40% പാഠഭാഗം മാത്രം, പരീക്ഷകള് 17ന് ആരംഭിക്കും!! - Malayalam Oneindia\nസംസ്ഥാനത്ത് എസ്എസ്എല്‍സി പരീക്ഷ ഒരുക്കങ്ങള് പൂര്‍ത്തിയായി; മാര്‍ച്ച് 31ന് ആരംഭിക്കും\nതിരുവനന്തപുരം: സംസ്ഥാന കരിക്കുലം കമ്മിറ്റി എസ്എസ്എല്‍സി, പ്ലസ് ടു പരീക്ഷകള്‍ക്ക് 40 ശതമാനം പാഠഭാഗങ്ങളില് ഊന്നല് നല്‍കാന് തീരുമാനിച്ചു. കൊവിഡ് രോഗവ്യാപനത്തെ തുടര്‍ന്ന് ക്ലാസുകള് നടക്കാതെ വന്നതോടെയാണ് ഈ ക്രമീകരണം. വിദ്യാര്‍ത്ഥികളുടെ പഠനം ഭാരം കുറയ്ക്കുകയാണ് ഇതിന്റെ ലക്ഷ്യം. മുഴുവന് മാര്‍ക്കിനുമുള്ള ചോദ്യങ്ങള് ഈ 40 ശതമാനം പാഠഭാഗങ്ങളില് നിന്നുള്ളതായിരിക്കും. ഉത്തരങ്ങള് തിരഞ്ഞെടുത്ത് എഴുതാനും സാധിക്കും.\nഎസ്എസ്എല്‍സി, പ്ലസ് ടു പരീക്ഷകള് മാര്‍ച്ച് 17 മുതല് നടത്താനും തീരുമാനിച്ചിട്ടുണ്ട്. എസ്എസ്എല്‍സി, ഹയര് സെക്കന്‍ഡറി, വൊക്കേഷണല് ഹയര് സെക്കന്‍ഡറി രണ്ടാം വര്‍ഷ പരീക്ഷകളും കൊവിഡ് മാനദണ്ഡങ്ങള് കര്‍ശനമായി പാലിച്ച് മാര്‍ച്ച് 17 മുതല് 30 വരെ നടത്താനാണ് സംസ്ഥാന സര്‍ക്കാര് തീരുമാനിച്ചിരിക്കുന്നത്. മുഖ്യമന്ത്രി പിണറായി വിജയന്റെ അധ്യക്ഷതയില് കഴിഞ്ഞ ദിവസം ചേര്‍ന്ന ഉന്നത തലയോഗമാണ് ഇക്കാര്യങ്ങള് തീരുമാനിച്ചത്.\nരാവിലെ പ്ലസ്ടു പരീക്ഷയും ഉച്ചയ്ക്ക് എസ്എസ്എല്‍സി പരീക്ഷയും നടക്കും. പ്ലസ്ടു പ്രായോഗിക പരീക്ഷാ തിയതികള് പിന്നീട് പ്രഖ്യാപിക്കും. പരീക്ഷകളുടെ വിശദമായ ടൈംടേബില് വിദ്യാഭ്യാസ വകുപ്പിന്റെ വെബ്‌സൈറ്റില് ലഭ്യമാണ്. പരീക്ഷാ ഫീസ് സംബന്ധിച്ച വിശദാംശങ്ങളും വെബ്‌സൈറ്റില് ലഭ്യമാണ്. ഇവ അതാത് സ്‌കൂളില് നിന്നും ലഭിക്കും. കൊവിഡ് മാനദണ്ഡങ്ങള് പാലിച്ചായിരിക്കും പരീക്ഷ നടത്തുക. അതേസമയം പരീക്ഷാ സമയം നീട്ടി നല്‍കും.\nകേരള: എസ്എസ്എൽസി, പ്ലസ് ടു പരീക്ഷകൾക്ക് 40% പാഠഭാഗം മാത്രം\nഅതേസമയം ചോദ്യങ്ങള് തിരഞ്ഞെടുത്ത് ഉത്തരമെഴുതാന് അവസരം നല്‍കുന്നതിനായി അധിക ചോദ്യങ്ങള് അനുവദിക്കും. ചോദ്യങ്ങള് വായിച്ച് മനസ്സിലാക്കാന് കൂടുതല് കൂള് ഓഫ് ടൈമും ഉണ്ടായിരിക്കും. ജനുവരി ഒന്ന് മുതലുള്ള ക്ലാസുകള് ഷിഫ്റ്റ് അടിസ്ഥാനത്തിലാണ് നടത്തുക. മാര്‍ച്ച 16 വരെ ക്ലാസുകള് ഉണ്ടാകും. എഴുത്ത് പരീക്ഷയ്ക്ക് ശേഷം പ്രാക്ടിക്കല് പരീക്ഷയ്ക്കായി ഒരാഴ്ച്ച സമയം നല്‍കും. മാതൃകാപരീക്ഷകളും വിദ്യാര്‍ത്ഥികളുടെ മാനസിക സംഘര്‍ഷം ഒഴിവാക്കുന്നതിനുമുള്ള കൗണ്‍സിലിംഗും സ്‌കൂള് തലത്തില് നടത്തും.\n10, 12 ക്ലാസുകളിലേക്കുള്ള പരീക്ഷാ തിയതി പുറത്തുവിട്ട് സിബിഎസ്ഇ, പത്താംതരം പരീക്ഷ നവംബര് 30ന്\nഎസ്എസ്എല്‍സി തോറ്റവര്‍ക്ക് കൊടൈക്കാനില് സൗജന്യ താമസം; ഓഫര് എന്തുകൊണ്ട്, സുധി പറയുന്നു\nsslc higher secondary exam education എസ്എസ്എല്‍സി പ്ലസ്ടു പരീക്ഷ വിദ്യാഭ്യാസം\nsslc, plus two exam: only 40 percentage of lessons included in question paper